
1.  У В О Д Н А   Р А З М А Т Р А Њ А

Јавно здравље је способност и умеће спречавања болести, продужења живота и унапређења здравља кроз организоване напоре друштва. Иако је јавно здравство, овако дефинисано, посао свих, овај стратешки документ дефинише улогу и развој професионалне компоненте јавног здравства тј. јавноздравствену делатност. 
У условима промена и обољевања становништва, демографских промена уз старење становништва и негативни природни прираштај, брзу глобализацију и раст прекограничних утицаја на околину и здравље људи, те у светлу предстојећег уласка Републике Србије у Европску унију, неопходна је оцена функционисања  јавног здравства, ревизија приоритета, као и разрада смерница за даље јачање капацитета, унапређење организације и ефикасности у спречавању болести и побољшању квалитете живота. У датим оквирима овај документ настоји да имплементира начела ''Стратегије здравља за све“ Светске здравствене организације (у даљем тексту: СЗО) темељена на правичности и солидарности, доношењу одлука утемељених на доказима документованих истраживања, укључивању јавноздравствених функција у све сегменте друштва те здравља у све секторске планове и политике уз развој партнерског односа и интерсекторске сарадње.

    Нови Закон о јавном здрављу (''Службени гласник РС'' број 15/2016) и Стратегија јавног здравља у Републици Србији 2018-2026.године (''Службени гласник РС'' број 61/2018) поставили су пред локалну самоуправу и здравствене раднике низ нових задатака и одговорности. Ови документи подстичу одговорност државе и друштва за здравље, све облике партнерства за унапређење здравља, интерсекторски и мултидисциплинарни рад, акције за социјалне одреднице, факторе ризика и смањење неједнакости у здрављу, при чему посебно уводи оријентацију ка локалној самоуправи. Постојећа  ситуација се може истовремено посматрати и као изазов за локалне самоуправе, јер се отвара могућност креирања властите јавноздравствене политике, такве политике која препознаје и ефикасно одговара на локалне потребе, рационално користи постојеће ресурсе и подстиче развој иновативних програма.
1.1. НАЦИОНАЛНИ ОКВИРИ
План јавног здравља града Крагујевца је кровни документ јавног здравља града Крагујевца који дефинише развојне приоритете, циљеве, активности и одговорности релевантних партнера. 
Устав Републике даје широко право на здравље и здравствену заштиту сваком грађанину.
Као што је напоменуто, јавноздравствена делатност дефинисана је Законом о јавном здрављу. Главни носилац и координатор на националном нивоу је Институт за јавно здравље Републике Србије, док активности на нивоу округа координирају и спроводе окружни заводи за јавно здравље. У граду Крагујевцу главни носилац и координатор је Институт за јавно здравље града Крагујевца. Основни задаци завода за јавно здравље су: праћење, анализа и оцена здравственог стања становништва, те планирање, предлагање и спровођење мера за очување и унапређење здравља становништва, које се остварују кроз активности и делатности на државном, и уз сарадњу окружних завода за јавно здравство на окружном нивоу. Делатности и основне активности завода за јавно здравство тако обухваћају епидемиологију заразних и кроничних незаразних болести, микробиологију, промоцијуе здравља, јавно здравље, екологију, превенцију зависности те ментално здравље. Основни закони који уређују подручје јавног здравља су осим већ споменутог Закона о јавном здрављу, Закон о здравственој заштити, Закон о заштити становништва од заразних болести, Закон о здравственој документацији и евиденцијама у области здравства, Закон о безбедности хране, Закон о безбедности и здрављу на раду, Закон о заштити животне средине и Закон о заштити ваздуха. Осим института/завода за јавно здравље, у Републици Србији здравствену делатност на више нивоа обављају и следећи заводи: завод за трансфузију крви, завод за медицину рада, завод за судску медицину, завод за вирусологију, вакцине и серуме, завод за антирабичну заштиту, завод за психофизиолошке поремећаје и говорну патологију, завод за биоциде и медицинску екологију. Заводи на примарном нивоу здравствене заштите су: завод за здравствену заштиту студената, за здравствену заштиту радника, за хитну медицинску помоћ, геронтологију и палијативно збрињавање, за стоматологију, плућне болести и туберкулозу и кожно венеричне болести. Ови заводи имају своје специфичне делатности које су делом везане за рад јавноздравствених завода. 

1.2. МЕЂУНАРОДНИ ОКВИРИ
На подручју Европске регије СЗО донета је свеобухватна здравствена стратегија под називом Здравље 2020 која даје практична решења за нове здравствене изазове у регији. Вредности на којима почива су универзалност, правичност, приступ здравственој заштити и једнака могућност здравља, солидарност, одрживост, право учешћа у одлучивању, достојанство, недискриминација, транспарентност и одговорност, а принципи здравље и благостање, човек у центру, wholw-of-government-pristup (сарадња свих владиних сектора), whole-of-society-pristup (сарадња свих делова друштва), уз нагласак на смањивање неједнакости у здрављу (деловањем на друштвене одреднице здравља) те неравноправности полова, осигурање услова за здрав живот кроз детерминанте здравља, нагласак на хроничне незаразне болести и одреднице здравља приписиве животним стиловима и понашању и јачање капацитета и ефикасности здравственог система као битна одредница здравља.        Један од битних предуслова имплементације Здравље 2020 су ефикасне јавноздравствене службе, зато се паралелно са свеобухватном стратегијом здравља доноси Европски акциони план за јачање капацитета и служби јавног здравља који доноси ревидиране хоризонталне инструменте функционисања јавног здравља, односно компетенције јавног здравља као базу за успостављање, праћење и вредновање политике, стратегије и активности јавног здравља европских држава.
1.3.МЕТОДОЛОГИЈА И ПРИНЦИПИ РАДА НА ИЗРАДИ
ПЛАНА ЈАВНОГ ЗДРАВЉА ГРАДА КРАГУЈЕВЦА
Према доступним резултатима истраживања најслабије тачке јавноздравствене политике на територији локалних самоуправа у нашој земљи су:
- уобличавање јавноздравствене политике, посебно у оцени приоритета, одабиру и постављању приоритета међу здравственим потребама,

- развој свеобухватних планова односно, дефинисање стратегије за решавање приоритетних јавноздравствених потреба,

- осигуравање здравствених програма који би обухватили идентификоване потребе и

- недовољна сарадња између различитих сектора и са заједницом.

Основни циљеви који се намеравају постићи овим документом јесу:

1. утврдити основне јавноздравствене проблеме и приоритете у граду Крагујевцу;
2. развити стратешки (дугорочни) план јавног здравља на темељу слике здравља;

3. међусобно повезати и унапредити сарадњу извршних и представничких тела на нивоу града са здравственим, социјалним и другим установама и институцијама  на решавању проблема који утичу на здравље људи.

Како би остварили наведено, реализоване су следеће активности:

- образована је Радна група при Савету за здравље за израду Слике здравља града Крагујевца и оквира Плана јавног здравља града Крагујевца, чији рад је усмеравала и координирала Градска управа за здравствену и социјалну заштиту Одељење за здравствену заштиту. Радна група је састављена од 13 чланова/ица, представника/ца локалне самоуправе, здравствених установа и других установа и институција са територије Града;
- спроведена је едукација запослених у локалној самоуправи и здравственим установама у области стратешког планирања јавног здравља на локалном нивоу, чији је носилац била Стална конференција градова и општина у сарадњи са Министарством здравља РС, током прве половине 2018.године,

- прикупљен је већи број демографских, здравствених, социјалних, економских и других показатеља који су могу довести у везу са стањем здравља популације,

- извршено је испитивање здравствених потреба становника града Крагујевца,
- постигнут је  консензус око приоритетних здравствених проблема,

- утврђени су чиниоци који директно или индиректно утичу на приоритетне здравствене проблеме,

-  испитане су  могућности утицаја на поједине чиниоце,
- анализирани су постојећи ресурси за решавање приоритета (институционални, законски, стручни и др.),

- образована је Радна група при Савету за здравље за израду Акционог плана у оквиру Плана јавног здравља за период 2019-2026.године, састављена од представника/ца Градске управе, Института за јавно здравље Крагујевац, Дома здравља Крагујевац и Застава Завода за здравствену заштиту радника, доо Крагујевац.

Овај документ се темељи на стратегији ''Здравље за све'' и ''Здравље за 21.век'' СЗО и њеним основним начелима: мултисекторски приступ по коме питање здравља није само ствар здравственог система, већ и свих сродних система у друштву, као и активној партиципацији грађана у одлучивању о здрављу.

Активности на изради предметног документа подстакнуте су потребом да планови буду систематичнији, а одлуке засноване на доказима. Овакво стратешко планирање осигурава и да средства буду усмерена управо у подручја у којима постоје највеће потребе, али где ће и интервенције бити најефикасније.

Једна од темељних претпоставки стратешког планирања јесте услов да у процес одлучивања о здрављу буду укључени и представници заједнице, грађани и њихови лидери. Традиционално, одлуке о здрављу у локалним заједницама биле су препуштене онима који су укључени у систем здравствене заштите (доктори, здравствене институције, здравствено осигурање). За ефикасно одлучивање на локалном новоу, међутим, неопходно је да у процес буду укључени представници/це заједнице. У том смислу овај пројекат је значајан и због тога што су грађани/ке Крагујевца партиципирали/ле равноправно са стручњацима и политичарима у процесима препознавања јавноздравствених потреба и проблема, одређивања приоритета, изналажења одговарајућих решења и одговора на приоритете, а очекујемо њихово даље учествовање и у имплементацији и реализацијии овде описаних интервенција и коначно евалуацији спроведених активности. О свим релевантним тачкама Плана јавног здравља постигнут је консензус струке и грађана/ки.  

Ми смо наше суграђане/ке питали шта мисле да је важно за очување и унапређење њиховог здравља. Те одговоре доводили смо у везу са објективним показатељима здравља и са чиниоцима повезаним са здрављем, а у избору интервениција руководили смо се доступним подацима о њиховој ефикасности и примењивости у конкретној средини.  

У овом документу садржан је опис рада на документу Плана јавног здравља нашег града и резултати до којих су Савет за здравље града Крагујевца и Градска управа за здравствену и социјалну заштиту у сарадњи са Радном групом, успели да дођу. 
САВЕТ ЗА ЗДРАВЉЕ ГРАДА КРАГУЈЕВЦА
У циљу стварања широке партнерске мреже на нивоу локалне заједнице, образован је Савет за здравље града Крагујевца, 9.марта 2013.године, као радно тело Градског већа. Настао је као резултат сарадње града Крагујевца са Сталном конференцијом градова и општина и Министарством здравља РС, у оквиру пројекта “Институционална подршка СКГО“.
Савет је образован ради спровођења надлежности локалне самоуправи пре свега у области јавног здравља, заштите права пацијената, као и другим областима, са крајњим циљем унапређања здравља и здравственог система на нивоу града. Партнерски однос је усмерен ка максимизирању добробити грађана, кроз услуге здравствене заштите, како на нивоу пружања здравствене заштите, тако и на другим нивоима, повезивањем мреже социјалних услуга, а кроз процес праћења, анализе, планирања, креирања и унапређења здравствених услуга. Оваквим приступом се јача шири развојни концепт бриге за здравље на нивоу локалне самоуправе, полазећи од концепта здравља као врхунске вредности у заједници.

Задаци Савета за здравље града Крагујевца су: 

1. у области заштите права пацијената: 

- разматрање приговора о повреди појединачних права пацијената на основу достављених и прикупљених доказа и утврђених чињеница; 

- обавештавање подносиоца приговора и пружаоца здравствене услуге на кога се приговор односи о утврђеним чињеницама и давање одговарајућих препорука;
- разматрање извештаја саветника пацијената, праћење остваривања права пацијената и предлагање мера за заштиту и промоцију права пацијената; 

- подношење годишњег извештаја о раду и предузетим мерама за заштиту права пацијената Градском већу и министарству надлежном за послове здравља, а ради информисања и остваривања потребне сарадње и Заштитнику грађана.

2. у областима јавног здравља из члана 5. Закона о јавном здрављу:
- мeђусeктoрска сaрaдња, кooрдинaциjа, пoдстицaњe, oргaнизaциjа и усмeрaвaњe спрoвoђeњa aктивнoсти у oблaсти дeлoвaњa jaвнoг здрaвљa нa нивoу града, зajeдничкoм aктивнoшћу сa oргaнима града, нoсиoцимa aктивнoсти и другим учeсницимa у систeму jaвнoг здрaвљa; 

- праћење извeштajа Институтa зa jaвнo здрaвљe Крагујевац o aнaлизи здрaвствeнoг стaњa стaнoвништвa нa тeритoриjи града, кojи зa тo нaмeнски oпрeдeли срeдствa у oквиру пoсeбних прoгрaмa из oблaсти jaвнoг здрaвљa из члaнa 14. Зaкoнa о јавном здрављу, кao и прeдлaгање мeра зa њихoвo унaпрeђeњe, укључуjући мeрe зa рaзвoj интeгрисaних услугa у граду; 

- дoношење прeдлoга плaнa jaвнoг здрaвљa нa нивoу града, кojи усвaja Скупштинa града и прaћење њeгoвoг спрoвoђeња крoз пoсeбнe прoгрaмe из oблaсти jaвнoг здрaвљa; 

- иницирaње и прaћење спрoвoђeња aктивнoсти прoмoциje здрaвљa и спрoвoђeњa мeрa зa oчувaњe и унaпрeђeњe здрaвљa, спрeчaвaњa и сузбиjaњa зaрaзних и хрoничних нeзaрaзних бoлeсти, пoврeдa и фaктoрa ризикa нa тeритoриjи града крoз пoсeбнe прoгрaмe из oблaсти jaвнoг здрaвљa; 

- дaвање мишљeњa нa извeштaj o oствaривaњу пoсeбних прoгрaмa у oблaсти jaвнoг здрaвљa, кoje дoнoси град; 

- учeствовање у рaзличитим oблaстимa дeлoвaњa jaвнoг здрaвљa у кризним и вaнрeдним ситуaциjaмa из члaнa 11. Закона о јавном здрављу; 

- jaчaње кaпaцитeта нoсилaцa aктивнoсти и учeсникa у oблaстимa дeлoвaњa jaвнoг здрaвљa; 

- oбaвeштaвaње jaвнoсти o свoм рaду; 

- дaвање пoдршке рaду и рaзвojу нoсиoцa aктивнoсти и учeсникa у систeму jaвнoг здрaвљa нa територији града, у склaду сa Зaкoнoм о јавном здрављу; 

- подношење извештаја о раду и предузетим мерама Градском већу и Институту  зa jaвнo здрaвљe Крагујевац у oблaстимa дeлoвaњa jaвнoг здрaвљa.

3. други послови и задаци у циљу унапређења здравља становништва и здравственог система града у складу и на начин одређен одредбама Статута града Крагуејевца, Пословника о раду Градског већа и Пословника о раду Савета за здравље и то:
- праћење и координација рада установа примарне здравствене заштите;

- унапређење приступачности и уједначености коришћења примарне здравствене заштите на територији града; 

- предлагање и предузимање мера са крајњим циљем унапређења ефикасности рада и задовољства корисника;

- израда стратешких докумената којима се усмерава развој здравствене заштите на територији града Крагујевца;

- утврђивање приоритета у здравственој заштити и брига о њиховом спровођењу;

- унапређење односа са републичким и регионалним институцијама, установама и организацијама и слично. 

Савет може образовати радна тела, којима ће поверити вршење одређених стручних послова за ужа подручја деловања, у циљу квалитетнијег спровођења активности из оквира своје надлежности. У складу са тим Савет је образовао следећа радна тела:

- Стручни тим у области права пацијената,

- Радну групу за израду Стратегије здравствене заштите града Крагујевца за период од 2017-2020.године,

- Радну групу за израду за израду Слике здравља града Крагујевца и оквира Плана јавног здравља града Крагујевца,

- Радна група за израду Акционог плана у оквиру Плана јавног здравља за период 2019-2026.године.

        ВИЗИЈА

Ново лице старе српске престонице

                                                          МИСИЈА

Наша мисија је да иницирамо, спроводимо, координирамо и евалуирамо активности усмерене на очување и унапређење здравља грађана/ки Крагујевца, а које се спроводе у сарадњи система здравствене и социјалне заштите, локалне самоуправе, цивилног друштва и других са здрављем повезаних делатности.

             ЦИЉ

Циљ Плана јавног здравља града Крагујевца је унапређење здравља грађана/ки Крагујевца.






ОПШТА СТРАТЕШКА УСМЕРЕЊА ПЛАНА

Планом јавног здравља града Крагујевца предвиђа се спровођење активности у циљу решавања јавноздравствених проблема које су као приоритетне препознали грађани/ке града Крагујевца, а консензусом прихватили и анализирали стручњаци за поједина социо-здравствена подручја. За реализацију ће се користити постојећи ресурси и/или развијати нови.

ПРИНЦИПИ И ВРЕДНОСТИ: 

Јавно здравље је шири концепт од здравствене заштите. Јавним здрављем се унапређује како здравље појединца, тако и читаве популације или заједнице, као и животне средине. Начин и услови живота највише утичу на здравље, те је неопходно радити на њиховом побољшању и то кроз координисане активности свих сектора. Наведено чини да јавно здравље има изразито интерсекторски карактер. 

Основни принципи на којима се заснива стратешко планирање јавног здравља града Крагујевца су: 

- Поштовање и унапређивање основних људских права - Неговање толеранције и разумевање различитости, одсуство сваке дискриминације засноване на постојању инвалидитета, полним, расним, језичким, верским, етничким и свим другим разликама и неговање и унапређивање међусобног разумевања и равноправности. 

- Принцип једнаких могућности - Обезбедити могућност коришћења услуга здравствене заштите за све грађане/ке и све циљне групе истом доступношћу у свим сферама пружања услуга у јавном, приватном и невладином сектору и уз поштовање могућности избора. 

- Интегрални приступ - Неговање разноврсности и компатибилности социјалних сервиса и здравствених услуга и заједничког проактивног деловања и наступања према грађанима/кама. 

- Партиципативност - Обезбеђење учешћа грађана/ки у доношењу одлука о начину задовољавања њихових потреба и одговорности за лични избор сервиса и услуга, као и личну ангажованост у оквиру њихових могућности. 

- Транспарентност - Увремењено, актуелно, отворено извештавање заједнице, појединца и свих актера о могућностима, процесима или резултатима, као и развијању нових модела, инструмената који омогућавају боље коришћење ресурса, партиципацију свих актера и делегирање одговорности за здравље, а у циљу смањења неједнакости у здрављу и социјалне искључености у раду социјалних сервиса , као и у унапређења благостања становништва. 
ОПШТИ И СПЕЦИФИЧНИ ЦИЉЕВИ

ПЛАНА ЈАВНОГ ЗДРАВЉА ГРАДА КРАГУЈЕВЦА
ОПШТИ ЦИЉ 1.

УНАПРЕЂЕЊЕ И ОЧУВАЊЕ ФИЗИЧКОГ, МЕНТАЛНОГ И СОЦИЈАЛНОГ ЗДРАВЉА ПУТЕМ ПРОМОЦИЈЕ ЗДРАВЉА У ЗАЈЕДНИЦИ


СПЕЦИФИЧНИ ЦИЉЕВИ

1.1.Праћење, процена и анализа здравственог стања становништва у складу са променама у методологији прикупљања података као основе за доношење одлука заснованих на доказима;


1.2.Унапређење знања и понашања популације на територији града Крагујевца у вези са здрављем путем кампања промоције здравља у заједници;


1.3. Смањење утицаја  заједничких фактора ризика за настанак водећих болести и повреда;


1.4. Унапређење и очување оралног и менталног здравља популације и унапређење родне равноправности, као области од водећег јавноздравственог значаја;


1.5. Унапређење и очување репродуктивног здравља;


1.6. Подстицај рађања;

ОПШТИ ЦИЉ 2.

УНАПРЕЂЕЊЕ И ОЧУВАЊЕ ФИЗИЧКОГ, МЕНТАЛНОГ И СОЦИЈАЛНОГ ЗДРАВЉА ПУТЕМ СМАЊЕЊА НЕЈЕДНАКОСТИ У ЗДРАВЉУ И ЈАЧАЊА ПАРТНЕРСТАВА ЗА ЗДРАВЉЕ

СПЕЦИФИЧНИ ЦИЉЕВИ
2.1. Праћење и евалуација здравственог стања  осетљивих друштвених група (ОДГ)

2.2.Унапређење доступности и приступачности здравствене службе осетљивим друштвеним групама  (ОДГ);

2.3. Иницирање, развој и јачање свих видова партнерства у циљу решавања јавно-здравствених проблема;

2.4.Подстицај стварању и оснаживању здравих окружења;

ОПШТИ ЦИЉ 3.

УНАПРЕЂЕЊЕ ДОСТУПНОСТИ  ЗДРАВСТВЕНЕ ЗАШТИТЕ ЗА ЦЕЛОКУПНО СТАНОВНИШТВО И БЕЗБЕДНОСТИ ПАЦИЈЕНАТА

СПЕЦИФИЧНИ ЦИЉЕВИ

3.1.Унапређење доступности и приступачности здравствене службе за целокупно становништво;


3.2.Унапређење безбедности пацијената;

ОПШТИ ЦИЉ 4.

ПРОМОЦИЈА И УНАПРЕЂЕЊЕ ЗДРАВЉА СТАНОВНИШТВА КРОЗ АКТИВНОСТИ КОЈЕ ОБЕЗБЕЂУЈУ ЗДРАВУ ЖИВОТНУ  СРЕДИНУ

СПЕЦИФИЧНИ ЦИЉЕВИ
4.1. Праћење, евалуација и унапређење животне средине и процена ризика за здравље људи;

4.2.Унапређење снабдевања становништва  бактериолошки и хемијски исправном водом за пиће;

4.3.Унапређење система управљања отпадом,

4.4. Побољшање квалитета ваздуха;

4.5. Унапређење стања животне средине и одговор на климатске промене;

4.6.Унапређење образовно-васпитних активности у области очувања и унапређења животне средине и здравља људи;

ОПШТИ ЦИЉ 5.

СУЗБИЈАЊЕ И СПРЕЧАВАЊЕ БОЛЕСТИ И ВОДЕЋИХ РИЗИКА ЗА ЗДРАВЉЕ НА ТЕРИТОРИЈИ ГРАДА КРАГУЈЕВЦА

СПЕЦИФИЧНИ ЦИЉЕВИ

5.1. Унапређење праћења, спречавања и сузбијања заразних болести;

5.2 Јачање капацитета за поступање у кризним и ванредним ситуацијама;



5.3.Подизање нивоа знања  у вези са очувањем здравља и смањењем фактора ризика за настанак хроничних незаразних болести (кардиоваскуларне болести, водеће малигне болести, шећерна болест) и повреда;


ОПШТИ ЦИЉ 6.
УНАПРЕЂЕЊЕ ЗДРАВЉА СТАНОВНИШТВА КРОЗ ПРОГРАМЕ ЗАШТИТЕ РАДНЕ ОКОЛИНЕ
СПЕЦИФИЧНИ ЦИЉЕВИ

6.1. Унапређење праћења и смањење повреда на раду и професионалних обољења;

6.2. Смањење утицаја професионалних ризика  на здравље запослених;

6.3 Образовање деце за занимања за која испуњавају здравствене захтеве;

6.4. Континуирано информисање становништва и промоција значаја здраве радне околине и утицаја радне околине на здравље путем средстава јавног информисања;

2. КРАГУЈЕВAЦ: НЕКАД И САД ⃰

Крагујевац је највећи град централне Србије, културни, привредни, образовни и друштвени центар Шумадијског округа, Шумадијско-поморавског региона и широког подручја Моравско-шумадијске макрорегије. Четврти  је град по величини у Србији.

Крагујевац данас постаје све привлачније место за живот, за започињање сопственог посла, долазак страних инвеститора, град младих које треба охрабрити да у њему остану јер нам је потребно њихово знање, памет и оптимизам. Крагујевац  данас постаје " мека за инвеститоре ", град са позитивном пословном климом и убрзаним локалним економским развојем.

                                                                                                    Аутор: Зоран Лазаревић
                          2.1. ГЕОГРАФСКИ ПОЛОЖАЈ
Град Крагујевац се налази у централном делу Србије на стотинак километара јужно од Београда. Крагујевац је подигнут на обалама реке Лепенице, у котлини између крајњих огранака Рудника, Црног врха и Гледићких планина. Град се налази на надморској висини од 173 - 220 м, са математичко-географским положајем +44° 22' ; +20° 56'.
Подручје града простире се на површини од 835 км², окружен обронцима планина Рудника и Црни врх, а долином реке Лепенице отворен је према долини Велике Мораве. Шумадију карактерише брежуљкасто - брдовито земљиште, благо заталасано. Рудник је највећа планина у Шумадији са највишим врхом од 1.132 м. Овај крај има разуђену мрежу речних токова, али без већих река. Због недостатка река и ограничених падавина за снабдевање града водом изграђене су вештачке акумулације. Тако су настала Грошничко, Гружанско језеро и Дуленско језеро, као и језеро у Шумарицама. Такође велики значај има и Бубањ.
___________________________________

⃰ Извор: Интернет страница града Крагујевца;Републички завод за статистику, Подаци Клиничког центра Крагујевац, Апотеке Крагујевац, Завода за стоматологију Крагуејвац; Дом здравља Крагујевац,ЗХМП Крагујевац, ГТО Крагујевац, Градских управа; 
    Приказ географског положаја града у Републици Србији

   Извор: Просторни план инфраструктурног коридора аутопута Е-75

        2.2. КЛИМА
На подручју града влада умерено-континентална клима. Најтоплији месец у години (просечно) на територији града Крагујевца је јул, са просечном температуром од 27 C°, а најхладнији јануар, са -0,5 C°. Просечна годишња температура ваздуха је 11,5 C°, а број влажних и тропских дана у току године је уједначен и износи у просеку од 50 до 60 дана. Просечна годишња количина падавина износи 530mm. У структури атмосферских појава просечан број дана са снегом износи 30, маглом 20, а градом 2 дана.
2.3. ОРГАНИЗАЦИЈА ГРАДА КРАГУЈЕВЦА
Крагујевац има 57 насеља просечне величине од 14,65km² и 67 катастарских општина просечне величине од 13,48km². Просечна величина насеља на територији града је већа за око 6% од насеља у округу, а величина катастарских општина је на нивоу  величине катастарских општина округа. Насељена места, односно катастарске општине града Крагујевца су:
 Табела. Организација града Крагујевца
	Насељено место
	Катастарска општина

	Крагујевац
	Крагујевац

Белошевац

Илићево

Корићани

Мале Пчелице

Петровац

Станово 

Теферич

	Аџине Ливаде
	Аџине Ливаде

	Баљковац
	Баљковац

	Ботуње
	Ботуње

	Букоровац
	Букоровац

	Велика Сугубина
	Велика Сугубина

	Велике Пчелице
	Велике Пчелице

	Велики Шењ
	Велики Шењ

	Вињиште
	Вињиште

	Влакча
	Влакча

	Голочело
	Голочело

	Горња Сабанта
	Горња Сабанта

	Горње Грбице
	Горње Грбице I

Горње Грбице II

	Горње Јарушице
	Горње Јарушице

	Горње Комарице
	Горње Комарице

	Грошница
	Грошница I

Грошница II

	Десимировац
	Десимировац

	Дивостин
	Дивостин

	Добрача
	Добрача

	Доња Сабанта
	Доња Сабанта

	Доње Грбице
	Доње Грбице

	Доње Комарице
	Доње Комарице

	Драгобраћа
	Драгобраћа

	Драча
	Драча

	Дреновац
	Дреновац

	Дулене
	Дулене

	Ђурисело
	Ђурисело

	Ердеч
	Ердеч

	Јабучје
	Јабучје

	Јовановац
	Јовановац

	Каменица
	Каменица

	Корман
	Корман

	Котража
	Котража

	Крагујевац
	Крагујевац

	Кутлово
	Кутлово

	Лужнице
	Лужнице

	Љубичевац
	Љубичевац

	Мала Врбица
	Мала Врбица

	Мали Шењ
	Мали Шењ

	Маршић
	Маршић

	Маслошево
	Маслошево

	Миронић
	Миронић

	Нови Милановац
	Нови Милановац

	Опорница 
	Опорница 

	Пајазитово
	Пајазитово

	Поскурице
	Поскурице

	Прекопеча
	Прекопеча

	Рамаћа
	Рамаћа

	Ресник
	Ресник

	Рогојевац
	Рогојевац

	Страгари
	Страгари

	Трешњевак
	Трешњевак

	Трмбас
	Трмбас

	Угљаревац
	Угљаревац

	Цветојевац
	Цветојевац

	Церовац
	Церовац

	Чумић
	Чумић

	Шљивовац
	Шљивовац


              2.4. ИСТОРИЈА ГРАДА КРАГУЈЕВЦА
Први писани запис о насељу начинили су Турци 1476-77.године, пошто се дотадашње хришћанско становништво повукло из њега, након турског преузимања. Историјске претпоставке говоре да је у том тренутку насеље могло постојати барем пола века. Од тада готово пуст, као и цела Шумадија, Крагујевац оживљава у другој половини XV века када у њему Турци подижу ново насеље. Све до доба ослободилачких народних устанака у XIX веку, већину становника чине Турци, изузев за време две аустријске управе: прве 1689-90.године, а друге 1719-1738.године. У том периоду  забележено је знатно досељавање хришћанског становништва.  Прави процват Крагујевац доживљава од 1818.год. када је проглашен престоницом обновљене Србије. Наиме, повољан средишњи географски положај, национално хомогено становништво за разлику од Београда у коме је била турска управа, навели су кнеза Милоша да се определи за Крагујевац, који постаје државни центар. Настаје нова варош као супротност наслеђеној турској паланци. Читав низ институција први пут у историји српске државе се оснива баш у Крагујевцу у наредном периоду: прве новине - "Новине србске" под уредништвом Димитрија Давидовића, музичка формација "Књажевско - српска банда“ коју оснива Јозеф Шлезингер, први театар “Књажевско - српски театар“ под управом Јоакима Вујића, такође и прва гимназија 1833.године, Лицеј - виша школа 1838.године, прва галерија слика, први суд "Суд крагујевачки" 1820.год. и прва апотека 1822.године, као и музеј и библиотека. Пресељењем престонице у Београд, 1841.године почиње период стагнације Крагујевца. 
Вероватно је догађај из 1851.год. најпресудније утицао на новију историју Крагујевца. Те године је из Београда пресељена Тополивница. Тако су се стекли услови да Крагујевац добије суштинске одлике индустријског центра, које и данас носи, у коме се одвија жива политичка активност и у коме су, често много пре других крајева Србије, напредна стремљења налазила плодно тло.

Крајем XIX почетком XX века град добија још једно лице, постаје јак трговачки центар, често у неким гранама трговине испред и Београда. За прилике сељачке Србије јак индустријски и трговачки центар, град привлачи бројне досељенике, па је Први светски рат дочекао као трећи град по величини у Србији. 

Важан стратешки центар, Крагујевац доживљава честа разарања како у овом тако и у Другом светском рату који ће град посебно памтити по великој трагедији масовног стрељања његових становника 1941.године. У време између два рата, Крагујевац бележи уравнотежен, али не и превише снажан развој. Примећују се ипак позитивне тенденције дугорочног планирања града које су прекинуте доласком нове комунистичке власти 1945.године. 
Прве две деценије иза Другог светског рата карактерише у почетку период обнове, а од 1953.године развој нове аутомобилске индустрије. Територија подруштвљеног градског земљишта нараста на 1.960 ха. Почиње развој првих приградских насеља (Станово, Белошевац, Бресница). Напушта се традиционални градски центар и заснивају планови за нови -“Продор". Оснивају се објекти високог школства (Машински и Економски факултет), здравства, физичке културе (стадион, стрелиште), администрације (зграда НО Општине) и др. Почиње планирање и реализација значајних зона становања у друштвеном власништву (Насеља Лепеница I, II, ЈНА, Ердоглија, Е-20 и др.), али и широких зона индивидуалног становања у којима је врло значајно учешће зона бесправне градње. Поред изградње радне зоне Завода “Црвена застава", формирају се и други индустријски комплекси ("Филип Кљајић", "21 Октобар", "Пролетер", "Партизан"). Оснива се Спомен парк "Крагујевачки октобар" - меморијални комплекс врло значајних димензија. Надграђује се водојажа у Грошници и проширује водоводна мрежа. Прави се мрежа канализације и почиње топлификација најужег градског централног подручја .

Међутим, у регионалном просторном смислу, Крагујевац доживљава негативне тенденције. После завршетка рата,Крагујевац је био центар Области (која је обухватала знатан део Србије), затим Среза (12 општина), да би 1965.године постао само средиште Крагујевачке општине.

У последња два века Крагујевац је имао крупну улогу у процесу урбанизације Србије. Две доминантне функције су му биле:

- Престоница Кнежевине Србије у првој половини XIX века. У то време се заснивала држава, почело формирање мреже српских градова, а нација се од Оријента окреће ка Европи. 
- Индустријски центар током друге половине деветнаестог и целог двадесетог века. То је време дезаграризације и нарочито у другој половини двадесетог столећа, све убрзанија урбанизација наше земље.

Најновија економска криза, са распадом државе СФРЈ и међународним санкцијама је у најоштријој форми истакла питања опстанка и даљег развоја Крагујевца. Производња аутомобила је са преко 200.000 јединица годишње спала на неколико хиљада возила, средином последње деценије, плате су међу најнижима у земљи. Национални доходак је 1989.године био 3.360 $ per capita , да би у време кризе пао на неколико стотина долара по становнику. Привремено или трајно је незапослен већи део радног контигента становништва.

Крагујевац је у новијој историји имао периоде великих криза. Од 1941 до 1944.године велика ратна криза са масовним стрељањем становништва и рушењем индустрије. Резолуција ИБ-а 1948.године донела је економску блокаду, расељавање крагујевачке војне индустрије и пад броја запослених у граду на око 4.000. После тих кризних времена планирани су правци развоја града. Прво је носилац била војна, а потом ауто индустрија. Излазак из актуелне кризе почиње са укидањем међународних санкција. Концепт одрживог развоја Крагујевца неодвојив је од даљег развоја урбанизације.

      2.5. ИСТОРИЈА ЗДРАВСТВЕНЕ ЗАШТИТЕ ГРАДА КРАГУЈЕВЦА 
                         2.5.1. ИСТОРИЈА БОЛНИЦЕ И КЛИНИЧКОГ ЦЕНТРА КРАГУЈЕВАЦ
Турским Хатишерифом од 1830. одобрено је да Србија може да оснива болнице. Прве грађанске и војне болнице биле су привремене и импровизоване, а због недостатка зграда селиле су се често у неприкладне просторије.

Болничко лечење у Крагујевцу почиње најпре Војном болницом (1836) и привременом цивилном болницом (1844). Недуго потом створени су услови за оснивање прве сталне болнице у Крагујевцу- Окружне болнице која је почела да ради 20.11.1860. са управником, угледним хирургом Љубомиром Радивојевићем.
До отварања болнице дошло је услед читавог низа повољних околности: раст Крагујевца, окренутост Европи, економски прогрес, дуже припреме за отварање болнице, рад Тополивнице, рад Болесничке касе, потребе Града, утицај присуства угледних лекара и апотекара, заинтересованост грађана и управе.

Болница се налазила у "забатаљеном зданију", на левој обали Лепенице. Имала је прво шест дрвених кревета, касније дванаест. Биле су то две просторије са једним "послужитељем".

Први болесници примљени су 13.12.1860. Касније је болница пребачена на другу страну Лепенице. Имала је велики углед у читавој тадашњој Србији.

Крај II светског рата крагујевачка цивилна болница дочекала је са само 12 лекара док их је у читавом Крагујевцу било 22.

Ратне страхоте су преживела и одељења УШНО и КОЖНО са шефом Живорадом Гајићем.
Највећа су била одељења за унутрашње болести и хирургију.
Рад хирургије се одвијао кроз више одсека из којих су се касније развила посебна одељења. 1951. год. оснива се одељење гинекологије са акушерством, а 1951. године Уролошко одељење.

     Занимљиво је да је Дечије одељење основано тек 1946. године. Било је смештено у згради данашње управе Клиничког центра. Знатно касније, у просторијама тадашње бараке формирано је неуропсихијатријско одељење (1959).

     Треба посебно издвојити подизање објекта данашње дечје клинике, који је свечано стављен у функцију 1964. године као Спомен дечја болница--Центар за мајку и дете.
      Исте године (1964) подигнуто је грудно одељење, изнад Сушичког потока, где се данас налази одељење за плућне болести. Судска медицина (и патологија) почиње самостално да функционише (1966).
Неуропсихијатрија бива премештена, из бараке, у ново изграђено одељење 1966. године, где се данас налази одељење неурологије.

Ради сталног унапређења квалитета здравствених услуга, Клинички центар Крагујевац у стручном, научном, технолошком и инфраструктурном смислу, развија се континуирано и непрекидно.
2.5.2. ИСТОРИЈА ПРИМАРНЕ ЗДРАВСТВЕНЕ ЗАШТИТЕ

Примарна здравствена заштита у Крагујевцу је оформљена као посебан функционални облик 1.јануара 1966. године, у оквиру Медицинског центра Крагујевац, у коме је функционисао ООУР „Дом здравља“. Од 1990. године Медицински центар је конституисан као Здравствени центар „ Др Михајло Илић“ у оквиру кога је постојала РЈ Дом здравља у Крагујевцу. Дом здравља Крагујевац у садашњем облику основан је у децембру 1998. године Одлуком Владе Републике Србије. Оснивачка права над Домом здравља Крагујевац град Крагујевац је преузео 2007.године.
Прва државна апотека почела је са радом у Крагујевцу октобра 1836. као "Књажеско-придворна апотека", али се убрзо усталило име "Правитељствена апотека". Први "књажевски апотекар", Павле Илић, рођен је у Великом Бечкереку (данас) Зрењанину око 1807. године, а фармацију је завршио у Бечу 1835. године. Дан уочи "отреченија" кнеза Милоша, 1839, Државни савет је одлучио да пресели државну управу у Београд По одлуци кнеза Михаила Обреновића од 1840. престоница је враћена у Крагујевац, па је исте године наређен и повратак апотеке. У Крагујевцу ће она радити од 1840. до 1841. године, када ће бити забрављена и пренета у кућу трговца Мијаила Гарашанина (брат државника Илије Гарашанина), у Главној улици, који је сматрао да је потребно преселити апотеку у Београд, јер је тамо смештено највише војске, која је била главни потрошач лекова. Служба je најпре радила у оквиру Здравственог центра ''Др Михаило Илић'', а град Крагујевац је преузео оснивачка права одлуком Скупштине града Крагујевца 2007.године.  

До II светског рата у Крагујевцу су углавном радили приватни зубари - дентисти. После рата, упоредо са развојем других служби у ванболничкој заштити развијала се и стоматолошка служба. Служба је тада радила у оквиру Дома здравља, а стварањем медицинског центра ''Др Михаило Илић'' формира се као једна од његових служби. Одлуком Владе Републике Србије 1998. године доноси се решење по коме се стоматолошка служба издваја из Здравственог Центра Крагујевац као самостална установа са називом Завод за Стоматологију Крагујевац.
У погледу Застава Завода за здравствену заштиту радника, доо Крагујевац, можемо рећи да је основан 1958. године, као здравствена станица. Године 1979. прерастао у Диспанзер за медицину рада. Након осам година, Диспанзер добија статус самосталног Завода за медицину рада, а 1988. године удружује се у ЗАСТАВУ и постаје ЗАСТАВА-ЗАВОД ЗА МЕДИЦИНУ РАДА. Под садашњим називом “ЗАСТАВА-ЗЗЗР” д.о.о., послује од априла 1993. г. Од средине децембра 2015. године Завод је у својини Репубике Србије 100%, а активности на решавању  статуса ЗАВОДА, као државне здравствене установе, су у току.
Почеци рада Службе хитне медицинске помоћи везују се за 1983.годину, где је била посебна служба Дома здравља у оквиру Медицинског центра „Др Михаило Илић“. До тада су лекари Службе опште  медицине дежурали ноћу и збрињавали хитне случајеве, а дању су биле организоване кућне посете. Служба је била смештена у просторијама Здравствене станице број 4. познатије као зграда “Уреда” у улици Милоја Павловића бр. 2. Првог априла 1983. год по први пут су одређени лекари који ће по сменама радитиу Служби хитне помоћи, па се тај датум обележава као Дан хитне помоћи Крагујевац. Реорганизацијом Медицинског центра у здравствени центар, формиран је 1991. године Завод за хитну медицинску  помоћ у оквиру Дома здравља, а 1994. године Завод је пресељен у бившу зграду Завода за заштиту здравља у Змај Јовину улицу бр. 32
Престанком постојања Здравстевног центра и његовим раздвајањем на Дом  здравља и Клиничко-болнички центар, Завод се поново враћа у статус Службе хитне помоћи у оквиру Дома здравља Крагујевац. Издвајање Службе из Дома здравља извршено је 2007.године доношењем одлуке Скупштине града Крагујевца о оснивању Завода за хитну медицинску помоћ Крагујевац као самосталне здравствене установе.
    2.6. ГРАДОВИ ПРИЈАТЕЉИ И ПОБРАТИМИ


Сирен (Француска), Бидгошћ ( Пољска), Питешти (Румунија), Тренчин (Словачка), Охрид (БЈР Македонија), Карара (Италија), Бијелско Бијала (Пољска), еђо Емилија (Италија),  Сунцхеон (Кореја), Бат-Yам (Израел), Драма (Грчка), Спрингфилд (УСА), Опола (Пољска), Инголштат (Немачка), Хановер (Немачка), Мостар (БИХ), Фоча ( Република Српска), Карловац (Република Српска), Карловац (Република Хрватска), Могилев (Белорусија), Смоленск (Русија), Бар (Црна Гора), Јерихон (Палестина), Општина Стари град Сарајево (БИХ).

         
       2.7. ТУРИЗАМ

Последњих година уочава се пораст броја туриста и броја ноћења, а посебно од 2006. године, што се доводи у везу и са бољом привредном климом у граду и земљи, али и са појачаним радом на побољшању туристичке понуде града и оснивањем Градске туристичке организације „Крагујевац“. Наступи на сајмовима у земљи и окружењу, разне промотивне кампање, штампани материјал, интернет промоција доприносе већој посећености града Крагујевца. Отварање „Шумадија сајма“, а у новије време успостављање производње „Фијат аутомобила Србија“, организовање бројних спортских догађаја, као и различитих конгреса, семинара и нових културних манифестација утицали су да се од 2006. до 2013. године број остварених ноћења увећа 3 пута. 
Најзначајније туристичке атракције су културно-историјским знаменитостима у граду- Амиџин конак, Конак кнеза Михаила, Стара црква, Стара Скупштина, Спомен парк ’’Крагујевачки октобар’’, музеј  „21 октобар“, музеј ’’Стара Ливница’’, Акваријум Крагујевац, бројни манастири на територији града (Благовештење Рудничко, Вољавча, Петковица...). 
У граду Крагујевцу постоји укупно 47 јединица за смештај од чега: 5 хотела (280 соба и 460 кревета), 10 гарни хотела (162 собе и 279 кревета), као и 22 некатегорисана објекта и то 4 преноћишта (29 соба и 80 кревета) и приватни смештај у урбаној и руралној средини са укупно 28 јединица (127 соба и 312 кревета). 
Према подацима Републичког завода за статистику укупан број гостију у  2018. години износио је 49.127 а остварено је 100.664 ноћења. Домаћи гости чинили су око 55% (или 26.884), док је учешће страних гостију 45 % (22.243). Што се броја ноћења тиче домаћи гости остварили су 51% (51.819), а страни  49% ( 48.845). Просечна дужина боравка износи 2 дана. У односу на дванаест месеци прошле 2017. године, укупан број туриста  повећан је за 3% (47.740 прошле године), а број ноћења повећан такође за 3% (97.483). Број домаћих гостију у односу на прошлу повећан је за 2% (26.245), а број страних туриста повећан је за 3% (21.495 прошле године). Број ноћења домаћих туриста повећан је за 6% (49.035 прошле године), а број ноћења страних туриста за око 1% (48.448 прошле године). Према броју ноћења страних туриста Крагујевац је на 6. месту у земљи, иза Београда, Новог Сада, Златибора, Врњачке Бање и Копаоника. 

     2.8. ОБРАЗОВАЊЕ
Предшколско образовање и васпитање за децу узраста од шест месеци до поласка у школу остварује се у предшколској установи у складу са основама предшколског васпитања и образовања. Окосницу предшколског образовања на територији Града Крагујевца, чине установе за децу ПУ "Нада Наумовић" и ПУ "Ђурђевдан". Установе пружају услуге у 16 објеката (јаслице и вртићи). Укупно је у наведеним предшколским установама у радној 2017/2018. години било уписано 4.269 деце од чега 788 деце узраста од 6 месеци до 3 године, 1889 деце узраста од 3 године до 5,5 година, а 1592 узраста од 5,5 година до 6,5 година. Последња група деце похађала је припремни предшколски програм, који се реализовао у 27 група целодневног боравка и у 54 групе четворочасовног програма.  Припремним предшколским програмамом током радне 2017/2018. године обухваћено је 91,2% дечака и 98,4% девојчица са територије града, током радне 2016/2017.године 93,9% девојчица и 94,2% дечака, док је у 2015/2016.години било 93,3% дечака и 92,2% девојчица. 
У радној 2017/2018. години Град је субвенционисао боравак у приватним вртићима за 1254 деце узраста од 0,6 до 6,5 година.

  У Граду је препознат значај инклузије, тако да данас све већи број деце са тешкоћама у развоју похађа предшколско образовање. 
  У оквиру предшколског образовања се реализују бројни јавноздравствени програми, у сарадњи са здравственим установама на територији града (здрави стилови живота, здрава исхрана, спортско-рекреативне активности, значајни датуми из из Календара здравља - програм ''Здрав вртић''). Организују се тематски родитељски састанци  и радионице са децом на тему здраве исхране, правилног физичког развоја деце, васпитања за децу узраста од 6 месеци до 6 година. У реализацију ових активности учествују реализатори васпитно-образовног рада, стручни сарадници, родитељи, експерти из релевантних институција. Посебно је значајна сарадња са установама у области спорта и рекреације и удружењима у планирању, организацији и реализацији разноврсних спортских активности. Реализују се и разноврсне еколошке радионице, еколошки сајмови, фестивали, трибине са циљем промоције здраве животне средине.

 На територији града Крагујевца постоје 22 редовне основне школе, 2 специјалне које су и основне и средње и 1 музичка школа која је и нижа и средња. Од 22 редовне основне школе, 16 школа има издвојена одељења (ван седишта матичне школе). Од тога 5 основних школа има 1 издвојено одељење, 4 школе имају по два издвојена одељења, 3 школе по три издвојена одељења, 2 школе имају четири издвојена одељења, 1 школа има пет издвојених одељења, док једна школа има 7 издвојених одељења.
У школској 2017/2018.години укупно је било уписано 13857 деце, од чега 6712 у прва четири разреда основне школе. Од укупног броја уписаних ученика у подручна одељења је било уписано 1379 деце. По анализама Школске управе Крагујевац, број ученика у основним школама се смањује, а процене су да ће се тај тренд задржати.
Нето стопа обухвата основним образовањем износи 98,2%, стопа завршавања основне школе у граду износи 95,5%, а стопа одустајања од школовања у основном образовању износи 0,4%.

Укупан број деце са сметњама у развоју и инвалидитетом обухваћене основним образовањем током радне 2017/2018.године је 114, док је укупно 75 одраслих лица обухваћено основним образовањем.

У оквиру основног школског образовања се спроводе бројни јавно-здравствени програми у сарадњи са здравственим установама, али и другим установама/институцијама у области спорта, културе, безбедности, образовања, удружењима, као и ресорним министартсвима и локалном самоуправом, попут:


1. ''Основи безбедности деце''  - са темама: безбедност деце у саобраћају, полиција у служби грађана, насиље као негативна појава, превенција и заштита деце од опојних дрога и алкохола, безбедно коришћење интернета и друштвених мрежа, превенција и заштита деце од трговине људима.


2. ''До успеха заједно -  превенција ризичног понашања кроз спорт и едукацију''  уз подршку амбасаде Израела и ОЕБС-а. Циљ пројекта је стварање друштвено-образовног оквира за децу из маргинализованих група становништва. Кроз спортско-рекреативне и образовне активности креира се средина у којој се негује поштовање и разумевање, свест о значају свест о значају учења и здравих животних стилова, превенције насиље и расизма.


3. Програм школског спорта и спортских активности и недеља школског спорта у сарадњи са локалном самоуправом.


4. Пројекат ''Вршњачка едукација у спречавању допинга у спорт'' у сарадњи са Антидопинг агенцијом РС, кроз који се ствара мрежа вршњачке едукације за борбу против допинга у спорту, утиче се на свест деце о значају бављења спортом, ствара атмосфера толеранције и разумевања.  


5. ''Покренимо нашу децу'' – у сарадњи са Aqua viva и Савезом професора физичког васпитања, са циљем промоције здравих стилова живота, спорта и рекреације.


6. Пројекат ''Позитивно НЕ'', који реализује Црвени крст у циљу ширења толеранције, разумевања и здравих животних стилова, намењен ученицима седмог разреда.

 7. Пројекат ''Пренеси здравље другима'' који реализује Црвени крст Крагујевац у циљу едукације ученика шестог разреда на теме злоупотреба дрога, здрава исхрана, репродуктивно и ментално здравље.

На територији града Крагујевца постоји укупно 11 средњих школа и то: 2 гимназије, 6 средњих стручних школа, 2 специјалне школе (које су и основне и средње) и 1 средња музичка школа (која је такође и основна и средња школа). Средње школе немају издвојена одељења ван седишта школа. 
У средње школе у школској 2017/2018.години било је уписано 7496 деце. Од наведеног броја гимназије је похађало 2128 деце (1277 девојчица и 851 дечак), четворогодишње стручне школе 4632 деце (2263 девојчица и 2369 дечака), а трогодишње стручне школе 736 ђака (211 девојчица и 525 дечака). 

Средњим образовањем обухваћено је 46 деце са сметњама у развоју и инвалидитетом.

У погледу јавно-здравствених програма и пројеката у средњим школама у Крагујевцу издвајамо неколико, који се реализују у сарадњи са здравственим установама, али и другим установама/институцијама у области спорта, културе, безбедности, образовања, удружењима (Црвени крст Крагујевац,  Центар за еколошко образовање и одрживи развој Крагујевац, Стаклено звоно, Пријатељи планете, КЕЦ...), као и ресорним министарствима и локалном самоуправом:

1.  ''Батерија узвраћа ударац'' 

2.  ''Трговина људима''

3.  ''Буди мушко клуб'' - превенција родно заснованог насиља

4. ''Подизање свести код ученика на тему климатских промена и енергетске ефикасности.''

Универзитет у Крагујевцу је самостална високошколска установа, чији је оснивач Република Србија. Чини га 12 факултета, од којих је 6 са седиштем у Крагујевцу, два у Чачку, један у Јагодини, један у Ужицу, један у Краљеву и један у Врњачкој Бањи. Сви факултети Универзитета у Крагујевцу имају статус правног лица.

На факултетима Универзитета у Крагујевцу студира више од 15.000 студената. 

На територији града постоје две специјалне школе: Школа са домом ученика оштећеног слуха, која обухвата предшколско, основно и средње образовање деце оштећеног слуха и ШОСО «Вукашин Марковић» oсновно и средње стручно образовање лако ментално ометене деце и васпитање и образовање умерено и теже ментално ометених са дневним боравком. 
2.9. КУЛТУРА
Крагујевац има богато културно - историјско наслеђе. У периоду од 1818. - 1841.године био је престоница кнежевине Србије и у њему су основане бројне културно - просветне и научне институције. У Граду постоји више значајних институција од регионалног, а неке и од националног значаја у области културе и уметничке делатности. Више њих наставља традицију првих установа своје врсте у модерној Србији. 

Институције које се у Крагујевцу баве културном делатносшћу су:

1. Народни музеј – основан 1949.године

2. Дом омладине Крагујевац – основан 1997.године

3. Књажевско српски театар – основан 1835.године

4. Позориште за децу Крагујевац – основано 2003.године

5. Народна библиотека ''Вук Караџић'' – основана 1866.године

6. Спомен парк ''Крагујевачки октобар'' – основан 1953.године

7. Центар за неговање традиције и културе ''Абрашевић – основан 2006.године

8. Завод за заштиту споменика културе – основан 1966.године

9. Историјски архив Шумадије – основан 1970.године

10. Музички центар – основан 2009.године и 

11. Установа културе ''Кораци'' – основана 2017.године.

Током 2018.године музеје је посетило 41.471домаћих и 2.169 страних посетилаца, што је 19 % више него за исти период прошле 2017. године

2.9.1. КУЛТУРНО ИСТОРИЈСКА БАШТИНА

1) Стара (придворна) црква подигнута 1818. године. Задужбина кнеза Милоша Обреновића. Посвећена је силаску Светог Духа на апостоле. Грађена је од камена, нема кубе и није живописана.Иконостас са преко 40 икона је аутентичан. Реконструисана је неколико пута. Звоне ове цркве први пут су зазвонила 1829.године. Стара црква је била прва митрополитска, катедрална и дворска црква у чијој порти су прокламоване готово свеважне одлуке за српски народ, хатишерифи, устави. Ту је одржана Сретењска скупштина 1835. На којој је донет Први српски устав. Црква је дограђена 1907.године додавањем зидане припрате и изградњом звоника чији је пројектант Јован Илкић.

2) Зграда Старе скупштине саграђена је 1859/60 године у порти Старе цркве. У њеној сали су доношене врло важне државне одлуке током 19. века, а ту су 1878.године прочитане и одлуке Берлинског конгреса, којима је Србији призната независност.

3) Aмиџин конак из 1818./1819. једина је сачувана зграда првобитног дворског комплекса, која је данас у склопу Народног музеја. У конаку је радио Сима Милосављевић Паштрмац, управник двора кнеза Милоша Обреновића. Конак је служио и за становање момака, каваза, кнежеве личне заштите и за смештај свих виђенијих људи који су послом долазили код кнеза. Конак је типичан репрезент оријентално-балканског стила.

4) Прва Гимназија у модерној Србији основана је 1833. године док је данашња зграда из 1887,  једна је од најмонументалнијих школских зграда у читавој Србији, која представља и почетак градње по модерним европским принципима тог доба.У гимназији је спомен учионица у знак сећања на ученике и професоре ове школе који су стрељани 21. октобра 1941. године. Испред гимназије је подигнут споменик Вуку Караџићу, реформатору српског језика, сакупљача народних песама и писца првог речника српског језика.

5) Књажевско српски театар основао је кнез Милош Обреновић 1835. године. За првог управника је постављен Јоаким Вујић чији се споменик налази испред зграде.

6) Музеј „Стара ливница“ смештен у аутентичној згради ливнице из осамдесетих година 19. века , једном од ретких сачуваних примера индустријске архитектуре тог времена. Фасаде су обрађене опеком у комбинацији са гвожђем и бетоном. Зграда је као репрезент у својој врсти, и као најстарији објекат у кругу „Застава“, стављена под заштиту државе као културно добро од великог значаја. Поставка музеја приказује почетке и развој индустријске производње у Србији. 

7) Војно занатлијска школа отворена је 1854. декретом кнеза Александра Карађорђевића, прва такве врсте у Србији.

8) Стара управна зграда Војнотехничког завода саграђена је 1926. године у франкофилском стилу.

9) Споменик Тополивцу постављен је после Другог светског рата у близини места где се првобитно налазио Лицеј-прва високошколска установа у Србији основана 1838.године.

10) Зграда суда је монументална грађевина из 1904.године и једна од најлепших јавних грађевина с почетка 20. века у Србији. За време Првог светског рата у њој је радила Врховна команда српске војске са начелником војводом  Радомиром Путником. У згради суда је први пут изведена композиција „Марш на Дрину“ чије партитуре је Станислав Бинички завршио у Крагујевцу.

11) Крагујевачка саборна црква посвећена је Успењу Пресвете Богородице саграђена  у византијско-романском стилу у ослобођеној Србији, што јој, поред осталог, даје посебно место у архитектури друге половине 19. века

12) Регентова кућа у којој је од августа 1914. до октобра 1915. године живео и радио регент Александар Карађорђевић.

2.9.2. ЗНАЧАЈНЕ МАНИФЕСТАЦИЈЕ

1)  Дан града  –  Крагујевац слави  Дан града  6. маја на Ђурђевдан, јер га је тог датума Милош Обреновић прогласио престоницом Србије. Организују се бројне свечаности: изложбе, концерти, књижевне вечери и ватромет. Прослави Дана града присуствују и бројне делегације из земље и иностранства. Додељују се Ђурђевданске награде најуспешнијима. Организатор и покровитељ је Град Крагујевац. 

2)  Дечји карневал  се традиционално одржава 6. маја на Дан града. У карневалској поворци најмлађи  шаренилом и својим креативним идејама симболично представљају долазак пролећа. Градска туристичка организација „Крагујевац“ је организатор ове манифестације.

3) Јоаким интер-фест је међународни фестивал који се одржава од 7. до 15 .октобра сваке године у Књажевско - српском театру. Фестивал је добио име по Јоакиму Вујићу, директору првог српског Театра, основаног у Крагујевцу 1835. године. Најмлађи је фестивал у граду, основан 2006. године. Домаћин фестивала је Књажевско - српски театар, организатор Дирекција фестивала, а главни покровитељ Град Крагујевац.

4) Велики школски час се одржава 21. октобра сваке године у спомен на стрељање невиног становништва Крагујевца и околине 1941. године. Комеморативна свечаност се одржава од 1971. године код Споменика стрељаним ђацима и професорима.
5) ОКТОХ – традиционалне камерне музичке свечаности, посвећене  крагујевачком октобру, одржавају се од 1975. године. Млади из земље и иностранства изводе дела угледних композитора. Одржавају се током октобра месеца у сали Прве крагујевачке гимназије и трају више недеља. Организатор је Спомен парк „Крагујевачки октобар“.

6) Позоришни сусрети гимназија Србије  одржава се у априлу месецу.фестивал представлја афирмисано стваралаштво младих гимназијалаца из области драмских уметности из целе Србије.

7) Ноћ музеја је манифестација која се одржава у мају месецу, у више градова у Србији. Прва Ноћ музеја у Србији одржана је 19. маја 2007. године и била је посебно значајна јер се проширила ван Београда. Врата својих музеја, поред Београда, отварају и бројни градови широм Србије. У „Ноћи музеја“ 2013. године учествовало је више од 150 институција у 68 градова и места широм Србије.

8) Златна искра  је Међународни луткарски фестивал, основан 1999. На фестивалу се приказују позоришне, литерарне, музичке и филмске представе. Одржава се у Позоришту за децу у Крагујевцу.

9) Дан Театра се сваке године одржава 15. фебруара. Додељују се годишње награде и статуе Јоаким, позоришне, литерарне, музичке и филмске представе.

10) Арсенал фест представља музичко остварење коме је за циљ спајање  модерних музичких праваца уз бројне пратеће садржаје попут књижевних промоција, дебата, филмских и видео пројекција, клупских свирки, изложби...

11) Шумадија фест је фестивал из области културе који обилује музичким и уметничким  активностима, са намером да доприноси развоју и презентацији културе и едукације младих људи и омогући им да учешћем на великом музичком догађају истовремено прате предавања, трибине и  радионице.

12) Интернационални фестивал хармонике је фестивал победника најпрестижнијих светских такмичења у хармоници
13) European Research' Night (Ноћ истраживача) се одржава под покровитељством Европске комисије у оквиру европског пројекта Horizon 2020, у око 300градова широм Европе, последњег петка у месецу септембру. Главна идеја је демистификација науке и приближавање научних концепата и начина размишљања ширем делу популације, као и упознавање са истраживачима и њиховим радом. 

         2.10. СПОРТ 

У Крагујевцу постоји 163 спортских клубова који су чланови Спортског савеза Крагујевца у 24 спортске гране. У наведеним спортским клубовима радом је обухваћено преко 1880 сениора и преко 3000 такмичара у млађим категоријама. Заступљеност девојака је значајна и изражена је кроз 9 селекција, уз учешће великог броја у мешовитим екипама (шах, го, карате, пливање, стрелци...). Постоје и спортски савези на нивоу града и то: Спортски савез Крагујевца, Куглашки савез града Крагујевца, Спортски савез особа са инвалидитетом Крагујевца, Карате савез Крагујевца, Универзитетски Спортски савез Крагујевца, Шаховски савез ''Шумадије'', Савез за школски спорт Крагујевац, Фудбалски савез града Крагујевца. Град финансира Савез за школски спорт Крагујевац који постоји од 1997. године. Он сваке године организује школска такмичења у следећим спортовима: стони тенис, пливање, футсал, гимнастика, фудбал, атлетика, стрељаштво, баскет 3 на 3,  одбојка, шах, рукомет, кошарка, одбојка и мале олимпијске игре. На такмичењима учествују 22 основне и 10 средњих школа. Сваке године, у оквиру 5 нивоа такмичења, до републичког нивоа, буде ангажовано око 3500 крагујевачких ученика основних и средњих школа. Прве Олимпијске игре ученика Републике Србије одржане су у Крагујевцу 1980. године.  

Спортски објекати су изграђени у 21 школи (фискултурне сале, отворени терени). Од 15 сала основних школа и 6 сала средњих школа у којима је могуће само обављање наставе физичког васпитања и тренажних процеса, у седам сала у основним и средњим школама је могуће организовати и спортска такмичења републичког нивоа.  

Најважнији спортско-рекреативни објекти у Крагујевцу: Искра, Језеро ''Шумарице'', Спортска хала ,,Гордана Гоца Богојевић", објекти С.Ц. Парк: отворени и затворени базени, тениски терен, теретана, затим Бокс сала – Велики парк, фудбалско игралиште  ФК Виногради, као и објекти С.Ц. ,,Младост": Градски стадион ,,Чика Дача" са помоћним фудбалским теренима, вежбалиштем и атлетском стазом, куглана, стрељана, хиподром, фудбалско игралиште ФК Јадран, игралиште за мале спортове Пивара, Спортска дворана ''Хала језеро'' са теретаном, салом за аеробик и вежбаоницама у анексу спортског објекта.  

Значајне спортско-рекреативне манифестације у Крагујевцу: Новогодишњи баскет турнир, Турнир у фудбалу за кадете поводом Октобарских свечаности,  Кошаркашки камп ,,Крос-овер 2014, крагујевачки полумаратон, Меморијални турнир ,,Жика Цар", Фудбалски турнир поводом 70. година од оснивања ФК ,,Партизан", Ревијални боксерски турнир, Традиционални турнир ''Крагујевац-Фоча 2014'', Турнир у малом фудбалу, Традиционални меморијални турнир ветерана ,,Мика Мудрић 2014", Међународни Куп Србије у традиционалним и висинских скокова у воду, Дводневни турнир у фудбалу за младје категорије, Пливачки митинг у Крагујевцу, Међународни куглашки турнир, Манифестација ,,Можеш то и ти", Одбојкашки турнир ,,Сретењски куп", Манифестација ,,Вече борилачких вештина, Традиционални Божићни одбојкашки турнир меморијал ,,Јеремић Бранислав – Бане Мече"...

 2.11. СОЦИЈАЛНА ЗАШТИТА
Град Крагујевац у оквиру социјалне политике има дефинисана права и услуге које су намењене социјално угроженим категоријама становника. Приоритетне циљне групе у области социјалне заштите су: деца и млади, породица, особе са инвалидитетом, старије особе, роми, избегла, прогнана и интерно расељена лица. Током 2018.године евидентирано је 17.762 корисника из социјално правне заштите, што представља 10% укупног броја становника града Крагујевца, док је у 2016.години то било 9% становника. Од укупног броја корисника социјалне заштите 53% су женског пола (9472), а 47% мушкарци (8290). Број евидентираних корисника у 2018.години мањи је за око 3% у односу на евидентиране кориснике у 2017.години, а већи у односу на 2016.годину за 10%. Током 2018.године године евидентирано је 4388 нових корисника, што је за 199 корисника мање у односу на број новоевидентираних у 2017.години (у 2017-4587 корисника). У погледу старосне структуре корисника/ца, доминантну групу корисника чине одрасли корисници (26-64 година) укупно 49%, деца су заступљена са 29%; са 13% су заступљена старија лица, док је најмање заступљена групација младих-од 18-25 година старости - 9%.

         Смањење броја корисника у 2018.години испољено је у групи: деца, млади и одрасли, док је код броја остарелих особа испољено повећање, што је и очекивано обзиром на све већу заступљеност ове популације у Граду.

Као и претходних година, у укупном броју корисника социјалне заштите, доминантну групу корисника у 2018.години представљају одрасли корисници( 26-64 година)-49%; деца су заступљена са 29%; са 14% су заступљена старија лица, док је најмање заступљена групација младих-од 18-25 година старости - 8%. 

          За 4.750  корисника је током године престала потреба за мерама социјалне заштите, па је на крају године, евидентирано 13.012 корисника. 

         Током 2018. године различитим облицима, мерама и услугама социјалне заштите било је обухваћено 5.219 деце, што представља 15% укупног броја деце на територији града Крагујевца. 

         Током 2018.године на евиденцији Центра било је укупно 11.094 пунолетних корисника социјалне заштите, што је 1862 корисника (14%) мање него 2017.године, док је у односу на 2016.годину задржан исти ниво јављања (11.102).

У старосној структури корисника, повећан је број лица старијих од 65 година, што је и очекивано обзиром на све већу заступљеност ове популације у Граду.

У граду су заступљени институционални и ванинституционални облици заштите угрожених категорија. Континуираном сарадњом локалне самоуправе и осталих актера друштвене заједнице успостављен је систем тимског и мултисекторског рада у циљу ефикасније заштите грађана.

Права која се остварују складу са Одлуком о социјалној заштити града Крагујевца су: право на једнократну помоћ, право на опрему корисника за смештај у установу или другу породицу, право на путне трошкове и исхрану пролазника, право на накнаду трошкова сахране и право на бесплатан оброк.
Услуге које су предвиђене наведеном Одлуком: дневни боравак за децу и младе са сметњама у развоју, дневни боравак за децу из породица у ризику, дневни боравак за децу и младе са проблемима у понашању, предах смештај за децу и младе са сметњама у развоју, дневни боравак за старије особе, дневни боравак за одрасле особе са сметњама у развоју, прихватилиште за децу и младе, прихватилиште за одрасле и старије особе, прихватилиште за жртве насиља у породици, помоћ и нега у кући за одрасле и старије особе, услуге Центра за младе, услуге Клуба младих особа са инвалидитетом, услуге Клуба за старије особе, саветовалиште за брак и породицу, социјално становање у заштићеним условима, становање уз подршку за младе који се осамостаљују.

Услуге социјалне заштите на територији Града кроз пројекте реализују и организације цивилног друштва и на тај начин доприносе унапређењу система социјалне заштите у Граду.

Установе социјалне заштите у Крагујевцу су:

1)  Центар за социјални рад "Солидарност" Крагујевац; 

2)  Центар за развој услуга социјалне заштите "Кнегиња Љубица" Крагујевац;

3)  Геронтолошки центар Крагујевац; 

4)  Завод за смештај одраслих "Мале Пчелице".
3. ГРАД КРАГУЈЕВАЦ КРОЗ ДОСТУПНЕ ПОКАЗАТЕЉЕ

    3.1.БРОЈ СТАНОВНИКА
             (АКТУЕЛНО СТАЊЕ, ИСТОРИЈСКИ ТРЕНДОВИ И ПРОЈЕКЦИЈЕ)
На територији града Крагујевца од 1948.године до 1991.године у свим пописним годинама бележи се константан пораст броја становника.
Индекс пораста (просечни годишњи раст на 1000 становника) за град Крагујевац у пописним периодима 1971/1981.год. износио је 23,2,  1981/1991.год. 8,8.

Између два пописна периода (1991-2002. година) регистровано је опадање броја становника: са 176.743 (1991. године) на 175.802 (2002. године). Индекс пораста (просечни годишњи раст на 1000 становника) за Град Крагујевац износио је -0,5.  
Од 2002. до 2008. године регистрован је, такође, пад броја становника. У 2008. години процењен број становника  износио је 174.386 што представља пад од 0,8% у односу на број становника из последње пописне године 175.802  (2002. година).

Према последњем званичном попису 2011. године у Крагујевцу живи 179.417 становника, што је благи раст у односу на попис 2002. године. 

Дакле, велики пораст броја становника од 26% бележен је у периоду између пописа 1971. и 1981. године, што се везује за привредни развој области и миграције ка градском подручју. С друге стране, деведесетих година двадесетог века дошло је до тенденције смањивања броја становника, услед миграционих кретања становништва (нарочито у иностранство). 

Процењен број становника за 2017.годину износио је 177.977 становника.       
         Предвиђање броја становника у будућности, односно пројекција становиштва, заснива се на односу фертилитета, морталитета и миграција у претходном периоду. Према варијанти средњег раста становништва, број становника у граду до 2041. године повећао би се за око 10.000 становника. Под претпоставком нултог миграционог салда (једнак број исељених и досељених лица), број становника у 2041. години могао би бити смањен за око 22.000 и у њему би тада живело 157.816 становника.
           Табела -  Демографска процена за 2041. годину
	Град Крагујевац
	Становника
	Мушко становништво
	Женско становништво

	Нулти миграциони салдо
	157.816
	76.962
	80.854

	Средња варијанта
	188.877
	87.091
	93.786


              Извор: Републички завод за статистику

3.2.ПОЛНА И СТАРОСНА СТРУКТУРА

У полној структури становништва на свим посматраним пописима становништва, може се уочити већа бројност женске популације у односу на мушку. Према попису из 2011. године однос мушке и женске популације износио је 51,7:48,3 у корист женске популације а према процени Републичког завода за статистику веома сличан однос је присутан и током 2016.године и износи 51,4 : 48,6. Према пројекцијама Републичког завода за статистику за 2041. годину, однос мушког и женског становништва биће 51,23:48,77, у корист женске популације.
	                                     Графикон – Структура становника према полу

              Извор: Републички завод за статистику

При процени демографске ситуације значајан показатељ је старосна структура становништва. Постоји више индикатора за анализу старости становништва, а један од њих је и биолошки тип становништва, који показује учешће појединих старосних категорија (0-14, 15-49, 50 и више година) у укупном броју становника. Са 39,9 % особа старости 50 и више година и са свега 14% млађих од 15 година, становништво спада у регресивни тип становништва. 

Други показатељ старости становништва је просечна старост. Становништво је старо када је просечна старост изнад 30 година. У Крагујевцу просечна старост у 2017. години износила је 43 године, а у 2007. години 40,42. Просечна старост жена је већа за 2 године од просечне старости мушкараца 

Табела - Просечна старост становништва Града Крагујевца
	Територија
	Просечна старост становништва
2017. година
	Просечна старост

становништва
2011. година
	Просечна старост

становништва
2007. година

	Крагујевац
	43 године
	41,22 године
	40,42 године


Индекс старости представља однос старих 60 и више година и особа млађих од 19 година. Гранична вредност за тај индикатор је 0,4, а вредност већа од 0,4 указује да је у популацији присутан процес демографског старења. У Крагујевцу у 2016. години индекс старости је износио 1,3,  а 2011. године 1,1. 

Иначе, удео старих 60 и више година највиши је Грчкој, Латвији, Аустрији и Швајцарској. У ову групу спада и Србија. Најниже вредности бележе се у земљама бившег Совјетског Савеза: Казахстан, Азербејџан и Киргистан

Важан показатељ старости становништва је зрелост становништва, индикатор који говори о процентуалном учешћу особа старих 65 и више година у укупној структури становништва. Уколико је проценат становништва од 65 година и вишe од укупног број становника већи од 7% становништво је старо, ако је виши од 10% становништво је врло старо (према критеријумима Уједињених Нација). У Крагујевцу у 2017. години зрелост становништва је била 19%, та вредност говори да се ради о веома старом становништву. 

Старосна структура становништва града Крагујевца формирана је под директним дејством наталитета, а процес старења је у највећој мери условљен секуларним падом наталитета. На старосну структуру становништва утицали су, смртност и миграције, али у мањој мери.

Табела - Старосна струкутура становништва
	Попис

	1981.

	1991.

	2002.

	2011.


	0 - 4

	13490

	11251

	7473

	8235


	5 - 9

	12115

	12789

	8641

	8705


	10 - 14

	10163

	13682

	10720

	8187


	15 - 19

	10286

	12673

	12573

	9620


	20 - 24

	13855

	11230

	13300

	11501


	25 - 29

	17830

	11860

	12148

	12905


	30 - 34

	14837

	14934

	10746

	13076


	35 - 39

	9374

	17637

	11335

	12224


	40 - 44

	11790

	14798

	13665

	11275


	45 - 49

	12488

	9228

	16845

	11978


	50 - 54

	11286

	11325

	14428

	13942


	55 - 64

	12805

	21910

	18298

	29797


	Преко 65

	13982

	16093

	24591

	27972


	Непознато

	522

	674

	1039

	 

	Укупно

	164823

	180084

	175802

	179417



	              Извор: Републички завод за статистику



	

	

	

	

	

	

	

	

	

	

	

	

	

	

	

	

	

	


Старосна структура становништва показује да се током посматраног периода најбројније групације становништва померају од омладине ка средњим годинама. По првом анализираном попису из 1981. године најбројнија групација је од 25 до 29 година, а по попису из 1991. године најбројније је становништво старости од 55 до 64 година. Према попису из 2002. године доминира генерација преко 65 година, док према последњем попису из 2011. године најбројније је становништво старости од 55 до 64 година. Можемо да приметимо да се по последњем попису из 2011. године најбројније старосне групе  у средишњем и доњем делу табеле и да старосна структура становништва града Крагујевца има све карактеристике регресивног типа.

Средином прошлог века становништво Србије спадало је у млађе популације Европе, али се у другој половини века константно повећавао и апсолутни број и удео старог становништва (3). У Централној Србији број старих је готово учетворостручен, у Војводини је већи готово два и по пута, док се удео старог становништва у укупној популацији увећао три пута у Централној Србији, односно 2,3 пута у Војводини. Овај тренд је нарочито интензиван у последњој деценији двадесетог века. Међу 25 демографски најстаријих земаља у свету, са изузетком Јапана, све су из Европе: међу њима је и Србија (територија ван подручја Косова и Метохије), са уделом од 15,7% старијих од 65 година (3). Процене Центра за демографска истраживања Института друштвених наука су да ће се у првој половини 21. века број старијих од 65 година повећати за трећину, а њихов удео у укупном становништву кретаће се од 18,7 до 27,5%. Број особа старијих од 80 година за пола века ће се утростручити, и представљаће четвртину укупног броја старих (њихов удео у укупној популацији повећаће се са 1,9% на 6,2%). То значи да ће почетаком друге половине овог века Србија бити прилично стара нација, пошто ће, судећи по проценама, старији од 65 година надмашити бројчано популацију млађу од 15 година (4). Процес глобалног старења карактеристичан за све европске земље, код нас иде знатно брже: 1950. године у Србији је живело 235.000 људи старијих од 65 година, у другој половини прошлог века ова бројка је нарасла на 924.000 (4).  У 2000. години је, дакле, у Србији било скоро четири пута више старих него пре пет деценија, док је у истом периоду у Европи тај број повећан за само 137%. Уколико се оваква тенденција настави, 2050.године у Србији (без Косова) живеће чак 41% старог становништва.
    3.3. ПРОЦЕНАТ ДЕЦЕ У ПОПУЛАЦИЈИ
У Крагујевцу учешће популације деце узраста 0–6 година у укупном броју становника износи 6,7% (12.319). Деца старости 7-14 година (узраст основне школе) су заступљенa са 7,7% (13634), а деца старости 15-18 година (узраст средње школе) са 3,6% (6.630) у укупној популацији Града. 

Табела - Проценат деце у популацији града Крагујевца 
(процена за 2017.годину)

	Године старости 
	                                                                                   %

	0-6
	6,9         

	7-14
	7,7

	15-18
	3,7


Извор: Републички завод за статистику

3.4. ПРОЦЕНАТ СТАРИЈИХ ОСОБА У ПОПУЛАЦИЈИ

  У структури одраслог становништва карактеристично је повећање учешћа старијих добних група годинама уназад, при чему учешће старијих од 65 година у укупној популацији Града износи 19% (податак за 2017.годину).
         3.5. БРОЈ СТАНОВНИКА ПО НАСЕЉИМА
Град Крагујевац има 57 насељених места, од тога једно насеље је градско и обухвата 84% укупног броја становника, а 56 су сеоска насеља, са 16% становника.

Табела - Број становника по насељима града Крагујевца

	Насеље
	Број становника⃰

	Аџине Ливаде
	51

	Баљковац
	627

	Ботуње
	669

	Букоровац
	218

	Велика Сугубина
	226

	Велике Пчелице
	498

	Велики Шењ
	329

	Вињиште
	378

	Влакча
	592


	Голочело
	520

	Горња Сабанта
	748

	Горње Грбице
	226

	Горње Јарушице
	548

	Горње Комарице
	241

	Грошница
	1383

	Десимировац
	1623

	Дивостин
	422

	Добрача
	425

	Доња Сабанта
	540

	Доње Грбице
	509

	Доње Комарице
	492

	Драгобраћа
	1150

	Драча
	915

	Дреновац
	333

	Дулене
	153

	Ђурисело
	736

	Ердеч
	55

	Јабучје
	165

	Јовановац
	1279

	Каменица
	329

	Корман
	630

	Котража
	185

	Крагујевац
	150835

	Кутлово
	234

	Лужнице
	981

	Љубичевац
	44

	Мала Врбица
	203

	Мали Шењ
	89

	Маршић
	267

	Маслошево
	436

	Миронић
	86

	Нови Милановац
	404

	Опорница 
	603

	Пајазитово
	187

	Поскурице
	516

	Прекопеча
	89

	Рамаћа
	318

	Ресник
	1080

	Рогојевац
	394

	Страгари
	827

	Трешњевак
	15

	Трмбас
	814

	Угљаревац
	129

	Цветојевац
	841

	Церовац
	935

	Чумић
	1478

	Шљивовац
	417

	УКУПНО
	179.417


⃰  Подаци из пописа становништва 2011.год.
3.6. ГУСТИНА НАСЕЉЕНОСТИ

Густина насељености за територију града Крагујевца просечно износи 213 становника по км2 и највећа је у градском језгру. Густина насељености у граду је већа од густине насељености у Србији, где је просек 93 становника по км2.
      
                      3.7. НАЦИОНАЛНИ САСТАВ СТАНОВНИШТВА 
Према националном саставу становништво града Крагујевца је хомогено и Срби чине 95,8% становништва. Удео осталих етничких група појединачно посматрано, не прелази 1%. 
Национални састав становништва града Крагујевца, 2011.год.

	Национална припадност
	Број становника

	Срби
	172052

	Албанци
	27

	Бошњаци
	37

	Бугари
	41

	Буњевци
	4

	Власи
	7

	Горанци
	101

	Југословени
	175

	Мађари
	37

	Македонци
	297

	Муслимани
	97

	Немци
	4

	Роми
	1482

	Румуни
	17

	Руси
	40

	Русини
	6

	Словаци
	16

	Словенци
	34

	Украјинци
	18

	Хрвати
	192

	Црногорци
	645

	Остали
	231

	Неизјашњени и неопредељени
	2033

	Регионална припадност
	211

	Непознато
	1613


⃰  Подаци из пописа становништва 2011.год.
3.8. ОСОБЕ СА ИНВАЛИДИТЕТОМ

Према попису становништва из 2011.године укупан број особа са инвалидитетом на територији града Крагујевца је 13317, што чини 7,4% укупне популације града Крагујевца. Од наведеног броја 7496 су жене, а 5821  мушкарци.  У категорију особа са инвалидитетом су сврстана лица која су приликом спровођења пописа становништва 2011.године као одговор на питање о макар једном проблему у вези са видом, слухом, ходом, памћењем/концентрацијом, самосталношћу и комуникацијом одговорила са ,,да’’ (има много потешкоћа или потпуно је онемогућено). Просечна старост особа са инвалидитетом је 65,55 година. 

Тачан број особа са инвалидитетом у укупној структури становништва Крагујевца није познат, јер податке о томе не поседује, нити ажурира ниједна установа у граду. Процене Светске здравствене организације су да особе са инвалидитетом чине око 10% укупне популације. 
             4.  З Д Р А В С Т В Е Н О   С Т А Њ Е

                      с т а н о в н и ш т в а  г р а д а   к р а г у ј е в ц а*

                4.1. наталитет и фертилитет
Наталитет или рађање представља број живорођене деце на једној одређеној територији у току календарске године. Обично се наталитет изражава стопом наталитета која представља број живорођене деце на 1.000 становника. У току 2017. године у Крагујевцу живорођено је укупно 1644 деце, а стопа наталитета износила је 9 ‰ и та вредност је неповољна.

Фертилитет је као и наталитет позитивна компонента природног кретања становништва. Жене у фертилном добу (15 до 49 година) по процени за 2017.годину су чиниле 22,1% (39.363) популације града Крагујевца, док је 2002.године тај проценат износио 26,1% (45.833). Стопа укупног фертилитета представља просечан број деце који у репродуктивном добу роди једна жена. Стопа од 2,1 обезбеђује просто обнављање становништва, стопа од више од 2,1 доноси популациони раст, док стопа нижа од 2,1 резултује смањењем становништва, а уколико не постоје имиграција и емиграција, односно уколико је њихов салдо једнак нули.

У већини развијених земаља, као и у Србији, стопа укупног фертилитета је знатно испод 2,1. На територији града Крагујевца стопе укупног фертилитета су у опсегу вредности територије Шумадијског округа и Републике, тако да је током 2017.године стопа укупног фертилитета износила је 1,5, док је на територији округа износила 1,4.

                   4.2. Морталитет (ОПШТА И СПЕЦИФИЧНА СТОПА)
Морталитет (смртност) становништва представља негативну компоненту природног кретања становништва, чији је ниво израз комплексног деловања биолошких, социјално-економских и других фактора (старост, ниво стандарда, структура морбидитета, обим и квалитет пружене здравствене заштите). Најчешће коришћен индикатор за анализу смртности становништва је општа стопа морталитета и представља број умрлих на једној територији на 1.000 становника. Стопа морталитета (смртности) је висока ако је изнад 12‰. Општа стопа смртности у Крагујевцу у 2017. години је износила 12,8‰. На ову ситуацију највише утиче велики удео старог становништва и низак наталитет.
Водећи узроци смрти становништва у 2016. години су биле масовне незаразне болести, а међу њима се на првом месту налазе кардиоваскуларне болести (болести система крвотока), следе тумори, болести система за дисање, болести мокраћно полног система, затим повреде, тровања и последице деловања спољних фактора и болести система за варење. Оваква структура узрока смрти је карактеристична и за ниво Републике Србије.
Извор: РЗС, ажурирана анализа Института за јавно здравље Крагујевац
Табела. Умрли према узроцима смрти у Крагујевцу у 2016.години 

	Група болести (МКБ)
	Узроци смрти

(МКБ-10)
	Број

умрлих


	%



	I
	Заразне и паразитарне болести
	36
	1,68

	II
	Тумори
	463
	21,66

	III
	Болести крви и крвотворних органа и поремећаји имунитета
	13
	0,61

	IV
	Болести жлезда са унутрашњим лучењем, исхране и метаболизма
	62
	2,90

	V
	Душевни поремећаји и поремећаји понашања
	8
	0,37

	VI, VII и VIII
	Болести нервног система и чула
	37
	1,73

	IX
	Болести система крвотока
	1089
	50,94

	X


	Болести система за дисање
	195
	9,12

	XI


	Болести система за варење
	53
	2,48

	XII


	Болести коже и поткожног ткива
	4
	0,19

	XIII


	Болести мишићно-коштаног

система и везивног ткива
	4
	0,19

	XIV
	Болести мокраћно-полног система
	74
	3,46

	XV
	Трудноћа, рађање и бабиње
	/
	/

	XVI
	Одређена стања настала у

перинаталном периоду
	7
	0,33

	XVII
	Урођене малформације, деформације

и хромозомске ненормалности
	/
	/

	XVIII
	Симптоми, знаци и патолошки

клинички и лабораторијски налази


	33
	1,54

	XIX
	Фактори који утичу на здравље и контакт са здравственом службом
	60
	2,81

	
	УКУПНО
	2138
	100,00


4.3.Смртност одојчади
Стопа смртности одојчади је значајан и осетљив индикатор како здравственог стања и здравствене заштите становништва, тако и стања у социјално-економској и другим сферама друштва.

Стопа смртности одојчади се дефинише као број умрле одојчади на 1.000 живорођене деце у једној години. Граница ниске и високе стопе смртности одојчади је 20‰
Табела. Стопа смртности одојчади, 2015-2017.година

	2015.година
	2016.година
	2017.година

	6,5‰
	5,5‰
	4,3‰


Стопа смртности одојчади константно опада, што се може видети на основу податка да је износила 11,8 на 1000 живорођених у 2002. години, односно 9,1 на 1000 живорођених у 2008. години, док је у 2017.години износила 4,3 на 1000 живорођених. 
Перинатална смртност представља однос броја мртворођене деце и броја умрле новорођенчади у периоду до навршених недељу дана живота. Стопа перинаталне смртности у оквиру Европске уније је на нивоу 6‰.

Табела. Стопа перинаталне смртности, 2015-2017.година

	2015.година
	2016.година
	2017.година

	8,7‰
	8,8‰
	6,7‰


                                                            4.4.ПРИРОДНИ ПРИРАШТАј
Природно кретање становништва условљено је феноменима рађања и умирања. Изражава се стопом природног прираштаја (разлика између рађања и умирања, изражена на 1.000 становника). Крагујевац у 2017. години са (-4,0/1000) има врло неповољну стопу природног прираштаја.

            4.5.Изгубљене године живота

Изгубљене године живота се односе на податак о укупно изгубљеним годинама живота због преране смрти становништва настале због одређених узрока смрти; прераном смрћу сматра се смрт која се догодила пре одређеног старосног доба. Због преране смрти у Крагујевцу се потенцијално изгуби близу 70 година живота на сваких 1000 становника, а у Републици Србији 84 године. Највећи губитак узрокују смрти због тумора, затим кардиоваскуларних болести и повреда.  

4.6. морбидитет

Морбидитет (обољевање) је најважнији показатељ здравственог стања становништва, јер даје увид у разбољевање и онеспособљеност становништва. Као јединица посматрања се узима оболело лице, обољење, епизоде болести. За потребе ове публикације анализиран је морбидитет регистрован у примарној и стационарној здравственој заштити.
4.6.1.морбидитет РЕГИСТРОВАН
У ПРИМАРНОЈ ЗДРАВСТВЕНОЈ ЗАШТИТИ
                              Здравствено стање деце предшколског узраста

Здравствено стање деце предшколског узраста је од изузетног значаја за целокупно друштво. Заштити здравља ове популационе групе посвећује се посебна пажња не само због посебне осетљивости на дејство различитих фактора који могу угрозити њихово здравље већ и због чињенице да лоше здравље и нездрави стилови живота у детињству могу имати за последицу лоше здравље током читавог живота, што за друштво носи здравствене, финансијске и социјалне последице.
У примарној здравственој заштити предшколске деце на територији града Крагујевца  у 2016. години регистровано је 81755 обољења. Најучесталијe групe болести су болести система за дисање са 48,4%.
Водеће дијагнозе у тој групи болести су акутно запаљење ждрела и крајника (40%) и инфекције горњих респираторних путева (31%), следи акутни бронхитис и бронхиолитис са (16%). То су болести кратког тока, добре прогнозе и без већег социјално-медицинског значаја.  

       Здравствено стање школске деце и омладине

Овој популационој групи припадају школска деца узраста од 7 до 14 година, и школска омладина (адолесценти) млади од 15 до 19 година. Период школовања карактеристичан је по психофизичком расту и сазревању, васпитању и социјализацији. Школска деца и омладина се према показатељима здравља сматрају најздравијом од свих осталих старосних категорија. Међутим, овај животни период је карактеристичан по убрзаном сексуалном и психосоцијалном развоју и опасности за формирање различитих ризичних понашања која могу да угрозе здравље у датом тренутку или касније у животу. 
У примарној здравственој заштити школске деце на територији града Крагујевца  у 2016. години регистровано је укупно 101047 обољења. Најчешће дијагнозе су из болести система за дисање и чине 34% укупног морбидитета. Водећа дијагноза у овој групи болести је акутно запаљење ждрела и крајника, која чини 40% свих дијагноза болести система за дисање. Инфекције горњих респираторних путева налазе се на другом месту (31%), следи акутни бронхитис и бронхиолитис (11%). 
Ментално здравље студентске популацује
Универзитета у Крагујевцу
Светска здравствена организација дефинише ментално здравље као стање социјалног и емотивног благостања у коме особа остварује све своје способности, може да поднесе све животне стресове, продуктивно и плодно ради и доприноси својој заједници. Ментално здравље представља нераздвојни део општег здравља и одражава равнотежу између појединца и околине. Оно је оквир за добробит и функционисање појединца, доприноси функционисању друштва и утиче на укупну продуктивност.

Посматрано из перспективе јавног здравља, промоција менталног здравља и превенција менталних поремећаја код студентске популације је од суштинског значаја за постизање напретка целокупног друштва. Студентска популација је будући лидер сутрашњице који ће, кроз образовна постигнућа и развој будућих каријера, бити креатор читавог друштва.

Студентска популација припада специфичној адолесцентској групацији становништва која се, за време школовања, припрема да постане интегративни и креативни део друштва. Период студирања представља посебно животно раздобље у којем се, уз биолошко и психолошко сазревање, одвија и процес укључивања појединца у друштвену заједницу. Током ове животне доби, од младих се очекује да развију вештине и способности уз помоћ којих ће моћи да преузму најзначајније улоге у свим областима друштвеног деловања. Процес укључивања појединца у друштво, по правилу, траје све док се не постигне примерен степен социјалне аутономије, одговорности и самосталности . 

Млади се обично сматрају здравом узрасном групом, али ипак око 30% њих сваке године доживи неки проблем из области менталног здравља. Најчешћи ментални поремећаји у овом узрсту су депресија и анксиозност. Због високе преваленције, тежине лечења и хроночног тока, ментални поремећаји представљају један од највећих проблема јавног здравља на глобалном нивоу.
Преваленција депресије код студентске популације креће се у опсегу од 8%  до чак 85%, док се преваленција анксиозности креће од 8% до 47,7% . 

У нашој земљи око једна трћина популације средњошколаца и студената испољава знаке психолошког трпљења и има менталне проблеме. Повећава се и број депресивних поремећаја (укључујући самоубилаштво) и поремећаја понашања (укључујући злоупотребу психоактивних супстанци, насилно и делинквентно понашање и поремећаје у исхрани).

Постоји тенденција да се многим симптомима, који су препознати или од стране самог студента или од стране колега, професора и родитеља, не приписује неопходна важност у смислу подстицаја да се потражи професионални савет или помоћ. У општем студентском окружењу, олако се приступа овим потенцијалним проблемима, па се чак и озбиљни симптоми или, пак, очигледни знаци психолошких проблема приписују субјективној, пролазној фази студентског начина живота.

Истраживање менталног здравља студентске популације је имало за циљ да процени ментално здравље студената уз детекцију депресивности и анксиозности (део је докторске дисертације ,,Процена менталног здравља и превенција менталних поремећаја студентске популације,,). Истраживање је спроведено у периоду од октобра 2012. године до априла 2014. године, као проспективна студија пресека. Узорак су чинили студенти 12 факултета Универзитета у Крагујевцу. Истраживањем је обухваћено 10,7% од укупног броја уписаних студената школске 2011/2012. године, што је укупно 1940 испитаника, старости 18 до 29 година. Као метод одабира узорка, коришћен је случајни узорак. Процентуално броју студената, који похађају одређене факултете, формиран је једноетапни узорак. У узорку су се нашли студенти свих година студија и оба пола. Као инструмент истраживања коришћен је стандардизовани упитник (прилагођен студентима) из Протокола истраживања здравственог понашања СЗО, који се односи на демографске социо-економске индикаторе, самопроцену здравља и понашање студената у вези са здрављем. За утврђивање интензитета депресивне симптоматлогије коришћена је Бекова скала депресивности (BDI) док за утврђивање интензитета анксиозне симптоматологије коришћена је Бекова скала анксиозности (BAI).   

Према добијеним резултатима, преваленција депресивности код испитиване студентске популације износи 23,6%. Блага депресивност је констатована код 15,4% студената, блага до умерена код 4,2 %, умерена до изражена код 2,9% студената, док је код 1,1% студената нађена изражена депресивност.

Графикон. Преваленција депресивности код испитиване студентске популације

Преваленција анксиозности код испитиване студентске популације износи 33,6%. Блага анксиозност нађена је код 22,7% испитаника, умерена код 7,4% студената, док је код 3,4% студената констатована тешка анксиозност.

Графикон. Преваленција анксиозности код испитиване студентске популације

Истраживањем је утврђено да је скоро сваки пети студент пушач (18%), као и да су конзумирање цигарета и степен депресивности повезани. Блага депресивност нађена је код 15,2%, док је умерена/изражена депресивност констатована код 8,3% студената који конзумирају цигарете.





Графикон - Повезаност између конзумирања цигарета и степена депресивности

Конзумирање цигарета и степен анксиозности су, такође, повезани. Блага анксиозност уочена је код једне четвртине студената (25,2%), док је умерена/тешка анксиозност нађена код 16% испитаника који конзумирају цигарете.

Графикон. Повезаност између конзумирања цигарета и степена анксиозности

Резултати истраживања наводе и на закључак да постоји повезаност између конзумирања цигарета и присуства и депресивности и анксиозности. Код нешто мање од половине студената, који конзумирају цигарете нађене су и депресивност и анксиозност               ( 48,6%). Више од две трећине студената конзумира алкохол (67,2%). Нешто више од једне четвртине студената који конзумирају алкохол су са благом депресивношћу (21,7%), док је 17,4% са умереном/израженом депресивношћу (17,4%). Такође, код више од три четвтине студената који конзумирају алкохол у комбинацији са седативом је присутна и депресивност и анксиозност ( 87,5%).

Здравствено стање одраслог становништва

Овој популационој групи припада целокупно становништво старије од 19 година. 

У примарној здравственој заштити одраслог становништва на територији Града Крагујевца у 2016. години регистровано је укупно 352446 обољења. Водеће место у структури морбидитета код одраслог становништва на територији града Крагујевца у 2016. години заузимају болести система крвотока са 18%, које као и друге хроничне масовне незаразне болести са прогредијентним током, често доводе до инвалидитета и скраћења дужине квалитеног живота. Водећа дијагноза унутар ове групе болести је есенцијална (примарна) артеријска хипертензија (67%). На другом месту налазе се болести система за дисање  (16%). 

    Здравствено стање радноактивног становништва                              

У групи радно активног становништва Града Крагујевца које здравствену заштиту остварује у службама медицине рада Дома здравља и Застава Завода за здравствену заштиту радника Крагујевац, скоро једну четвртину од укупног морбидитета чине болести система за дисање (22%). Друго место заузимају болести система крвотока са заступљеношћу од 16 %, које имају посебан социјални, медицински и економски значај. Водећа дијагноза унутар ове групе болести је есенцијална (примарна) артеријска хипертензија са више од 50 %. 

4.6.2. МОРБИДИТЕТ РЕГИСТРОВАН У
СТАЦИОНАРНОЈ ЗДРАВСТВЕНОЈ ЗАШТИТИ
Стопа хоспитализације у Клиничком Центру Крагујевац бележи раст. Најнижа забележена стопа била је 2006. године и износила је 13,81 хоспитализација на 100 становника. Након линеарног пораста стопе хоспитализације забележеног у периоду 2006-2010. година са пиком у 2010. години (19,03 на 100 становника), бележи се нешто нижа и уједначенија стопа, све до 2015. године, када се запажа поновни раст стопе хоспитализације на 18,93 на 100 становника. У Клиничком центру Крагујевац просечна дужина хоспитализаци је 7,29±8,52 дана. 

 Морбидитет регистрован у стационарној здравственој заштити (Клинички центар Крагујевац) посматран је кроз десетогодишњи период 2006-2015. година.  
 У 2015. години пет најучесталијих узрока хоспитализације, су следеће групе болести: тумори са заступљеношћу од 20,6%, болести циркулаторног система 9,3%, трудноћа, порођај и пуерперијум 5,1%, болести система за варење 7,1% и повреде, тровања и последице деловања спољних фактора са заступљеношћу од 4,6%. 

   Тумори као најучесталији узрок хоспитализације показују тренд раста у посматраном периоду за 24,1%, односно са почетних 16,6% у 2006. години на 20,6% у 2015. години. С друге стране, приметан је тренд пада удела болести циркулаторног система, Трудноће, порођаја и пуерперијума и болести респираторног система у укупној хоспитализацији.

Посматрано по полу, најучесталији узроци хоспитализације у Клиничком центру Крагујевац код особа женског пола су: тумори (19,1%), болести циркулаторног система (12,8%), болести система за варење (9,7%), повреде тровања и последице деловања спољних фактора (8,7%) и болести респиратног система (7,3%), а код жена: тумори (19,9%), трудноћа, порођај и пуерперијум (15,6%), болести циркулаторног система (9,3%), болести система за варење (6,5%) и болести нервног система (5%).

У болничком морбидитету у оквиру тумора као најзаступљеније групе болести доминирају тумори дојке (20,3%), дигестивних органа (17,9%), малигне неоплазме, потврђено или претпостављено примарне, лимфоидног, хематопоетског и сродних ткива (12,5%), тумори респираторних и интраторакалних органа (10,3%) и бенигни тумори (10%).

Најчешћи тумори као разлог хоспитализације код мушкараца су тумори дигестивних органа (25%), респираторних и интраторакалних органа (16,6%), малигне неоплазме, потврђено или претпостављено примарне, лимфоидног, хематопоетског и сродних ткива (15%) и тумори мушких гениталних органа (12,7%), а код жена тумори дојке (37%), дигестивних органа (11,8%), бенигни тумори (11,6%), тумори женских гениталних органа (10,9%) и малигне неоплазме, потврђено или претпостављено примарне, лимфоидног, хематопоетског и сродних ткива (10,3%).

                                  
4.6.3. ЗАРАЗНЕ   БОЛЕСТИ
Иако су применом вакцинације, регулисањем водоснабдевања, мерама асанације животне средине, подизањем животног стандарда и здравствене културе становништва, постигнути значајни резултати у спречавању и сузбијању заразних болести, ове болести представљају и даље значајан проблем у свету па и у нашој земљи. Многе заразне болести су елиминисане или сведене на појединачно јављање што је резултат примене наведених мера. Ова група обољења има посебан значај обзиром на епидемиолошке карактеристике, брзину ширења и масовност јављања, резистенцију микроорганизама, опасност од импортовања заразних обољења и сталну опасност природножаришних инфекција.
У 2015. години на подручју града Крагујевца пријављено је 35018 случајева заразних болести. У односу на претходну годину број оболелих је већи за 17%.

Регистрована инциденција (број оболелих на 100.000 становника) заразних болести у 2015. години на подручју Крагујевца  износи 19918,99/100.000, што је за 17% веће у односу на инциденцију заразних болести у претходној години.

      Табела. Кретање заразних болести 2015. године
	Година
	Бр. оболелих
	Инциденција
	Бр. умрлих
	Морталитет

	2015
	35018
	19918.99
	1
	0,56


Током 2015. године од заразних болести  био 1 смртни случај од заразних болести (Influenza, virus identificatum).
Регистроване епидемије заразних болести

Највећи број регистрованих случајева заразних болести у 2015. години, као и претходних година, пријављен је у облику појединачних обољења. Разлог томе је што се епидемије оних обољења, која су стално присутна у популацији и имају ендемоепидемијски облик јављања, посебно не региструју (варичела, стрептококне инфекције у општој популацији). На епидемијски ток ових болести не може се утицати (неефикасност расположивих мера за њихово спречавање и сузбијање), а њихов цикличан пораст је последица агломерације осетљиве популације.

У 2015. години, пријављене су 2 епидемије заразних болести у којима је оболело 12435 особа (табела 2), што представља 35 % свих оболелих од заразних болести.

Захваљујући активном надзору над болничким инфекцијама, бољој регистрацији и пријављивању болничких инфекција, у 2015. години није регистрована болничка епидемија.
           Табела. Регистроване епидемије заразних болести у 2015. години

	Место јављања епидемије
	Број епидемија
	Број оболелих

	Породица
	0
	-

	Други колективи

(интернатски смештај)
	1
	9

	Болница
	-
	-

	-Општа популација
	1
	12426

	УКУПНО
	2
	12435


           Структура заразних болести
У структури заразних болести доминирају, као и предходне године, респираторне инфекције са укупно 34797 пријављена случаја и учешћем од 99,37%. Инциденција ове групе обољења износи 19793,29/100.000. 

Цревне заразне болести, са 71 пријављени случај, налазе се на другом месту. У структури заразних болести учествују са 0,20%. У групи паразитарних болести пријављено је 68, случај а учешће ове групе у структури заразних болести је 0,19%. Регистровано је 9 осталих заразних болести са учешћем од 0,02%, 4 случаја векторских болести са учешћем од 0,01%.Група полних заразних болести, са 66 пријављеним случајем, са учешћем од 0,19% и зоонозе са 3 пријављена случаја и учешћем од 0,008%.

Табела. Структура заразних болести
	Група заразних болести
	Број оболелих
	Инциденција
	% учешћа

	Респираторне
	34797
	19793.29
	99.37

	Цревне
	71
	40.386
	0.20

	Полне
	66
	37.54
	0.19

	Трансмисивне
	4
	2.27
	0.01

	Паразитске
	68
	38.67
	0.19

	Остале
	9
	5.11
	0.02

	Зоонозе
	3
	1.70
	0.008

	УКУПНО
	35018
	19918.99
	100.00


   Анализа спровођења обавезних имунизација
Посматрајући ефекте свих мера превенције заразних болести, имунизација представља најбржу, најефикаснију и економски најоправданију меру, која је директно утицала како на смањење оболевања и умирања, тако и на измену структуре заразних болести у свету. Захваљујући систематској имунизацији становништва, данас су у развијеном делу света елиминисана или су сведена на појединачно јављање она обољења која су представљала у ближој прошлости водећи здравствени проблем. Овом мером су постигнути значајни резултати у спречавању и сузбијању заразних болести и у нашој земљи: ерадикација дечје парализе, елиминација дифтерије и редукција оболевања и умирања од тетануса, великог кашља, малих богиња, рубеоле и паротитиса као и спречавање тешких облика туберкулозе у најмлађем узрасту.

Усавршавањем постојећих и добијањем нових вакцина повећава се број  заразних болести које се применом вакцина могу успешно спречавати и сузбијати.

Обавезне имунизације у нашој земљи су утврђене законским прописима, обзиром на значај ове мере у контроли и превенцији заразних болести.

Само додатни напори (интензивна мобилизација, веће ангажовање здравствене службе у допунским имунизационим активностима, активан надзор и континуиран мониторинг над спровођењем имунизације) ће обезбедити потребан обухват.

Обавезна имунизација лица одређеног узраста
У 2018. години на подручју града Крагујевца постигнут је висок обухват имунизацијом свим вакцинама.

Захваљујући чињеници да се највећи број порођаја обавља у породилишту, БСЖ вакцинацијом су обухваћена скоро сва новорођена деца. Обухват ОПВ и ДТП вакцинама је такође висок и износи 99% (табела 12).

Током 2018.године вакцинација ММР вакцином спроведена је  код 99% деце старије од 12 месеци.

Вакцинација против хепатитиса Б започета је у 2005. години у складу са новим законским прописима. Током 2018. године обухват новорођенчади овом вакцином је висок и износи 100%, док је обухват вакцинацијом деце у 12. години знатно слабији због обавезне сагласности родитеља.
Вакцинација против обољења изазваних хемофилусом инфлуенце типа б (Хиб) започета је у  2006. години. У 2018. години укупан обухват имунизацијом деце до навршена 24 месеца живота је 99%.

Табела. Обухват лица систематском имунизацијом у Крагујевцу, 2018 година (вакцинација)

	Вакцина
	Број обвезника
	Број вакцинисаних
	Проценат (%)

	ДТП
	1750
	1726
	99%

	ОПВ
	1750
	1726
	99%

	ММР
	1780
	1770
	99%

	Хиб
	1750
	1726
	99%

	БСЖ
	2080
	2062
	99%

	ХБ у узрасту одојчета*
	1750
	1704
	97%

	ХБ у 12. години**
	30
	23
	77%


*Како по новом календару обавезне имунизације вакцинисање Euvax вакцином, започиње у породилишту, 
тако је и распоред ревакцина промењен
**Вакцинисање деце по старом Програму имунизације

Oстварени обухват свим вакцинама je 97%-99%.
Графикон. Обухват лица систематском вакцинацијом

У 2018. години висок обухват деце узраста до 14 година је постигнут свим ревакцинама (табела 13) и креће се од 95 % до 100%.

Табела 13.  Обухват лица систематском имунизацијом (ревакцинација)
	Ревакцина
	Број обвезника
	Број ревакцинисаних
	Проценат (%)

	ДТП
	1780
	1766
	99%

	ДТ
	1670
	1649
	99%

	дТ
	1800
	1709
	95%

	ОПВ1
	1780
	1766
	99%

	ОПВ2
	1670
	1659
	99%

	ОПВ3
	1800
	1784
	95%

	Хиб
	1780
	1766
	99%

	ММР у 7. години
	1670
	1665
	100%


4.6.4. ХРОНИЧНЕ НЕЗАРАЗНЕ БОЛЕСТИ

Хроничне незаразне болести: болести срца и крвних судова, малигни тумори, шећерна болест, опструктивна болест плућа, повреде и тровања, поремећаји менталног здравља и друге, већ деценијама доминирају у нашој националној патологији. 
Хроничне незаразне болести (ХНБ) имају мултифакторску етиологију и настају као резултат комплексне интерреакције између појединаца и средине у којој они живе. Индивидуалне карактеристике (као што су, пол, етничка припадност, генетска предиспозиција и др.) заједно са социјално-економским детерминантама, као и условима спољашње средине (као што су доходак, образовање, услови живота и радни услови) одређују разлике у експозицији и осетљивости појединаца за настанак ХНБ. Водећи фактори ризика за настанак  хроничних незаразних болести су пушење, хипертензија, хиперхолестеролемија, алкохол, гојазност, неправилна исхрана и физичка неактивност. Наведени фактори ризика заједнички су за бројне хроничне незаразне болести, чији је настанак, с обзиром на мултифакторску етиологију, повезан са присуством два или више наведених фактора ризика.
Болести срца, крвних судова и малигни тумори чинили су приближно две трећине свих узрока смрти током 2016. године у граду Крагујевцу. Готово половина свих смртних исхода (50,94%) била је последица умирања од болести система крвотока, а свака пета умрла особа (21,66%) била је жртва малигног тумора. Од опструктивних болести плућа умрло је 18 % становника града Крагујевца, од последица повреда и тровања више од 2 и од компликација шећерне болести готово 3 %.
Болести срца и крвних судова

Болести система крвотока или болести срца и крвних судова су водећи узрок оболевања, радне неспособности, апсентизма и превремене смртности (пре 65. године). Међу факторима ризика за болести срца и крвних судова налазе се различите личне и друштвене навике, начин понашања и културално условљени фактори као што су пушење, неадекватна исхрана, недовољна физичка активност, алкохолизам, гојазност,  злоупотреба контрацептива. 

Од болести срца и крвних судова (I00–I99 према МКБ 10) током 2016. године у граду Крагујевцу умрло је 1089 особа. Болести срца и крвних судова са учешћем од 50,94% у свим узроцима смрти водећи су узрок умирања у граду Крагујевцу. Жене су чешће у односу на мушкарце умирале од ове групе болести. 

Анализа кретања броја умрлих од болести срца и крвних судова на територији Града, са пројекцијом до 2024. године, показује пораст броја умрлих у наредних десет година за око 10% уколико се не предузму хитно мере превенције.
Графикон. Пројекција броја умрлих од болести срца и крвних судова у Крагујевцу до 2024.г.

Исхемијске болести срца и цереброваскуларне болести заједно су водећи узроци смртности у овој групи обољења. 

Као најтежи облик исхемијских болести срца, акутни коронарни синдром (АКС) водећи је здравствени проблем у развијеним земљама света, а последњих неколико деценија и у земљама у развоју. АКС укључује акутни инфаркт миокарда и нестабилну ангину пекторис. 

Према подацима популационог регистра за АКС, у Шумадијском округу је са дијагнозом АКС евидентирано 879 случајева. Инфаркт миокарда дијагностикован је код 99,6%, а нестабилна ангина пекторис код 0,3% оболелих. 

Инциденција АКС у Шумадијском округу износила је 306,9 на 100.000 становника. 2016. године од овог синдрома у Шумадијском округу је умрло 137 особа. Стопа смртности од АКС у Шумадијском округу износила је 47,8 на 100.000 становника.
Графикон. Инциденција од АКС према узрасту и полу, Шумадијски округ, 2016.г. [image: image10.png]S ESSLT LT F I F AP S LS

Графикон. Морталитет од акутног коронарног синдрома према узрасту и полу, Шумадијски округ, 2016. година

    Малигне болести

Малигни тумори, после болести срца и крвних судова, представљају најчешћи узрок оболевања и умирања, како у Шумадијском округу тако и на територији града Крагујевца.
Светска здравствена организација сматра да је око 70% малигних обољења последица начина живота и дејства фактора средине. Различите врсте рака имају и различите факторе ризика. На неке се не може утицати, као што су узраст, раса или генетско наслеђе. Може се деловати на факторе ризика који су повезани са неким штетним деловањем у животној средини (хемијске материје, јонизујуће зрачење, професионална изложеност, инфективни агенси) и оне који су повезани са личним избором животних навика (пушење, пијење алкохолних пића, неправилна исхрана, репродуктивне функције и коришћење хормона). Ризик за оболевање може се и мењати током времена, услед старења или промене начина живота. 
Правилном исхраном, физичком активношћу и одржавањем одговарајуће телесне тежине смањује се ризик оболевања не само од рака него и од других болести, значајних здравствених проблема као што су болести срца и крвних судова и шећерне болести. Пушење је, на пример, повезано са 10 различитих врста рака и 30% свих смрти због рака. Баш за оне локализације рака за које нема добрих метода за рано откривање (плућа) користе се комбиновани приступи у примарној превенцији: унапређење здравља, здравствено информисање становништва и законска подршка непушењу. 

Пушењу се може приписати и већи проценат рака мокраћне бешике и панкреаса, као и мањи проценат рака бубрега, желуца, грлића материце, носне шупљине и мијелоидне леукемије. 

Због дугог времена латенције, данашњи терет морбидитета од рака може се сматрати последицом пушења од пре две деценије. Након престанка пушења први се ефекти могу очекивати након 5 година. Притом не треба заборавити да пушење узрокује и многе друге болести, нпр. хроничну опструктивну болест плућа, а повећава и ризик за болести срца и крвних судова.
На основу података регистра за рак у Шумадијском округу, у 2015. години оболело је 1680 особа од малигних тумора (854 мушкараца и 826 жена), а 731 особа (414 особа мушког пола и 317 особа женског пола) умрло је од рака.

Вредности стандардизоване стопе инциденције код мушкараца износиле су 307,7 на 100.000, а код жена 295,3,5 на 100.000 становника. Када је реч о умирању од рака, евидентиране стандардизоване стопе морталитета код мушкараца износиле су 137,2 на 100.000, а код жена 82,1 на 100.000 становника.
Анализа кретања малигних тумора на подручју Шумадијског округа, од 1999. до 2012. године, показује већи пораст инциденције код мушкараца у односу на жене.

У посматраном периоду мушкарци су највише оболевали од малигних тумора бронха и плућа, дебелог црева и ректума, простате и мокраћне бешике, а код жена малигни тумор најчешће је био локализован на дојци, дебелом цреву и ректуму, грлићу материце и плућима.

Графикон. Водеће локализаце у оболевању код мушкарца,Шумадијски округ, 1999-2012. година

Графикон. Водеће локализације у оболевању код жена, Шумадијски округ, 1999-2012. година

На основу пројекције тренда броја умрлих од свих малигних тумора на подручју Града Крагујевца до 2024. године, може се закључити да ће доћи до пораста морталитета за око 23% ако се не предузму хитне мере у циљу раног откривања и благовременог лечења оболелих од малигних неоплазми.
Графикон. Пројекција броја умрлих од малигних тумора  на територији Града Крагујевца до 2024. године

Шећерна болест

Шећерна болест једна је од најчешћих незаразних болести. Број оболелих од шећерне болести већ дужи низ година расте и поприма размере глобалне епидемије. 

У последњих 4 година уочен је пораст умирања од овог обољења у Шумадијском округу. Стопа морталитета од шећерне болести повећала се од 16,7 у 2011. години, до 20,4 на 100.000 становника у 2014. години, до 31,8 на 100.000 становника у 2016. години. Током 2016.године од свих типова шећерне болести у Крагујевцу је умрла 91 особа, од чега 77 од тип 2 дијабетеса. Према подацима популационог регистра за дијабетес у Шумадијском округу је у 2016. години, евидентиранo 21 новооболелих особа узраста до 29 година са дијагнозом тип 1 дијабетеса. 

Стопа инциденције износила је 20,9 на 100.000 особа узраста до 29 година старости. Исте године регистровано је 598 новооболелих особа свих узраста од тип 2 дијабетеса. Стопа инциденције од тип 2 дијабетеса износила је 208,8 на 100.000 становника.

Анализа кретања броја умрлих од шећерне болести у граду Крагујевцу, са пројекцијом до 2024. године показује благи пад броја умрлих у наредних десет година уколико здравствено образовање и низ мера које могу да утичу на промену начина живота припадника целе популације имају најважније место у приступу превенцији. 
Графикон. Пројекција броја умрлих од шећерне болести на територији града Крагујевца до 2024. године

                            4.7.OРГАНИЗАЦИЈА И КОРИШЋЕЊЕ ЗДРАВСТВЕНЕ ЗАШТИТЕ
Oсновну организациону структуру у систему здравствене заштите чини мрежа здравствених установа у државном и приватном власништву. Врсте здравствених установа у Србији су регулисане Законом о здравственој заштити, а број, структура, капацитети и просторни распоред здравствених установа у државној својини Уредбом о Плану мреже здравствених установа (у даљем тексту План мреже).

На територији града Крагујевца здравствену заштиту пружа седам правних  лица у јавној својини, од чега је шест здравствених установа и једно привредно друштво, које је у поступку трансформације у установу.
    
Табела. Пружаоци здравстве заштите у јавној својини у граду Крагујевцу 

	Назив врсте установе
	Број здравствених установа

	Дом здравља Крагујевац
	1

	Завод за стоматологију
	1

	Застава Завод за здравствену заштиту радника Крагујевац доо
	1

	Завод за хитну медицинску помоћ Крагујевац
	1

	Институт  за јавно здравље Крагујевац
	1

	Клинички центар Крагујевац
	1

	Апотека Крагујевац
	1

	Укупно
	7


На територији града Крагујевца у 2017. години било је 3465 запослених радника, од тога здравствених радника 2683 (лекара 780 од чега 64% специјалиста, фармацеута 43).

       4.7.1.ОБЕЗБЕЂЕНОСТ И КОРИШЋЕЊЕ ПРИМАРНЕ ЗДРАВСТВЕНЕ ЗАШТИТЕ

     Обезбеђеност и коришћење примарне здравствене заштите предшколске деце

Здравствену заштиту деце предшколског узраста на примарном нивоу здравствене заштите у 2017. години пружало је 17 доктора медицине и 30 медицинских сестара-техничара. Однос здравствених радника средње и више медицинске струке и лекара је износио 1,75. Оптерећеност лекара, односно просечан годишњи број посета по лекару био је 6446.25.

У служби за здравствену заштиту деце у 2017. години остварено је 103140 посета код лекара у ординацији за болесну децу, а учешће првих посета износило је 7.5%. Број првих посета у ординацији по детету износио је 1.1. У саветовалишту за одојчад број првих посета је износио 1669.

Обезбеђеност и коришћење примарне здравствене заштите школске деце
На територији града Крагујевца у 2017. години здравствену заштиту школској деци и омладини на примарном нивоу здравствене заштите пружало је 14 доктора медицине (и 2 на специјализацији) и 19 медицинских сестара-техничара. Проценат доктора медицине специјалиста од укупног броја лекара износи 83.3%. Просечан годишњи број посета по лекару износио је 6426.11, а учешће првих посета у укупном броју посета износило је 4.66%.

Обезбеђеност и коришћење примарне здравствене заштите

одраслог становништва

На територији града Крагујевца, здравствену заштиту одраслог становништва на примарном нивоу обезбеђује служба за здравствену заштиту одраслих Дома здравља Крагујевац. У 2017. години здравствену заштиту одраслом становништву на примарном нивоу пружало је 74 доктора медицине, од чега 34 специјалиста и 95 медицинских сестара-техничара. Проценат доктора медицине специјалиста од укупног броја доктора медицине износио је 45.95%. Однос броја здравствених радника са вишом и средњом стручном спремом и лекара износио је 1.3. Просечан број одраслих становника на једног лекара опште медицине на примарном нивоу здравствене заштите износио је 1434. Просечан број годишњих посета на једног лекара опште медицине износио је 7381.31, док је учешће првих посета у укупним посетама код лекара у ординацији износило 6.75.

Обезбеђеност и коришћење примарне здравствене заштите жена

На територији града Крагујевца, здравствену заштиту жена на примарном нивоу здравствене заштите обезбеђује Служба за здравствену заштиту жена Дома здравља Крагујевац. У 2017. години здравствену заштиту становништву женског пола на примарном нивоу пружало је 14 доктора медицине специјалиста гинекологије и 24 здравствена радника више и средње школске спреме. Просечан годишњи број посета по лекару износио је 5462.78.

Укупан број посета код лекара у ординацији је износио 76479. Учешће првих у укупном броју посета износило је 6.25%. Број систематских прегледа је износио 3427. Укупан број посета Саветовалишту за планирање породице је износио 2408, док је укупан број првих посета Саветовалишту за труднице износио 1364. Учешће првих посета у укупним посетама Саветовалишту за труднице износило је 15.14.

Обезбеђеност и коришћење примарне здравствене заштите     радноактивног становништва

На територији града Крагујевца у 2017. години здравствену заштиту радноактивном становништву на примарном нивоу здравствене заштите (Застава Завод за здравствену заштиту радника) пружало је 6 доктора медицине специјалиста медицине рада и 4 медицинских сестара-техничара. Просечан годишњи број посета по лекару износио је 758.16.

Обезбеђеност и коришћење стоматолошке здравствене заштите

На територији града Крагујевца у 2017. години стоматолошку здравствену заштиту деци предшколског узраста пружало је 4 доктора стоматологије. Просечан годишњи број посета на једног стоматолога износио је 2133.75, а просечан број посета на једно предшколско дете 1.42. Просечан број предшколске деце на једног стоматолога је 3029.

На територији града Крагујевца у 2017. години стоматолошку здравствену заштиту школској деци и омладини пружало је 21 доктора стоматологије. Просечан годишњи број посета на једног стоматолога износио је 2604.71 а просечан број посета на једно школско дете 2.81. Просечан број школске деце на једног стоматолога износио је 926.8.

На територији града Крагујевца у 2017. години стоматолошку здравствену заштиту одраслом становништву пружало је 22 доктора стоматологије. Просечан годишњи број посета на једног стоматолога износио је 1603.86 а просечан број посета на једног одраслог становника 0.32. Просечан број одраслог становништва на једног стоматолога износио је 5019.

4.7.2.ОБЕЗБЕЂЕНОСТ И КОРИШЋЕЊЕ БОЛНИЧКЕ ЗДРАВСТВЕНЕ ЗАШТИТЕ
Болничка здравствена заштита је саставни део система здравствене заштите. Болнице обезбеђују стационарно лечење оболелих и повређених лица, врше  специјалистичку службу и учествују у спровођењу превентивних мера у оквиру своје делатности. Коришћење болничке здравствене заштите, зависи не само од потреба корисника већ и од обезбеђености и развијености здравствене службе.

Болничка здравствена заштита становништва града Крагујевца обезбеђује се у Клиничком центру Крагујевац. Укупан број постеља у 2017. години износио је 627 на 100.000 становника.

Стационарну здравствену заштиту становништву града обезбеђивало је 42 лекара  на 100 болничких постеља. Стопа хоспитализације у 2017. години износила је 22.59 на 100 становника. Просечна дужина лечења у Клиничком центру Крагујевац у 2017. години  била је  6.8 дана, док је просечна заузетост постеља износила 67.2%.

         5. ДЕТЕРМИНАНТЕ ЗДРАВЉА    
          Истраживање здравља становништва Србије (чији су резултати коришћени за анализу детерминанти здравља на територији града Крагујевца) је треће национално истраживање здравља становништва које је спровело Министарство здравља Републике Србије. У трећем Истраживању извршена је хармонизација инструмената истраживања (методологија, упитници, упутства) са инструментима Европског истраживања здравља други талас (EHIS wave 2)  у циљу постизања највишег степена упоредивости резултата истраживања са резултатима у земљама Европске yније, а према дефинисаним, међународно усвојеним индикаторима (ECHI, OMC, WHO, UNGASS, MDG.).  Истраживање здравља становништва Србије је обављено путем интервјуа, антропометријских мерења и мерења крвног притиска. 

          У истраживању здравља је коришћен најкомплетнији популациони регистар у нашој земљи који укључује узорачке јединице дефинисане у оквиру циљне популације – Попис становништва, домаћинстава и станова у Републици Србији 2011, односно листа свих домаћинстава у свим пописним круговима Пописа. 

За потребе овог истраживања коришћен је национално репрезентативан случајни узорак (енгл. National representative probability sample) – стратификовани двоетапни узорак са унапред познатом вероватноћом избора јединица узорка у свакој етапи узорковања. Узорак је изабран тако да обезбеди статистички поуздану процену великог броја индикатора који указују на здравље популације, како на националном нивоу, тако и на нивоу географских области. За потребе ове анализе коришћен је узорак за процену детерминати здравља са територије града Крагујевца (1).
 
Детерминанте односно одреднице здравља су лични, социјални, економски и фактори околине који одређују здравствено стање појединца или популација (2).

У литератури је доказано да  постоје фактори који су повезани са понашањем појединца а који утичу на његово здравље, као што су пушење, злоупотреба алкохола и дрога, физичка неактивност, неправилна исхрана и ризично  сексуално по нашање (3). Овакав приступ наглашава значај индивидуалне одговорности за здравствено стање, како у избор у понашања тако и у колективним одлукама  које су донели појединци као и да политика интервенције  у оквиру једног домена може али и не мора и мати жељени  ефекат због великог броја других сектора који су  такође укључени (4).
      



                   5.1. СТИЛ ЖИВОТА
Детерминанте односно одреднице здравља су лични, социјални, економски и фактори околине који одређују здравствено стање појединца или популација (2).

У литератури је доказано да постоје фактори који су повезани са понашањем појединца а који утичу на његово здравље, као што су пушење, злоупотреба алкохола и дрога, физичка неактивност, неправилна исхрана и ризично  сексуално по нашање (3). Овакав приступ наглашава значај индивидуалне одговорности за здравствено стање, како у избор у понашања тако и у колективним одлукама  које су донели појединци као и да политика интервенције у оквиру једног домена може али и не мора и мати жељени  ефекат због великог броја других сектора који су такође укључени (4).
5.2. УХРАЊЕНОСТ И НАВИКЕ У ИСХРАНИ
           За процену ухрањености и ризика од болести условљених прекомерном телесном масом , Светска здтавствена организација препоручује  Индекс телесне масе (ИТМ; енгл. скр. BMI – Body Mass Index) који  је  прихваћен на глобалном нивоу а  израчунава се  као телесна тежина у килограмима подељена са квадратом телесне висине. Према класификацији Светске здравствене организације нормална ухрањеност подразумева индекс телесне масе у опсегу од 18,5 до 24,9 kg/m2, све вредности индекса преко 25 сматрају се прекомерном ухрањеношћу(преко30 гојазношћу), док све вредности индекса испод18,5 представљају недовољну ухрањеност  односно потхрањеност (5). 

Резултати истраживања су показали да је на основу вредности БМИ, 39,8% испитаника било нормално ухрањено, 40,6% прекомерно ухрањено односно предгојазно а 17,6% а гојазно. 
Графикон.  Одрасло становништво према категоријама ухрањености

Анализа према половима је указала да је предгојазност била учесталија код особа мушког пола ( мушкарци 48,9% жене 33,5%), док је гојазност била чешћа код особа женског пола (жене 20,1% мушкарци14,6% ).

Графикон. Категорије ухрањености према полу

              Према резултатима истраживања о здрављу становништва спроведеног  2013 године, у Крагујевцу навику да свакодневно доручкује имало је 85,0% испитаника. Бар једну шољу млека или млечних производа свадновено је конзумирало 39,4% испитаника, док 34,9% понекад.

        Када се говорио избору намирница и даље најчешће користи бели хлеб (56,1%), око једна трећина испитаника користила је  полубели (32,8%), а само 2,1% интегрални хлеб. Врста масноће која доминира у за припреми хране код становника града Крагујевцa јe уље (84,5%), док свињску маст и путер конзумира 12,9% испитаника. Сваки десети становник досољава храну пре но што је проба (10,6%) а 24% анкетираних у случају  када није довољно слана.

Два пута недељно рибу на менију имало је 8,3% испитаника а 5,7% никада.

Воће (свеже, смрзнуто, конзервирано, сушено или свеже цеђене сокове) свакодневно конзумира 55,3% испитаника, док уопште не конзумира 5,4% испитаних суграђана

Поврће (свеже, смрзнуто, конзервирано) свакодневно конзумира 65,6% испитаника.

Скоро сваки пети испитаника не размишља о здрављу приликом избора начина исхране, док то понекад чини 39,5% испитаних суграђана.
         




  5.3. ФИЗИЧКА АКТИВНОСТ

       Физичка активност је један од најзначајнијих фактора за очување и унапређења здравља  и представља  основну детерминанту енергетске потрошње  од круцијалног значаја за енергетски баланс и контролу телесне масе. 

Резултати истраживања  су показали да су жене у Крагујевцу склоније седентарном стилу живота од мушкараца, који са друге стране више времена проводе бавећи се физичким активностима.

        Нешто мање  од две трћине становника Крагујевца  приликом одласка до и повратка са неког места обично проводи  ходајући  до 30 минута (59,6%). У значајно већем проценту препоручених 30 минута у ходању су проводиле особе мушког пола.Такође, резултати су указали да само 7%испитиваних  Крагујевчана свакодневно вози бициклу. Чак 88,9% анкетираних се у слободно време на бави спортом, рекреацијом фитнесом у трајању од најмање десет минута дневно  а 95,9% анкетираних уопште се не бави активностима намењених јачању мишића као штосу вежбе отпора и вежбе снаге.

         

                       5.4. УПОТРЕБА ПСИХОАКТИВНИХ СУПСТАНЦИ

       Психоактивна супстанца (ПАС) је хемијска материја која, уношењем у организам, мења психичку структуру, односно утиче на расположење, мишљење, понашање и изазива психичку и физичку зависност. Зависност је стање периодичне или континуиране интоксикације, проузроковане поновљеним узимањем природних или синтетичких супстанци (6 ).

       Употреба дувана представља један од водећих фактора ризика за многе хроничне незаразне болести. Светска здравствена организација упозорова да је учесталост пушења највиша у европском региону где преваленција пушења износи 28% (7)  Резултати истраживања здрвља становништва из 2013.године  су показали да је више од половине ипитиваних Крагујевчана   пушило некада током свог живота (55,0%). Већина становника који су некада током свог живота пушили  су били свакодневни пушачи (86,3%) а сада свакодневно пуши скоро сваки други испитаник (48,7%).

        Графикон. Преваленција конзумирања цигарета

Нешто мање од једне трећине иситаника је више од сат времена дневно изложено дуванском диму у затвореном простору-у кући, на послу, у ресторанима, на јавним местима (30,8%). У години која је предходила истраживању 60,8 % испитаника није ни покушавало да престане са конзумирањем цигарета. На питање коју врсту дуванских производа углавном користе, 85,6% пушача изјаснило се за цигарете ( фабрички произведене или самостално завијене).

Око 80,1% испитаника имало је сазнање да пушење има велики утицај на здравље.

        Тер​мин упо​тре​ба ал​ко​хо​ла од​но​си се на било какво уношење алкохола у организам. 
​​
Зло​у​по​тре​ба ал​ко​хо​ла је  тер​мин за би​ло ко​ју вр​сту дру​штве​но​ не​при​хва​тљи​вог пи​је​ња, од ри​зич​ног, пре​ко штет​ног до болести зависности. Штет​на упо​тре​ба ал​ко​хо​ла се де​фи​ни​ше као обра​зац пи​је​ња ко​ји је до​вео​ до фи​зич​ког или мен​тал​ног нарушавања здра​вља без за​ви​сно​сти од ал​ко​хо​ла.​ Ри​зич​на упо​тре​ба ал​ко​хо​ла под​ра​зу​ме​ва обра​зац пи​је​ња код ко​га  не по​сто​је по​сле​ди​це ни​ти за​ви​сност од ал​ко​хо​ла, али је ве​ли​ка ве​ро​ват​но​ћа да ће сe у бу​дућ​но​сти раз​ви​типро​бле​ми по​ве​за​ни са ал​ко​хо​лом, тј. под​ра​зу​ме​ва сва​ко пи​је​ње пре​ко гра​ни​ца ни​ско​ри​зич​ног пи​је​ња (1). Злоупотреба алкохола је повезана са ризиком од настанка масовних хроничних незаразних болести, менталних поремећаја, као и повреда (6). 

         Резултати истраживања из 2013.године   су показали да је свакодневно  2,1% испитаника са територије града Крагујевца конзумирало алкохол, док је сваки десети испитаник конзумирао алкохол 1-2 дана у недељи (10,9%).

        Посебан ризик представља ексцесивно пијење тј. пијење великих количина алкохола ( више од шест алкохолних пића) у једној прилици (1). Овакву навику, макар једном до два дана у току недеље имало је 6,4% испитаника, док је  навику ексцесивног пијења   3-4 дана у току недеље имало  2,1% испитаника. Више од једне петине испитиваних Крагујевчана одговорило је да током викенда (од петка до недеље) попије од 4 до 5 алкохолних пића дневно (21,4%) а сваки десети испитаник 6 до 9  пића дневно (10,7%).

Више од три четвртине испитаника сматрало је  да конзумирање алкохола има велики утуцај на здравље (79,8%).

       Анализа о коришћењу неких других супстанци које изазвају зависност указала је да је  нешто мање од једне петине испитаника (у години пре спроведеног истраживања) користило средство против болова (17,8%), сваки десети средство за умирење (10,1%), док средство за спавање 3,6% испитан ика. Најчешће коришћена илегална дрога је канабис коју је конзумирало 1,2% испитаника.
          5.5. СЕКСУАЛНО ПОНАШАЊЕ И ХИВ ИНФЕКЦИЈА
       Репродуктивно здравље подразумева не само одсуство болести, већ и усклађено и нормално одвијање  физичких, менталних и социјалних процеса који се, пре свега, односе на репродуктивни систем и његово  оптимално функционисање (8). 
Резултати истраживања су сугерисали да је у сексуалне односе ступило око 80,5% испитаника док је  сексуалне односе са особом истог пола имало 2,1% испитаника.Сексуалне односе (у предходној годиним у односу на спроведено истраживање) имало је 66,6% испитаника, више од половине испитаника сексуалне односе је имало са једним партнером (53,3%), док 8,8% са два и више различитих партнера.

Графикон. Број партнера са којим је ступљено у сексуалне односе 

Само 15,1% испитаника је користило кондом током последњег сексуалног односа са сталним партнером.

Графикон. Коришћење кондома током последњег сексуалног односа са сталним партнером

Сексуалне односе са повременим партнерима имало је 11,8% испитаника (током последњих 12 месеци) а током последњег сексуалног односа са овим партнером кондом је користило само 5,6% испитаника.

 Најчешће коришћена средства и методе за прекид трудноће била су муски кондом (9,9%), неплодни дани (3,6%) и прекинути однос (2,6%).

Синдром стечене имунодефицијенције представља последњи стадијум узрокован вирусом хумане имунодефициенције  који доводи до прогресивног оштећења имуногсистема и других органа уколиоко се адекватно не дијагностикује и благовремено не лечи.

Око три четвртине испитиваних суграђана је чуло за вирус ХИВ и за болест (АИДС) коју он изазива.(74,3%). Нешто мање од половине испитаника 46,1% сматра да правилна употреба кондома приликом сваког сексуалног односа може смањити ризик од преноса ХИВ инфекције(46,1). На питање да ли знате место где се можете саветовати и тестирати на ХИВ, потврдно је одговорило свега 43,1% испитиваних суграђана.

 5.6. САМОПРОЦЕНА ЗДРАВЉА

 
Самопроцена здравља представља (субјективно мерење) показатељ који доприноси евалуацији здравствених проблема, оптерећења болестима и здравствених потреба (1).

На питање какво је ваше здравље у целини, 40,3% испитаника процeњује као добро, 23,5% просечно док 7,5% као лоше.

Графикон. Субјективна процена здравственог стања

Нешто мање од једне трећине испитаника стање уста и зуба процењује као добро (32,0%), 23,8% лоше а 7,0% веома лоше.  На питање да ли имате неку дуготрајну болест или здравствени проблем ( који траје шест и више месеци), више од једне петине испитаника је одговорило потврдно (21%).

         6. СТАНОВАЊЕ
Према подацима Пописа из 2011. године на територији града Крагујевца забележено је 59991 домаћинставa са просечно 2,97% чланова по домаћинству (домаћинством се сматрају лица која заједно станују и заједнички троше средства за подмиривање основних животних потреба). Од наведеног броја 50783 су градска домаћинства, а 9208 су сеоска домаћинства.

  Табела. Домаћинства према броју чланова (попис 2011.год.)

	Број чланова домаћинства
	%

	Са 1 чланом
	19,21

	Са 2 члана
	24,59

	Са 3 члана
	20,95

	Са 4 члана
	20,43

	Са 5 чланова
	8,34

	Са 6 и више чланова
	6,48

	УКУПНО
	                                                         100                


               Извор: Републички завод за статистику
На територији града Крагујевца налази се укупно 77898 станова (стан је грађевински повезана целина намењена за становање, која се састоји од једне или више соба са одговарајућим помоћним просторијама као што су то кухиња, остава, купатило, нужник и сл. или без помоћних просторија и има један или више посебних улаза) укупне површине 5224437м2. Од наведеног броја 61631 су градски станови. Од укупног броја станова ненастањено је 15054, како привремено, тако и стално (као ненастањен стан пописан је стан који се користи само за обављање делатности; стан који је у време пописа био празан због тога што је нов и неусељен или је испражњен ради пресељења, адаптације, поправке и слично; празан стан чији власник живи у другом стану или у другом месту, а стан не користи нити га издаје; уколико је цело домаћинство у моменту пописа било дуже од једне године на раду или боравку у иностранству; станови које у целини користе само лица која бораве у месту пописа због рада или школовања а чија домаћинства стално станују у другом месту. Као напуштен стан пописан је стан који се дуже време не користи јер је напуштен; уколико се власник иселио у друго место а стан није издао, или је власник умро, па наследници нису издали стан нити га повремено користе као породичну кућу за одмор и рекреацију). Повремено се користи 4493 станова, а само за обављање делатности се користи 297 станова.

У односу на опремљеност инсталацијама већина станова, тачније 44123 (56%) спада у комфорне станове (присуство централног/етажног грејања или гасовода, водовода, канализације и електричне енергије). Приступ електричној енергији, водоводу и канализацији има 33305 станова, приступ само електричној енергији има 4,3% станова, а 0,4% станова нема никакве инсталације.

У погледу помоћних просторија у Попису 2011. прикупљани су подаци о расположивости купатила, тоалета и кухиње за све стамбене јединице, осим за колективне. Од укупног броја станова на територији града Крагујевца, 99,4% поседује кухињу, 88,2% купатило и тоалет 89%. 

У погледу врсте зграде у којој се налазе станови, од укупног броја станова 41354 су стамбене зграде са 1 станом, 11156 су стамбене зграде са два стана, а 25227 са три и више станова.

Према положају стана у згради 48959 станова је у приземљу, 365 у сутерену, 87 се налази у подруму. У погледу вишеспратних зграда, највише станова, укупно  13024 се налази на првом спрату, а 11876 су станови на две или више етажа. 


У погледу врсте грејања и енергената од 58054 настањених станова са централним грејањем је 17936 станова, са етажним грејањем 8269 станова, 31817 станова је без инсталација централног и етажног грејања, док је на гас прикључено 7887 станова.  
    7. СОЦИО-ЕКОНОМСКИ ПОКАЗАТЕЉИ
     7.1. ПИСМЕНОСТ
Писменост се дефинише као способност читања и писања. Писменим се сматрају ученици основних школа, ученици школа вишег ранга од основне, као и лица која се у моменту пописа не школују, али су завршила више од три разреда основне школе. Такође, писменим се сматрају и лица без школе и лица која су завршила 1–3 разреда основне школе и која су се изјаснила да могу да прочитају и да напишу текст у вези са свакодневним животом, без обзира на то којим језиком и писмом се служе. На територији града Крагујевцa неписмено је 1,35% становништва старости 10 и више година.

Образовна структура становништва старијег од 15 година указује да је најбројнија групација становништва са средњим образовањем (55%), док 11% становништва има завршен VII/1 степен стручне спреме. Са друге стране, имамо 2% становништва без школске спреме и 18% са основним образовањем.
Графикон. Становништво старије од 15 година према школској спреми, по попису 2011.

         Извор: Републички завод за статистику
Табела. Образовна структура становништва по полу, попис 2011
	 
	Укупно
	Без школске спреме
	Непот-пуно основно образовање
	Основно образовање
	Средње образовање
	Више образовање
	Високо образовање
	Непозна-то

	Укупно
	154290
	2870
	12498
	27162
	84187
	9711
	17552
	310

	Мушко 
	74515
	520
	4083
	12141
	44288
	5223
	8119
	141

	Женско
	79775
	2350
	8415
	15021
	39899
	4488
	9433
	169


              Извор: Републички завод за статистику
    7.2. КОМПЈУТЕРСКА ПИСМЕНОСТ

Компјутерска писменост је дефинисана као способност лица да користи основне рачунарске апликације у извршењу свакодневних задатака (на послу, у школи, код куће), тако да су прикупљени подаци о томе да ли лице зна да врши обраду текста, израђује табеле, шаље и прима електронску пошту, као и да ли зна да користи интернет. Компјутерски су писмена лица која умеју да обављају све четири активности, делимично компјутерски писмена су лица која умеју да обављају једну, две или три активности на рачунару, али не и све четири наведене активности, а компјутерски неписмена су лица која не умеју да обављају ни једну активност на рачунару, односно лица која у свакодневном животу не користе рачунар. На територији  града Крагујевца компјутерски је писмено 39% становништва мушког пола и 37% становништва женског пола. Делимично познаје рад на рачунару 13,5% становништва старости 15 и више година. Компјутерски је неписмено 47% жена и 50% мушкараца.

7.3. ЗАПОСЛЕНОСТ И ПРИХОДИ

Број људи регистрованих у Националној служби за запошљавање

Према подацима Националне службе за запошљавање на дан 30.јун 2018.године, на територији града Крагујевца укупан број незапослених лица је био 18512, од чега су 10761 биле жене. То је за око 4000 лица мање незапослених лица у односу на 31.12.2016.године, када је било 22505 незапослених, од чега 12618 жена. Међу незапосленим лицима више од 3599 су млађи од 30 година, а 1497 особа са инвалидитетом.

        Просечна зарада по запосленом
У Крагујевцу просечна зарада по запосленом за месец новембар 2018.године износила је:

-  49.498,00 РСД (без пореза и доприноса),

-  68.577,00 РСД (са порезима и доприносима).
                            7.4. КРИМИНАЛ, НАСИЉЕ 

Током 2017.године у Крагујевцу је извршено 2390 кривичних дела, а најчешће евидентирано кривично дело је насиље у породици (укупно 284). У периоду 2013-2017.година бележи се пад броја кривичних дела (са изузетком 2016.године), при чему су 2013.године и 2014.године најчешћа кривична дела биле тешке крађе, а 2015.године и 2016.године крађе. Наведене промене у погледу заступљености кривичних дела, последица су примене нових законских решења од 1.јуна претходне године. Током 2017.године евидентирана су 102 малолетна извршиоца кривичних дела и број малолетних извршилаца у периоду 2013-2017.године бележи константан пад.  
Табела. Кривична дела у граду Крагујевцу за период 2013-2017.године
	Година
	Укупно кривичних дела
	Најчешћа кривична дела
	Кривична дела са малолетним извршиоцима

	2013.год
	2862
	572
	187

	2014.год
	2787
	528
	151

	2015.год
	2690
	493
	147

	2016.год.
	2808
	479
	116

	2017.год.
	2390
	284
	102

	укупно
	13537
	2356
	703


   Извор: МУП Крагујевац
У погледу родно заснованог насиља (породично/партнерско и вршњачко насиље), током 2017.године регистроване су 254 пријаве, при чему број пријава бележи константан раст у периоду 2013-2017.године. У посматраном периоду није било кривичног дела убиства жене и деце. 

Број пријава за родно засновано насиље 

(породично/партнерско и вршњачко насиље) 
	година
	Укупно кривичних дела

	2013.
	118

	2014.
	97

	2015.
	172

	2016.
	253

	2017.
	254

	Укупно
	894



Извор: МУП Крагујевац



    7.5. САОБРАЋАЈНИ ПРЕСТУПИ
Када су у питању саобраћајни преступи, током 2017.године евидентирано је 495 саобраћајних незгода, са 7 погинулих и 379 повређених лица. Од наведеног броја саобраћајних незгода, у 65 случаја, узрок је била алкохолисаност возача. Након неприлагођене брзине, алкохол је други најчешћи узрок саобраћајних незгода. Број саобраћајних незгода у којима је узрок алкохолисаност возача у периоду 2013-2017.године бележи константан пад, што је последица појачаних мера контроле и казнених мера, као и бројних кампања подизања свести различитих старосних категорија становништва о штетности вожње под дејством алкохола. И поред тога, у нашој земљи је и даље заступљен готово двоструко већи број саобраћајних незгода у којима је узрок алкохолисаност возача.
 Табела - Број саобраћајних незгода са бројем повређених и погинулих лица за период 2013-2017.године

	Година
	Број саобраћајних незгода
	Број погинулих лица
	Број повређених лица
	Број саобраћајних незгода у којима је узрок алкохолисаност возача
	Број вожњи под дејством алкохола

	2013
	538
	14
	429
	134
	795

	2014
	621
	11
	388
	103
	1246

	2015
	513
	8
	342
	93
	1721

	2016
	570
	14
	372
	84
	1295

	2017
	495
	7
	379
	65
	1162

	укупно
	2737
	54
	1910
	479
	6219


    Извор: МУП Крагујевац
Током 2017.године регистровано је 9,62% анализираних узорака крви који су били позитивни на присуство алкохола у организму.





        
8. ЖИВОТНА СРЕДИНА*

              8.1. КВАЛИТЕТ ВАЗДУХА
Контрола квалитета ваздуха се врши на основу Програма контроле квалитета ваздуха, који доноси Градска управа за просторно планирање, изградњу и заштиту животне средине, Служба за заштиту животне средине града Крагујевца, а у складу са чланом  69. и чланом 70. Закона о заштити животне средине (''Сл. гласник РС'', бр. 135/04, 36/2009, 36/2009 - др. закон, 72/2009 – др.закон, 43/2011 – одлука УС i 14/2016), у складу са чланом 9. став 2. и чланом 15. Законом о заштити ваздуха (''Службени гласник РС'' број 36/09 и 10/13). 
Локална самоуправа, у оквиру својих надлежности, обезбеђује континуирано праћење квалитета ваздуха (мониторинг)  и јавно објављивање резултата мониторинга квалитета ваздуха на својој територији.
У складу са чланом 5. Уредбе о условима за мониторинг и захтевима квалитета ваздуха („Сл. гласник РС“, бр. 11/10, 75/10 и 63/13), за потребе мониторинга квалитета ваздуха обезбеђена су места за фиксна мерења у локалној мрежи и континуално и повремено узимање узорака загађујућих материја на фиксним локацијама.


Извори загађивања ваздуха могу се сврстати у две групе: стационарни извори и покретни извори.

                 8.1.1.СТАЦИОНАРНИ ИЗВОРИ

Извори загађивања у рубним подручјима града: пољопривредне активности (паљење стрништа, корова и сл.), паљење отпада, индивидуална ложишта, асфалтна база 

- Загађење пореклом од индустрије: индустријски погони у индустријској зони града

- Извори загађивања у комуналној средини: градске котларнице, паљење отпада у контејнерима, индивидуална ложишта, издвојени објекти за припрему хране (припрема роштиља, печењаре, пекаре и сл.).
          Мерење концентрација загађујућих материја: сумпор диоксид, чађ (индекс црног дима), азотови оксиди, врше се у континуитету сваког месеца на локацијама:

- Центар града - Споменик штафети

- Насеље Аеродром , школа „Мирко Јовановић“

- Насеље Илићево, обданиште

- Насеље Илићево, ЈКП „Чистоћа“

- Насеље Пивара, здравствена станица бр.3
* Извештаји ИЗЈЗ Кг.

 Табела. Концентрација загађујућих материја - прекорачење дозвољене вредности, по броју дана, 2014-2018.година
	Мерно место
	Сумпор диок.
	Инд.

црног дима
	Азот. оксиди
	Сумпор диок.
	Инд.

црног дима
	Азот. оксиди
	Сумпор диок.
	Инд.

црног дима
	Азот. оксиди
	Сумпор диок.
	Инд.

црног дима
	Азот. оксиди
	Сумпор диок.
	Инд.

црног дима
	Азот. оксиди

	
	2014.година
	2015.година
	2016.година
	2017.година
	2018.година

	Споменик штафети
	/
	2
	/
	/
	1
	/
	/
	/
	/
	/
	5
	/
	/
	8
	/

	Аеродром
	/
	/
	/
	/
	/
	/
	/
	/
	/
	/
	4
	/
	/
	/
	/

	Илићево, обданишт
	/
	4
	/
	/
	1
	/
	/
	5
	/
	/
	9
	/
	/
	8
	/

	Илићево, Чистоћа
	/
	7
	/
	/
	6
	/
	/
	8
	/
	2
	36
	/
	/
	23
	/

	Пивара
	/
	10
	/
	/
	2
	/
	/
	10
	/
	/
	23
	/
	/
	7
	/


Мерење укупних таложних материја са тешким металима врши се сваког месеца на следећим локацијама:

- Улица Саве Ковачевића

- Насеље Пивара код „Бриона“

 - Насеље Илићево, ЈКП „Чистоћа“

 - Железничка станица
Табела. Просечна месечна вредност укупних таложних материја, 2014-2018.година
	ГВИ 200 mg/m2/dan
	2014.

година
	2015.

година
	2016.

година
	2017.

година
	2018.

година

	Ул. С. Ковачевића
	408,56
	308,34
	172,41
	250,16
	217,51

	Пивара
	200,80
	226,78
	203,70
	307,72
	203,31

	Илићево
	229,58
	223,53
	240,96
	330,05
	293,46

	Жел. станица
	404,81
	318,92
	261,69
	436,48
	302,15


Највећа просечна месечна вредност укупних таложних материја 2014.године измерена је у месецу мају 416,56 mg/m2/dan, 2015 године у месецу јануару 456,42 mg/2dan, 2016 годинe у месецу фебруару од 407,31 mg/m2/dan, 2017 године у месецу јануару 506,33 mg/2dan, а 2018. годинe у месецу јуну од 315,86 mg/m2/dan,.

            Као доминантно најоптерећенија тачка укупним таложним материјама (прашина) издваја се локација код Железничке станице.

            Мерење бензена и приземног озона врши се током летњих месеци (од јуна до августа) на локацији: Центар града, споменик штафети и вредности су током праћеног периода биле у оквиру законом дозвољених.

             Мерење концентрација укупних суспендованих честица величине (РМ 10; РМ 2,5) се врши на две локације:                                                           

 - Насеље Илићево, ЈКП ''Чистоћа''
 - Насеље Аеродром, школа ''Мирко Јовановић''

Табела. Концентрација суспендованих честица-прекорачење дозвољене вредности (РМ 10), по броју дана, 2017-2018. година

	ГВ 

µg/m3
	2016.година
	2017.година
	2018.година

	
	РМ 10
	РМ 2,5
	РМ 10
	РМ 2,5
	РМ 10
	РМ 2,5

	Аеродром
	7
	/
	18
	/
	12
	/

	Илићево
	17
	/
	24
	/
	24
	/


          Повећане концентрације укупних суспендованих честица у ваздуху у директној су вези са лошим утицајем аерозагађења на здравље људи, јер се ради о величини честица које грађани удишу, јер их рефлексима кашљања и кијања не могу избацити. Њихово присуство у ваздуху у већим концентрацијама од дозвољених лоше утиче на респираторни и кардиоваскуларни систем оних који су им изложени.
8.1.2. ПОКРЕТНИ ИЗВОРИ 

Било који облик возила са мотором са унутрашњим сагоревањем: моторцикли, лака и тешка возила која користе бензин и дизел, грађевинске и пољопривредне машине.
   Мерење концентрација загађујућих материја пореклом од издувних гасова моторних  возила
Програм контроле квалитета ваздуха утврђен је у складу са прописаним критеријумима, као и распоред мерних места за мерење концентрација загађујућих материја пореклом  од издувних гасова моторних возила.

Повремена мерења загађујућих материја пореклом од издувних гасова моторних возила обавља се на четири мерна места, односно на раскрсницама са највећом фреквенцијом саобраћаја сваког месеца у трајању од по седам дана мерењем концентрација чађи, азотдиоксида и тешких метала у укупним суспендованим честицама (олово, кадијум, цинк), као и мерењем концентрација бензена на једном мерном месту.
Раскрснице које се контролишу: 

- улица Радоја Домановића - Медицинска школа
- улица Шумадијска – Аутобуска станица 

- улица 27. марта ББ (код Штафете)
- улица Кнеза Михаила  - Мала Вага
Табела. Резултати мерења концентрације загађујућих материја пореклом  од издувних гасова моторних возила, 2014-2018.година
	Чађ,индекс црног дима
	2014
	2015*
	2016
	2017
	2018

	Медицинска школа
	/
	/
	8
	21
	             33

	Аутобуска станица
	18
	/
	69
	77
	    34

	Центар, код штафете
	2
	/
	38
	5
	  /

	Мала вага
	15
	1
	81
	86
	   43


    *2015 године праћење вршено 4 месеца
Резултати праћења квалитета ваздуха на наведеним раскрницама за период 2014-2018. године, показују да су наведене локације раскрсница оптерећене саобраћајем, посебно индексом црног дима (ЧАЂ) као продуктом лошег сагоревања и да због тога на тим локацијама имамо слабији квалитет ваздуха.

Посебно се издвајају две раскрснице: Мала Вага и код Аутобуске станице, које су јако оптерећене, у смислу великог броја дана током године са вредностима изнад дозвољених. 

На квалитет ваздуха додатно утиче и чињеница да осим прекорачења дозвољене вредности за чађ на тим раскрсницма, имамо и тренд да више дана у низу током праћеног месеца имају више од дозвољених вредности, што додатно неповољно утиче на здравље људи.

Остали параметри који се прате на раскрсницама, сумпор диоксид и азотови оксиди били су у оквиру дозвољених вредности са цикличним карактером; више вредности током зимских месеци. 
На основу приказаних резултата мерења, може се закључити да је квалитет ваздуха у Крагујевцу оптерећен саобраћајем, посебно у летњим месецима када је утицај саобраћаја на квалитет ваздуха у граду доминантан, а зими и великим бројем индивидуалних ложишта и већих емитера који као гориво користе еколошки неподобна горива (угаљ, мазут, дрво ...).

Посматрано према мерним локацијама раскрсница на Малој ваги и код Аутобуске станице биле су по питању квалитета ваздуха најоптерећеније локације, због измерених вредности за чађ (индекс црног дима) које су биле изнад дозољених граничних вредности.

Локације улица Саве Ковачевића и код Железничке станице најоптерећеније су укупним таложним материјама (прашином).

Раскрснице које се контролишу су веома оптерећене саобраћајем, а због непостојања  заобилазница, практично повезују путне правце према Краљеву и Чачку.

По питању оптерећења квалитета ваздуха утицајем градског саобраћаја, као еколошки прихватљиво решење било би увођење или тролејбуса или коришћење природног гаса као погонског горива у градском превозу.

Присуство укупних суспендованих честица у ваздуху у концентрацијама већим од дозвољених, је директни показатељ оптерећења ваздуха и његовог лошег утицаја на здравље људи.
       8.2. ВОДА ЗА ПИЋЕ

Један од основних показатеља здравственог стања становништва једне територије је и здравствено исправна вода за пиће, а то је уједно и један од основних предуслова доброг здравља. Циљ ИЗЈЗ у Крагујевцу је сагледавање здравствене исправности воде за пиће на територији Шумадијског округа и града Крагујевца, на основу расположивих података, идентификација ризика и предлагање мера за смањење ризика везаних за коришћење здравствено неисправне воде за пиће. 

Крагујевац се снабдева водом са три водоводна система: површинском водом са вештачких акумулација Гружа и Грошница, као и подземном водом са 14 рени бунара у селу Брзан. На сва три система је заступљена комплетна технологија пречишћавања воде, као и дезинфекција хлорисањем помоћу гасних хлоринатора. Преко овог система се снабдева више од 99,0% становништва. Контролу квалитета пијаће воде коју дистрибуира ЈКП "Водовод и канализација" на подручју града Крагујевца врши Институт за јавно здравље у Крагујевцу редовно, 8 пута месечно на 15 пунктова. Ови пунктови (на мрежи у граду и резервоарима) су тако одабрани, да се на тај начин у потпуности покривају сви делови града и сва три система за водоснабдевање.


Резултати испитивања квалитета ових вода до почетка 2009. године су показивали да је физичко-хемијска неисправност постојала у чак 52,9% испитиваних узорака. Основни узрок је био већи утрошак калијум-перманганата и мирис (због повишених конценрација органских материја и то углавном на тачкама у граду које се снабдевају са Гружанског водоводног система). Почетком 2009. године, на погону за пречишћавање воде са Гружанског система је уведен поступак предозонизације који је значајно снизио вредности критичног параметра, тако да се сада физичко-хемијска неисправност порактично не региструје, а бактериолошка неисправност се региструје само спорадично. Микробиолошка неисправност се јавља у свега 0,7% испитиваних узорака.


Табела. Резултати анализе воде за пиће из централног водовода за територију града Крагујевца, 2014-2016.год.
	Година
	Физичко хемијски преглед
	Микробиолошки преглед

	
	укупно прегледано
	% неисправних узорака
	укупно прегледано
	% неисправних узорака

	2017.
	1275
	0,20%
	1275
	0,15%

	2016.
	1170
	0%
	1170
	0%

	2015.
	945
	0%
	945
	0,1%

	2014.
	945
	0%
	945
	0,1%


Ажурни резултати свих анализа доступни на сајту ЈКП ''Водовод и канализација''.
Контрола здравствене исправности вода са јавних чесама на територији општине Крагујевац се врши редовно уназад дужи низ година. До 2015. године је вршена контрола на 10 локација, а од 2015. је тај број смањен на 6. Сада су под контролом оне чесме које су у претходном периоду редовно биле исправне у физичко-хемијском погледу.  
Табела. Резулатати анализа воде за пиће са јавних чесама на територији града Крагујевца, 2014-2016.год.
	Година
	Физичко хемијски преглед
	Микробиолошки преглед

	
	укупно прегледано
	%неисправних узорака
	укупно прегледано
	%неисправних узорака

	2016
	42
	0%
	84
	78,57%

	2015
	24
	0%
	48
	75%

	2014
	106
	24,25%
	144
	81,25%


Резултати свих анализа су доступни на сајту Скупштине града Крагујевца.

Здравствена безбедност вода из базена за рекреацију

Контрола здравствене безбедности воде из базена за рекреацију редовно се  врши у оквиру СЦ „Младост“ (отворени и затворени), као и воде у два затворена базена у основним школама ''Светозар Марковић'' и ''Вук Караџић''уз напомену да од 2015. године, базени у овим школама престају са радом.
Табела. Резултати анализа воде из базена за рекреацију на територији града Крагујевца, 2014-2016.година
	година
	физичко хемијски преглед
	
	микробиолошки преглед
	

	
	укупно прегледано
	% неисправних узорака
	укупно прегледано
	% неисправних узорака

	2014
	61
	0 %
	119
	5,2%

	2015
	97
	29,23%
	116
	0 %

	2016
	59
	24%
	101
	0 %


Резултати свих анализа доступни на сајту Удружење корисника за спорт и физичку културу "Парк" Крагујевац
8.3. ОТПАДНЕ ВОДЕ

Отпадне воде или течне отпадне материје представљају веома важан фактор загађења животне средине, посебно површинских вода, али и земљишта и подземних вода у које доспевају. С обзиром на то да могу значајно да утичу на квалитет вода које се користе за водоснабдевање или наводњавање пољопривредних површина, ове воде представљају значајан фактор ризика по здравље становништва и стога је очигледан значај мониторинга њиховог квалитета. 
По пореклу, отпадне воде могу да буду комуналне (из домаћинстава) или индустријске и пољопривредне.


Комуналне отпадне воде: на територији Шумадијског округа је на канализациони систем везано око 40,6% домаћинстава у градским срединама. У Србији је овај проценат у 2007. години износио око 75%. Од седам општина Шумадијског округа, централна постројења за пречишћавање укупних отпадних вода града имају само Крагујевац и Топола, док се у осталих пет општина отпадне воде испуштају у природне реципијенте без икакве претходне обраде.


Индустријске отпадне воде: у претходном периоду је један одређени број предузећа на територији града Крагујевца јако смањио, или потпуно обуставио производне процесе, тако да се и количина отпадних вода које су испуштала смањила. Највећи број ових отпадних вода се улива у канализациони систем града, а остале се уливају у различите природне реципијенте (реке, потоци и језера). Третман за пречишћавање отпадних вода на територији града Крагујевца има око 35% предузећа, али ови уређаји често нису у функцији, или се не одржавају у оптималном радном режиму.

Табела. Резултати контроле квалитета отпадних вода предузећа и установа У Крагујевцу, за 2016. годину

	Предузећа / установе
	Укупан број испитаних узорака површинских и отпадних вода
	Укупан број испитаних узорака површинских вода
	Укупан број испитаних узорака отпадних вода
	Број исправних узорака отпадних вода
	Број неисправних узорака отпадних вода
	Основни узроци неисправности

	Делатност
	Број
	
	
	
	
	
	

	Прехрамбена инд.
	9
	36
	0
	36
	9
	27
	микробиолошка, укупни фосфати, pH;  седим. материје, масти, и уља, BPK 5; укупни азот,  суспендоване мат., хлориди,   HPK; амонијак

	Металска инд.
	2
	32
	0
	32
	7
	25
	микробиолошка, укупни фосфати, pH;  седим. материје, масти, и уља, BPK 5; укупни азот,  суспендоване мат.,тешки метали, сулфати, детерџенти, нитрати

	Угоститељски обј.
	4
	16
	0
	16
	14
	2
	микробиолошка, укупни фосфати, pH;  седим. материје, масти, и уља, BPK 5; суспендоване мат., хлориди, амонијак, тешки метали

	Бензинске пумпе, аутоперионице, сервиси
	1
	4
	0
	4
	2
	2
	микробиолошка



	Јавна комунална предузећа
	4
	48
	24
	24
	20
	4
	микробиолошка, укупни фосфати,  BPK 5, укупни азот,  суспендоване мат., тешки метали, амонијак, HPK

	Трговински центри
	3
	12
	0
	12
	11
	1
	микробиолошка, укупни фосфати,  седим. материје, масти, и уља 

	Здравствене и социјалне установе
	2
	8
	0
	8
	4
	4
	микробиолошка, укупни фосфати,  седим. материје, масти, и уља

	Енергане
	1
	4
	0
	4
	0
	4
	микробиолошка, хлориди

	Интернати
	2
	8
	0
	8
	4
	4
	микробиолошка

	Боје и лакови
	1
	4
	0
	4
	2
	2
	микробиолошка седим. материје, масти и уља

	Фарме 
	1
	4
	0
	4
	0
	4
	микробиолошка, седим. материје, масти и уља,  BPK 5, укупни азот,  суспендоване мат. , амонијак HPK



     8.4. БУКА У ЖИВОТНОЈ СРЕДИНИ
Бука којој су људи свакодневно изложени, комунална или општа бука,  један је од највећих проблема уже човекове околине, посебно у градским подручијима.

Бука је нежељен, односно прегласан, неугодан или неочекивани звук, може бити трајна, испрекидана и ударна промењљивог нивоа, различитог трајања и временске расподеле.

За ову појаву не постоји права дефиниција већ се мора прихватити субјективна процена и осећај. 
Главни извори буке у човековој околини су саобраћај, индустрија, грађевински и јавни радови, рекреација, спорт и забава. На пораст буке у животној средини утиче и све бржи темпо живота у великим урбаним срединама.

  


              8.4.1. ИСТОРИЈА ПРОБЛЕМА И ТРЕНД

Од настанка великих градова и појаве буке, овај проблем се прати, изучава и констатовано је да бука није само еколошки проблем, већ представља непредвидљиву опасност по здравље становништва и то са више аспекта. 

Бука има значајан утицај на квалитет живота и у том смислу, према дефиницији здравља Светске здравствене организације (WHO), појављује се као здравствени проблем. Дефиниција здравља укључује потпуно физичко и психичко благостање, као и одсуство болести. Полазећи од ове дефиниције радна група Светске здравствене организације 1971. године је изјавила: «Бука мора бити препозната као велика претња људском благостању» (Suez, 1973) 

Утицај буке на човека може бити веома различит, од оштећења слуха и неаудитивних ефеката, до потешкоћа у комуникацији и радној ефикасности. Такође постоје неки докази да може штетно утицати на опште здравље, на исти начин као и хронични стрес. 

У Европи, а и код нас све више је заступљена бука ниског интензитета. Оваква бука не оштећује слух, али зато може изазвати поремећаје спавања, стресне реакције, узнемиреност и нерасположење, сметње у комуникацији и смањење радне способности. 


Бука је један од најчешћих узрока поремећаја спавања. Бројне студије показују да су поремећаји спавања најчешће навођени поремећај који је последица изложености саобраћајној буци. Бука утиче на способност обављања разних активности, посебно оних које захтевају пажњу и концентрацију. Континуирана изложеност буци у психолошком смислу омета нормалну људску комуникацију и има дуготрајне последице који се огледају смањеном толеранцијом, повишеним прагом реаговања, а већ и минимална бука узрокује пораст анксиозности, агресивног и непријатељског понашања. 


Процењује се да је у Европи 40% становништва изложено саобраћајној буци еквивалентног нивоа звучног притиска изнад 55 dB током дана, а 20% је изложено je нивоу комуналне буке која прелази 65 dB.
8.4.2. РЕЗУЛТАТИ МЕРЕЊА НИВОА БУКЕ У КРАГУЈЕВЦУ

У граду Крагујевцу се врши систематско мерење нивоа буке у животној средини на шест мерних места, једном месечно, и то: 

1. Зона поред прометних саобраћајница: улица Кнеза Милоша и Кнеза Михаила;
2. Зона градског центра: улица Кнеза Милоша и Краља Александра I Карађорђевића;
3. Стамбена зона: улица Незнаног јунака;
4. Зона индустрије: улица Драгослава Срејовића;  
5. Болничка зона: улица Змај Јовина;
6. Зона одмора и рекреације: Велики парк.
     Мерна места су одабрана као репрезентативне тачке појединих градских зона и дуж најзначајнијих саобраћајница. Укупно генерисана бука у Крагујевцу потиче од друмског и  железничког саобраћаја (око 75%), затим бука настала радом занатских погона, угоститељских објеката, грађевинске оперативе, индустрије и слично. 

Над појединим деловима града, посебно у централним зонама и дуж прометних саобраћајница формира се тзв. ''облак буке'' ниских фреквенција и карактеристичан је за одређено доба дана.

У зони становања, у периоду од 2013-2016. године измерена су прекорачења дозвољеног нивоа буке дању до 1 dB и  ноћу до 23 dB.

Прекорачења током посматраног периода имала су тренд лаганог пораста,  а посебно су значајна ноћна прекорачења која су могла да имају неповољан утицај на здравље грађане. 

У зони градског центра, поред великих раскрсница у периоду од 2013-2016. године измерена су умерена прекорачења нивоа буке дању до 7 dB и  ноћу до 15 dB.
Прекорачења током посматраног периода показују константност, а измерене вредности посебно за ноћне интервале мерења, могле су да имају неповољан утицај на здравље грађана.

Током дана и ноћи мале су осцилације у измереном нивоу буке.

У зони одмора и рекреације, поред болница, школа, великих паркова, поред рекреативних, спортских објеката, у периоду од 2013-2016. године измерена су прекорачења дозвољенох нивоа буке дању дању до 15 dB и  ноћу  до 28 dB. 

Прекорачења током посматраног периода показују константност, а измерене вредности посебно за ноћне интервале мерења, могле су да имају неповољан утицај на здравље грађана.

               8.5. КОМУНАЛНИ ОТПАД
Начин поступања са комуналним отпадом у Крагујевцу заснован је на Одлуци о одржавању чистоће ("Сл. лист града Крагујевца", бр. 18/2014 – пречишћен текст, 9/2017 и 11/2018) којом се прописују услови за одржавање чистоће и сакупљања комуналног чврстог отпада у насељеним местима на територији града Крагујевца и уређују друга питања од значаја за пружање и коришћење ових комуналних услуга.

Делатношћу организованог сакупљања и депоновања комуналног отпада бави се ЈКП "Чистоћа" и покривеност територије града овом услугом је 100 %. Током 2011. године у систем организованог сакупљања смећа укључују се и сеоске месне заједнице, односно сеоска подручја. 

Делатност прикупљања и одлагања комуналног отпада се врши 365 дана у години, у три смене.

Највећа количина комуналног чврстог отпада која се свакодневно сакупља и одлаже на постојећу депонију-сметлиште у Јовановцу (просечно 160 тона) потиче из домаћинстава, укључујући и отпад из установа и предузећа комерцијалног и некомерцијалног карактера. 
За сакупљање и одвоз комуналног отпада и амбалажног отпада користи се: 20 возила аутосмећара, 4 радна возила аутоподизача, 2 радна возила типа грајфер (за превоз крупног отпада), 1 возило кипер.
У новембру 2017. године, предузеће је располагало следећом количином посуда за сакупљање отпада: контејнери од 5 m3 – 11 комада (у власништву ЈКП “Чистоћа”), контејнери од 1,1 m3 –  око 2 300 комада, канте запремине 140 l – око 7 200 комада.
Управљање отпадом у граду Крагујевцу заснива се на принципу примарне сепарације, који подразумева успостављање сакупљачких станица различитог степена организованости у зависности од места где је лоциран, врсте и броја корисника, отпада који се на датом подручју генерише...
Сакупљачке станице унутар градских насеља састоје се од: 

- контејнера за комунални отпад (V=1,1m3)
- пластичног (полиетиленског) или жичаног контејнера за сакупљање папира и картона (V=1,1m3) и жичаног контејнера за сакупљање PET амбалаже, тврде пластике, стаклене амбалаже, метала (Al лименки), тетра пака, папирне и картонске амбалаже (V=1,1m3)
- канти (V=140l) које су постављене у домаћинствима са индивидуалним типом становања за сакупљање комуналног отпада.
Типизиране посуде за одвојено прикупљање секундарних сировина распоређене су по градским и приградским насељима, тако да је принцип примарне сепарације успостављен у индивидуалном и колективном типу становања, у комерцијалној зони и на локацијама на којима је присутно повећано генерисање ових врста отпада (центар града, основне и средње школе, тржни центри, већи дисконти, продавнице, фотокопир радње, пекаре итд.). Укупан број контејнера за одвојено сакупљање секундарних сировина је 380.
У сеоским месним заједницама принцип примарне сепарације заснива се на одлагању отпада у кесе различитих боја (зелене за PET и црне за комунални отпад).
Одлагање комуналног отпада се врши на градској несанитарној депонији-сметлишту у насељу Јовановац, које се налази на 3 километра североисточно од центра града Крагујевца. Површина тела депоније износи 14,3 хектара. Дневно се просечно одлаже око 160 тона комуналног отпада, месечно 4 500 тона, а годишње око 50.000 тона. У последњих 7 година, од доношења одлуке на депонији се одлаже грађевински отпад и отпад од грађења и рушења. У последње 2 године одложено је око 250.000 тона овог отпада. На улазу у депонију Јовановац је постављена вага, па се од 01.10.2008. године свакодневно врши мерење количине отпада који се ту одлаже.

Од укупне количине комуналног отпада (око 4500 тона) прикупљене на месечном нивоу, отпадни стари папир чини око 60 тона, отпадни пнеуматици око 3 тоне, а пластична амбалажа око 8 тона и стаклена амбалажа око 3 тоне. Прикупљање пет - амбалаже до марта 2010. године вршило је ЈКП "Зеленило", након чега је те послове преузело ЈКП "Чистоћа". 

Морфолошка анализа комуналног отпада града Крагујевца ради се сваке године у складу са Правилником о методологији за прикупљање података о саставу и количинама комуналног отпада на територији јединице локалне самоуправе (''Сл. гласник РС'' бр.61/10). Добијени резултати приказани су у табели која следи.

[image: image24.emf]Табела.   Морфолошка анализа отпада
У току 2007. године урађен је комплетан пројекат за депонију – сметлиште Јовановац под називом: "Санација, рекултивација, затварање и проширење депоније Јовановац у Крагујевцу". 
У оквиру реализације пројекта "механизама чистог развоја", који је спроводило Министарство животне средине и просторног планирања Републике Србије у сарадњи са Министарством животне средине, копна и мора Републике Италија одобрена су финансијска средстава за израду пројектног документа (ПДД) дефинисаног у оквиру механизма чистог развоја Кјото протокола, за сакупљање метана на депонији Јовановац, коју ће урадити италијански партнер. 

У оквиру пројекта "Очистимо Србију" који је реализован у току 2009. године, у сарадњи са Министарством животне средине и просторног планирања, на територији града Крагујевца евидентиране су 152 дивље депоније запремине 14 600м³, површина земљишта коју су заузела ова сметлишта је 336 500м². Током трајања ове акције очишћене су 52 дивље депоније, запремине 3 372,5м³.
Крајем 2009. године ЈКП "Чистоћа" је у оквиру акције "Очистимо Србију" добила донацију од Министарства животне средине и просторног планирања која се састоји од 30 металних контејнера запремине 1 100 литара  и 20 посуда запремине 50 литара.

У претходном периоду су урађене две студије које третирају област управљања комуналним отпадом и то:

- Студија оправданости "Одрживи систем одлагања комуналног чврстог отпада у општини Крагујевац" урађена је 2001. године од стране предузећа FIDECO д.о.о. из Београда 

- "Студију управљања отпадом у Шумадијском региону за град Крагујевац и општине Рача, Баточина, Лапово, Топола и Кнић", израдило је 2005. године предузеће DEKONTA AQUATEST д.о.о. из Београда. 
- У току је реализација пројекта ''Регионални центар за управљање отпадом'' у сарадњи са Министарством животне средине, који ће дати предлог будућег концепта система за управљање отпадом.  
- У мају 2016.године израђена је студија анализе опција – управљање отпадом у региону Крагујевца

8.5.1. ЛОКАЛНИ ПЛАН УПРАВЉАЊА ОТПАДОМ
Локални план управљања отпадом града Крагујевца израђен је у складу са одредбама Закона о управљању отпадом, који ближе одређује сврху, значај и садржај планских докумената ове врсте, те утврђује обавезу локалне самоуправе да исти изради и усвоји. Плански документ је израђен 2012. године, за период од 10 година. 
   8.5.2. РЕЦИКЛАЖНИ ЦЕНТАР 
Град Крагујевац је закључио уговор о суфинасирању Пројекта ''Изградња и опремање рециклажног центра (центра за разврставање и привремено складиштење рециклабилних материјала и посебних токова отпада)'' са Министарством животне средине. За реализацију наведеног пројекта, обезбеђена су средства у износу од 45.000.000,00 динара. Иста су искоришћена за израду техничке документације (''Главни технолошки пројекат Центра за сортирање рециклабилних материјала и за сакупљање посебних токова отпада града Крагујевца'' и ''Израда техничке документације Рециклажног центра у Крагујевцу'') и изградњу и опремање објекта. 
8.5.3. ПОСЕБНИ ТОКОВИ ОТПАДА
Законом о управљању отпадом ("Сл. гласник Републике Србије", бр. 36/09, 88/10 и 14/16), као и пратећим подзаконским актима која уређују ову област, сви привредни субјекти у систему заштите животне средине су у обавези да врше раздвајање и селективно сакупљање отпада на месту настанка. У посебне токове отпада спадају следеће врсте отпада: истрошене батерије и акумулаторими, отпадна уља, отпадне гуме, електрични и електронски производи, флуоресцентне цеви, РСВ уља, азбест, отпадна возила, медицински и фармацеутски отпад, као и отпадом из производње титан-диоксида.
8.5.4. МЕДИЦИНСКИ И ФАРМАЦЕУТСКИ ОТПАД 

У објектима здравствене заштите на територији Крагујевца (Клинички центар, Дом здравља) се раздваја инфективни материјал и коришћени оштри предмети (скалпели, игле..) који представљају потенцијално инфективни отпад и третирају се стерилизацијом и превођењем у непрепознатљив облик (уситњавањем), након чега је могуће одлагање тако добијеног материјала на депонију за комунални отпад. Инфективни отпад се, два пута дневно, износи са места примарног раздвајања и одлаже у привремена складишта, а преузима се на даљу обраду у аутоклавима максимално у року од 72 сата. 

Све здравствене установе имају уговоре са овлашћеним институцијама за преузимање отпадног материјала из рентген кабинета, као и за преузимање електронског и електричног отпада. 
Вакцине и серуми се набављају у складу са принципима минимизације настајања отпадних материја, тј. у мањим количинама, а уколико  неке количине остану, након истека рока трајања, чувају се и уступају произвођачу. Хемикалије у здравственим установама се набављају у минимално-неопходним количинама, користе се  и складиште  искључиво према препорукама произвођача. Не постоји добар систем достављања безбедносних листова на српском језику од стране дистрибутера и добављача. 

Установе у којима се врши третман инфективног отпада имају израђене планове управљања отпадом усвојене од стране управних одбора. 

Апотека Крагујевац поседује мање количине фармацеутског отпада у објекту Дома здравља у насељу Бресница.

        8.5.5. УПРАВЉАЊЕ МЕДИЦИНСКИМ ОТПАДОМ ДОМ ЗДРАВЉА КРАГУЈЕВАЦ
Пројектом Министарства здравља и ЕУ 2008. године, Дом здравља Крагујевац именован је за централно место за прераду медицинског отпада за Шумадијски округ (ЦМТ). Донацијом су обезбеђена 2 стерилизатора, 1 ауто и потрошни материјал за годину дана. 2010. године Дом здравља Крагујевац први у Србији добио је дозволу од стране Министарства животне средине и од тада се врши и збрињавање отпада који потиче из приватних ординација. Збрињава се отпад из Баточине, Кнића, Лапова, Раче и Врњачке Бање, затим из установа социјалне заштите ( Геронтолошки центар, «Мале Пчелице», Књегиња Љубица), као и из приватних старачких домова. На територији Шумадије и Поморавља Дом здравља има склопљено 68 уговора са приватним ординација (стоматолошких, гинеколошких). Збрињава се отпад из 27 објеката Дома здравља Крагујевац. 

Годишње се збрињава 30000 кг. отпада, што је податак из 2016. године, од чега је 20.000 кг. из Дома здравља Крагујевац, а 10.000 кг. из других установа. 
Иначе, организациона јединица Дома здравља, која се бави прерадом медицинског отпада има пет запослених лица и сви имају законом дефинисане одговарајуће сертификате. Простор је у складу са стандардима ЕУ и поседује све услове за правилно збрињавање и уништавање отпада, као и спречавање инфекција. 

У погледу збрињавања фармацеутског отпада све је урађено у складу са Законом о управљању отпадом и стандардима ЕУ.
        9. МОНИТОРИНГ РАДИОАКТИВНОСТИ
Према Закону о заштити од јонизујућих зрачења и о нуклеарној сигурности ("Службени гласник РС", бр. 36/09 и 93/12) систематско испитивање радиоактивности у животној средини врши се ради утврђивања присуства радионуклида у животној средини и процене нивоа излагања становништва јонизујућим зрачењима и то у редовним условима, у случају сумње на акцидент и у току акцидента.

Мониторинг радиоактивности врши се у складу са Правилником о утврђивању програма систематског испитивања радиоактивности у животној средини ("Службени гласник РС", бр. 100/10). По програму мониторинга радиоактивности у животној средини на територији Републике Србије врше сe континуирана испитивања и мерења радиоактивности у различитим врстама узорака: ваздух, падавине, земљиште, речне воде, вода за пиће, прехрамбени производи биљног и животињског порекла, млеко и сточна храна. 
 Сакупљање и анализу узорака обављају правна лица, која обављају послове заштите од зрачења, а овлашћена су од стране Агенције за заштиту од јонизујућих зрачења и нуклеарну сигурност Србије. Сви резултати мерења доступни су на сајту Агенције за заштиту од јонизујућих зрачења и нуклеарну сигурност Србије, а у наставку су дати најважнији резултати мерења у Граду Крагујевцу. 

На територији града Крагујевца континуирана испитивања и мерења радиоактивности врше се мерењем јачине амбијенталног еквивалента дозе гама зрачења у ваздуху на висини 1 m изнад површине тла термолуминисцентним дозиметрима (мерење се врши на 16 мерних места у Србији), у чврстим и течним падавинама и води за пиће.

Поједина испитивања у оквиру мониторинга радиоактивности у животној средини у 2017. год, на територији Републике Србије, а у складу са Правилником о утврђивању програма систематског испитивања радиоактивности у животној средини на територији града Крагујевца вршиле су следеће овлашћене институције: 
- Институт за нуклеарне науке "Винча" Лабораторија за заштиту од зрачења и заштиту животне средине - амбијентални еквивалент дозе гама зрачења у ваздуху ТЛ дозиметрима - испитивање садржаја радионуклида у ваздуху на одабраним локацијама - испитивање садржаја радионуклида у чврстим и течним падавинама и 

- Лабораторија за испитивање узорака и дозе јонизујућег и нејонизујућег зрачења, Природно-математички факултет, Нови Сад, која ј евршила испитивање садржаја радионуклида у води за пиће. 

Годишња ефективна доза зрачења коју прими просечан становник Србије највећим делом потиче од зрачења природног порекла из свемира, на нивоу тла, земљине коре и људског организма. Према подацима Научног комитета Уједињених нација о ефектима атомског зрачења (United Nations Scientific Committee on the Effects of Atomic Radiation, UNSCEAR) просечна укупна годишња ефективна доза коју човек прими од ових извора износи 2,4 mSv (UNSCEAR 2008 Report). Иако највећи допринос укупној дози коју прими човек дају извори јонизујућег зрачења из природе, није занемарљив допринос излагању изворима јонизујућег зрачења који се користе у медицини, у дијагностичке и у терапијске сврхе.

1. Испитивање спољашњег зрачења 
Основно зрачење, које се региструје у нормалним условима, потиче од космичког зрачења и природних радионуклида и зависи од геологије терена и надморске висине мерног места те је карактеристично за одређену територију

На територији града Крагујевца спољашње зрачење одређује се мерењем амбијенталног еквивалента дозе гама зрачења у ваздуху термолуминесцентним (ТЛ) дозиметрима. Јачина амбијенталног еквивалента дозе гама зрачења у ваздуху на висини 1 m изнад површине тла мери се термолуминисцентним дозиметрима на 16 мерних места у Србији. На територији нашег града, мерење се врши на локацији Водовод, насеље Грошница. Вредност јачине амбијенталног еквивалента дозе износила је 82 nSv/h у периоду 30.јануар-31.октобар 2017.године, односно 79 nSv/h у периоду 1.новембар-29.јануар 2018.године. 

Резултати мерења амбијенталног еквивалента дозе су блиски вредностима из претходних година. У наведеном периоду, ако посматрамо резултате на свим метеоролошким станицама у Републици Србији, мининимална вредност јачине амбијенталног еквивалента дозе у наведеном периоду износи 73 nSv/h и измерена је на метеоролошким станицама у Нишу (IV квартал) и на Палићу (I квартал), док је максимална вредност од 100 nSv/h измерена у Пироту (I и II квартал). 
2. Испитивање садржаја радионуклида у чврстим и течним падавинама

Узорци чврстих и течних падавина сакупљају се свакодневно, континуирано у току 24 часа на девет локација у Републици Србији. Колектори падавина постављени су на висини од 1 m изнад некултивисане травнате површине. 
На територији града Крагујевца анализом месечних узорака вредност концентрације цезијума (137Cs) током 2017.године, износила је од минималних 0,07 Bq/m2 у марту и априлу 2017.године до максималних 0,5 Bq/m2 у јуну месецу 2017.године. 

Вредност концентрације  космогеног  радионуклида 7Bе износила је од <1 Bq/m2 у фебруару 2017.године до 32 у мају 2017.године.

Као и у Крагујевцу, на територији целе земље у чврстим и течним падавинама је детектовано присуство вештачког радионуклида 137Cs у веома ниским концентрацијама или испод границе детекције и космогеног  радионуклида 7Bе, са највећом измереном вредности концентрације 104 Bq/m2 (децембар, мерна станица Врање). 
Такође, у узорцима падавина у септембру и октобру на територији Републике Србије је детектовано присуство произведеног радионуклида 106Ru. На територији Крагујевца концентрација наведеног радионуклеида у септембру 2017.године је износила <0,8 Bq/m2, а у октобру 2017.године <0,3 Bq/m2. Максимална концентрација детектована је у октобру на мерној станици Београд- Зелено брдо (2,6 Bq/m2 ). Присуство овог радионуклида у падавинама детектовано је у сличним концентрацијама и на другим локацијама у Европи. 
3. Испитивање садржаја радионуклида у води за пиће 
Узорци воде за пиће сакупљају се свакодневно из водовода који снабдевају водом насеља са више од 100 000 становника. У 2017. години узорци воде за пиће сакупљани су на 7 локација. У збирним месечним узорцима воде за пиће одређује се укупна алфа и укупна бета активност и садржај радионуклида емитера гама зрачења. 
На територији града Крагујевца измерене концентрације укупне алфа активности крећу се од 0,021 Bq/l у новембру 2017.године до 0,052 Bq/l у фебруару 2017.године. Укупна бета активност није могла бити измерена или је била испод границе детекције < 0,3 Bq/l. Све добијене вредности су далеко испод референтних вредности за воду за пиће: 0,1 Bq/l за укупну алфа активност и 1 Bq/l за укупну бета активност. Садржај вештачког радионуклида 137Cs је у свим испитиваним узорцима био испод границе детекције.
На основу свих резултата мерења радиоактивности животне средине у 2017. години, може се закључити да се активност, како природних радионуклида тако и дугоживећих радионуклида вештачког порекла (углавном од Чернобиљских падавина), у различитим врстама узорака (ваздух, падавине), кретала у ниским нивоима. 
На основу вредности ефективне дозе од произведених радионуклида коју је у 2017. години просечан становник Републике Србије примио ингестијом и инхалацијом и која је мања од 0,01 mSv, може се закључити да је радијациони ризик за становништво који потиче од произведених радионуклида занемарљив.           

10. ЗЕЛЕНЕ ПОВРШИНЕ*
Зелене површине представљају све јавне и приватне просторе са зеленилом или површине предвиђене за раст и развој биљака, које су директнo или индиректно на располагању корисницима. Оне имају веома важну улогу у естетском обликовању града, структурирању градских зона, побољшању градских климатских услова и углавном служе за одмор и рекреацију. Еколошка улога зеленила је од пресудног значаја када је у питању здравље и квалитетан живот становника.

За разлику од других градских простора, зелене површине су увек на располагању становницима који га директно користе за активну и пасивну рекреацију, а индиректна корист се испољава кроз побољшање квалитета  живота  са еколошког  и социјалног аспекта. Због тога је од изузетне важности да су равномерно распоређене у  урбаном простору.

У земљама у транзицији, у којима се врши трансформација у свим сегментима друштвених структура, долази до промена и у централним деловима градова, које се негативно одражавају на зелене површине.  

Систем зеленила треба да испуни комплексну еколошко-заштитну, биоклиматску, здравствену, инжењерско техничку, едукативну, социолошко-културну, економску, као и естетску функцију. 
На територији града Крагујевца налазе се зелене површине које покривају укупно 2.035,6 хектара територије града. Један од услова остваривања мреже градског зеленила је довољна количина зеленог простора, изражена у m2 у односу на број становника. Основни норматив заснован је на податку да један хектар шуме утроши у току дана количину угљендиоксида који дисањем избаци око 200 људи, одакле је изведено да је за једног човека потребно 50 m2 зеленила. У урбаним условима ова норма је знатно мања, променљива и зависи од величине и структуре града, природних услова. 
     Норматив који се примењује у градовима Европе обухвата јавно зеленило града и на нивоу је од 25м2/ст.
Увећање норматива на 35 m2/становнику и више, углавном се повезује са агломерацијом парк–шума у непосредном окружењу. Према подацима из домаће праксе, нормативи за одређене категорије зелених површина износе (зеленило - величина - максимална удаљеност):
- централни градски парк ----- већи од 100 hа ----- 3 km;

- градски парк  ------ 1-10 hа ------ 1 km;

- насељски (локални) парк или парк месне заједнице ----- мање од 2,5 hа ----- 500 m;

- парк суседства и сквер ------ мање од 0,5 hа ------  (300 – 400) m;

- парк шума ------  10 и више ha  ------ 5 km.
Ако се сагледају подаци о броју становника на територији града (150.000) и постојеће површине јавног зеленила (око 500 hа), можемо израчунати степен задовољности /приступ јавним зеленим површинама. Добијена вреднотст од 33 m2 јавог зеленила по становнику указује да је задовољен Европски норматив.

Ако се сагледа однос пројектованог броја становника од 180.000 људи и јавног зеленила, добијена вредност је око 27 m2 по становнику, што може навести на чињеницу да је постојећи фонд јавних зелених површина у оквиру норматива који су прописани у Европи а за потребе становника града Крагујевца, не сагледавајући квалитет и просторни распоред јавних зелених површина. 

Ако се посматрају само паркови, изузимајући Централни градски парк, градски паркови су распрострањени на мање од 30 hа. То указује да је по становнику мање од 2 m2 парка, што не 
__________________________________________________________________________

*Извор: Анализа Градске управе за просторно планирање, урбанизам, изградњу и заштиту животне средине 

задовољава препоруке Светске здравствене организације, која препоручује да градски паркови треба да буду заступљени са 15 m2 по становнику (8 m2 за рејонске паркове, односно сразмерно мање према величини и значају парка). 

Остале квантитативне показатеље је тешко проверити, јер не постоје тачни подаци о зеленим површинама у оквиру других намена – односно највећи проблем је одредити површине под зеленилом на индивидуланим парцелама, у оквиру становања.

        10.1. СИСТЕМАТИЗАЦИЈА ЗЕЛЕНИХ ПОВРШИНА ПРЕМА ПОСТОЈЕЋОЈ НАМЕНИ

Иако се у оквиру различитих зелених површина појављују слични или исти зелени елементи (дрво, жбун и сл.) они остварују различиту улогу у различитим категоријама зеленила. На основу постојеће планске документације и теренским прегледом, утврђено је да постоји неколико категоризација зелених површина на територији града Крагујевца. 

На основу положаја зелених површина у односу на насеље могу се поделити на:

- градске, 

- приградске и 

- ванградске зелене површине. 

 Према каратеру и начину коришћења извршена је подела на:

- јавне зелене површине и 

- приватне зелене површине. 

 Додатни критеријуми претходној подели (разликују се по месту где су формиране или по технологији подизања (Н. Анастасијевић):

 Јавне зелене површине (паркови, скверови, улично зеленило, зеленило око јавних и вишепородичних  зграда, на трговима...).

Зелене површине ограничене нaмене/коришћења (зеленило спортско рекреативних комплекса, слободне површине школских и предшколских установа, болничких комплекса, спортско рекреативних површина, око јавних објеката, остало блоковско зеленило,..)

Зелене површине специјалне намене (заштитне зоне и појасеви око индустријских и других објеката, војних комплекса,  заштитно зеленило на клизиштима и косинама,  гробља, зеленило око цркава, расадници, зоовртови, ботаничке баште, зеленило цркава, зеленило на депонијама, вертикално зеленило, зеленило балкона и тераса).

У пракси се термини „специјалне намене“ и „површине ограничене намене“ често преклапају, што је уочено  у литератури која је коришћена за израду ове студије, а зависи од аутора  и  угла посматрања.

Највећу површину заузимају паркови са даминантном вегетацијском целином Цетралног градског парка и парк шумом Кошутњак. Иако су планирани, неки од паркова (Метино брдо) нису реализовани, као ни меморијални паркови – парк у Илићеву, Маршићу и парк Петрова воденица, као ни парк шуме.
10.2. НОВЕ КАТЕГОРИЗАЦИЈЕ ЗЕЛЕНИХ ПОВРШИНА ГРАДА КРАГУЈЕВЦА
ИНВЕНТАРИЗАЦИЈА ЗЕЛЕНИХ ПОВРШИНА

1. Паркови

1.1. градски (централни) парк – ГП 




– 369 ha
1.2. нереализовани парк – НП 





–   95 ha
2. Путеви и зеленило саобраћајница

2.1. сквер (трг) – СК







- 3,2 ha
2.2. магистралне и градске саобраћајнице – МС, ГС




2.4. железнички коридори – ЗК





- 25 ha

3. Зелени простори у оквиру простора специјалне  намене

3.1. гробља – ГР(бруто површина)





- 44 ha

3.2. зеленило војних комплекса – ВК




- 103 ha

3.3. остале комуналне површине – ОК (бруто површина)

- 45 ha

3.4. културно-историјски и верски објекти и споменици 

– ОС
(бруто површина)





- 4,8 ha
3.5. зеленило на косинама и клизиштима- ЗКЛ                                        -  148,2

3.6. зеленило индустријских комплекса у урбаном окружењу – ИК
- 116 (130) ha 

3.7. пословање (пословни објекти, комерцијалне зоне)  – П 

      (бруто површина)





            - 164 ha
     4. Зелене површине око јавних објеката –ограниченог коришћења

      4.1. зеленило образовних установа (вртићи, школе, факултети) – ОУ
- 25  ha

      4.2. зеленило спортских објеката – СО




- 58,2 ha
      4.3. зеленило у оквиру здравствених уснова (болница, амбуланта...)
 
- ЗУ








- 12,4 ha

4.4. зеленило осталих јавних објеката (социјална заштита) – СЗ
- 11,8 ha

4.5. зеленило објеката управе –ОУ




- 4,4 ha

4.6. зеленило културе –ЗК






- 5 ha

5. Зелене површине у зони становања

5.1. породично становање – ЈС (бруто површина)


- 2047, 5 ha

5.2. зелене површине у оквиру вишепородичног становања, 

 отворени блокови – (бруто површине) – ВБО
 површине           - 85 или 52 ha нето

5.3. зелене површине у оквиру вишепородичног становања, затворени 

 блокови са малим фондом зеленила (бруто површине) – ВБЗ
    - 58 ha

5.4. становање са пословањем –СП
(бруто површина)
                - 24 ha 

6. Зелене површине уз водене токове

6.1. зелене површине уз реке -  ЗПР




  - 61,6 ha

7. Ванградско зеленило 

7.1. обрадиво земљиште – ОЗ







7.2. шума – ШУ 







  - 896 ha

Слика: Инвентаризација зеленила на територији града Крагујевца

Табела. Прикази инвентаризације зеленила према основним категоријама

	Тип зелених површине
	Површина hа
	% у односу на укупну површину ГУП-а (8.430 hа)

	Паркови и нереализовани паркови
	464
	                         5,5

	Зелени простори у оквиру простора специјалне  намене
	417(625)

	5

	Зеленило ограниченог коришћења/намене
	116,8
	1,3

	Путеви и зеленило саобраћајница
	28,2 (односи се на железничке коридоре, без података  за зеленило саобраћајница)
	0,3

	Зелене површине у зони становања – отворени блокови, нето површина*
	52
	0,6

	Зелене површине уз водене токове
	61,6
	0,73

	Укупно градско зеленило
	1139,6
	13,5

	Ванградско зеленило - шума
	896
	10,6

	Укупно зеленило 
	2.035,6
	24,2


*Напомена: зеленило у оквиру становања је у оквиру бруто површине намене која износи 2.263,5 ha

11. ЗДРАВСТВЕНА БЕЗБЕДНОСТ НАМИРНИЦА И ГОТОВИХ ОБРОКА
             11.1. РЕЗУЛТАТИ ИСПИТИВАЊА БЕЗБЕДНОСТИ НАМИРНИЦА 
За нормалан раст, развој и функционисање људског организма је неопходан унос одговарајућих количина различитих, правилно изабраних намирница. Међутим, важно је и да те намирнице не садрже различите примесе (хемијске, физичке или биолошке) које би могле да имају лош утицај на здравље становништва које их користи. У Шумадијском округу, у периоду од 1999 присутан је велики пад процената неисправних узорака намирница домаће производње према врсти прегледа, нарочито када је у питању бактериолошка неисправност. Проценат неисправних узорака намирница из увоза према врсти прегледа за исти период показује такође пад и физичко-хемијске и бактериолошке неисправности.                     

На територији града Крагујевца Институт за јавно здравље Крагујевац самостално и у сарадњи са републичким инспекцијским органима (фитосанитарна инспекција, републичка санитарна инспекција, републичка ветеринарска инспекција, републичка пољопривредна инспекција) врши систематску контролу здравствене безбедности намирница и готових оброка намењених јавној потрошњи на територији Крагујевца и осталих општина Шумадијског округа. У свим предшколским установама, интернатима, студентском центару као и у већини основних школа редовно се врше контроле здравствене безбедности оброка и хигијенско-санитарног стања објеката а у појединим објектима и анализа енергетске вредности оброка.
У току 2015. године на територији Крагујевца, обављена је контрола 2878 узорака хране на физичко-хемијску и 3465 узорака хране на бактериолошку исправност на територији Шумадијског округа.

Од укупног броја узорака намирница (3465 у 2015.години), у којима је извршена микробиолошка анализа 62,5% узорака је узето из промета, а 37,5% узорака је узето из производње. 

Табела. Резултати контроле микробиолошке исправности намирница, 2015.година 

	Група намирница


	Укупан број узорака
	Број неисправних
	% неисправних
	Узрок неисправности

	Млеко и млечни производи
	276
	29
	10.50
	E. Coli

	Месо, месни производи, риба, производи од рибе
	235
	22
	9,36
	E. Coli

	Шећер, мед, сируп, колачи,  чоколада, бомбоне, ратлук, жваке
	515
	5
	0,97
	Ukupan broj bakterija

	Јаја
	83
	0
	0,00
	/

	Сладолед
	65
	0
	0.00
	/

	Трајне конзерве
	2
	0
	0,00
	/

	Остале намирнце
	2289
	97
	4,24
	E. Coli, ukupan broj bakterija


Извор: Институт за јавно здравље Крагујевац

Најчешће су намирнице биле контаминиране бактеријом E. Coli. Највећи проценат неисправних узорака намирница утврђен је за млечне производе типа сира и кајмака домаће производње, из промета на градским тржницама – 10,50% и меса и производа од меса из промета – 9,36%.

Од укупног броја узорака намирница (2878 у 2015.години) у којима је извршена физичко-хемијска анализа 62,5% узорака је узето из промета, а 37,5% узорака је узето из производње.

Табела. Резултати физичко-хемијског испитивања намирница, 2015.година
	Група намирница


	Укупан број
	Број неисправних
	% неисправних

	Млеко и млечни производи
	49
	0
	0

	Месо, месни производи, јаја, риба, производи од рибе
	52
	0
	0

	Житарице, брашно, кекс, хлеб, бурек, пецива, тестенине,
	513
	5
	0,97

	Шећер, мед, сируп, колачи,  чоколада, бомбоне, ратлук, жваке
	286
	0
	0

	Дечја храна и дијететске намирнице
	427
	0
	0

	Масти и уље
	16
	0
	0

	Воће, поврће, производи од воћа и поврћа
	430
	0
	0

	Сладолед
	72
	0
	0

	Готова јела
	543
	0
	0

	Алкохолна и безалкохолна пића
	71
	0
	0

	Сирће и сирила
	17
	0
	0

	Енергетска вредност
	42
	0
	0

	Алкалоид храна (чај, какао, кафа)
	37
	0
	0

	Адитиви и зачини
	223
	0
	0

	Остало
	100
	0
	0



Извор: Институт за јавно здравље Крагујевац

Неисправност је забележена код контроле житарица и производа од житарица (0,97%). Узроци неисправности били су: повећана концентрација кухињске соли, смањен садржај фила, повећане концентрације дозвољених адитива, неисправне декларације производа.

Када је у питању контрола намирница у 2017.години за микробиолошка испитивања узорковано је 3966 узорака, од чега је било 83 неисправних, а за хемијска испитивања узорковано је 3582 узорака, је било 39 неисправних. 

Табела. Резултати физичко-хемијског испитивања намирница, 2017.година

	Врста испитивања
	Број испитаних узорака
	Број неисправних
	% неисправних

	Микробиологија
	3966
	83
	2,10

	Хемија
	3582
	39
	1,10


Извор: Институт за јавно здравље Крагујевац

У току 2017. године на територији Крагујевца, у погледу санитарно-хигијенског надзора објеката друштвене исхране, прегледано је 1891 брисева, од чега је неисправних било 23, што чини 1,20%, као и 1050 узорака намирница, где није утврђена неисправност.

На основу Уговора са Институтом за јавно здравље Крагујевац, врши се микробилолошко испитивање готових јела, (оцена хигијенског стања методом влажних брисева једном месечно) и здравствени преглед радника у ресторану и кухињи на 6 месеци. Такође се свакодневно врши интерна контрола квалитета готових јела у оквиру оба поменута  програма. 
11.2. ПРИСУСТВО И БРОЈНОСТ ИНСЕКАТА И ГЛОДАРА

               На нивоу локалне самоуправе се доносе програми спровођења превентивне систематске дезинфекције, дезинсекције и дератизације на годишњем нивоу, којим се прописују мере, обим и активности за сузбијање инсеката и глодара на територији града, према процени потенцијалне угрожености територије града, у зависности од процене ризика и  величине популације инсеката и глодара. Имајући у виду редовност у спровођењу неопходних мера, нису забележене инфестације.
 12. ФИЗИЧКА ИНФРАСТРУКТУРА

 12.1. ЈАВНИ ПРЕВОЗ

Јавни превоз путника се у највећој мери обавља аутобуским саобраћајем, док се у мањем обиму превоз путника на подручју града Крагујевца обавља и железничким саобраћајем, који је ограничен положајем трасе (један правац) и фреквенцијом полазака.

Превоз путника у граду Крагујевцу организован је на 21 градској и 13 приградских линија. Најдуже су линије број 1 Корићани – Ботуње (са годишњом километражом од 452.120 км), број 15 Корићани – Драча (са годишњом километражом од 429.200 км), затим бро 2 (Нови МИлановац) Петровац – Ждраљица (Доња Сабанта) са годишњом километражом од 362.270 км и број 3 Денино брдо - Водовод (са годишњом километражом од 333.350 км). На дневном нивоу на територији града Крагујевца у градском и приградском превозу се превезе око 50.000 путника. За реализацију превоза путника ангажовано је 68 возила, од чега су 3 нова возила (до пет година старости) и остварује се 1053 полазака дневно (сезона јесен – зима). Од укупног броја ангажованих возила преко 70% у структури су нископодна возила.  Просечна старост возила је 9 година.  

Покривеност градског и приградског подручја Града је задовољавајућа, а условљена је постојећом инфраструктуром и расположивим капацитетом. Поједина насеља у Граду нису покривена градским превозом, због наслеђене инфраструктуре, којом возила, због својих габарита не могу да саобраћају. Нову инфраструктуру, тј. реконструкцију и изградњу нових улица, прати и корекција мреже линија у градском превозу, уколико за тим постоји потреба. Сва возила су климативзована и опремљена спољашњим дисплејима, који показују број, назив линије ии смер кретања. У сваком возилу инсталирана је бежична рачунарска мрежа Wi-Fi, камере, бројачи и унутрашњи дисплеји. Захваљујући набавци информационог система за контролу и управљање јавним превозом у реалном времену и опреме за аутоматску наплату превоза током 2019.године, повећаће се ефикасност обављања поверених послова, биће унапређена информисаност корисника система и унапредиће се контрола реализације реда вожње код корисника, током 2019.година 

У граду постоје два аутопревозника: Arriva Litas из Пожаревца и Вуловић транспорт из Крагујевца.

Одлуком о остваривању права на превоз повлашћених категорија грађана на територији града Крагујевца утврђено је право на превоз повлашћених категорија грађана уз поседовање персонализоване месечне/годишње карте и неперсонализоване годишње. Наведено право могу остварити лица која имају пребивалиште на територији града Крагујевца, избегла и интерно расељена лица која имају боравиште на територији града Крагујевца као:

- Право на персонализовану месечну карту уз накнаду, за зону одређену према адреси становања које могу остварити:

1. Незапослена лица која су на евиденцији код организације надлежне за послове запошљавања на територији града Крагујевца и пензионери до 65 година живота уз сопствено учешће од 50%;

2. Корисници права на новчану социјалну помоћ и њихови чланови домаћинства који су обухваћени решењем о признавању права под условом да ово право нису остварили по неком другом основу уз сопствено учешће од 30%.

- Право на персонализовану годишњу карту уз накнаду, за све зоне на територији града Крагујевца које могу оставрити:

1. Цивилни инвалиди рата уз сопствено учешће од 50% 

2. Корисници права на породичну инвалиднину по основу палог борца уз сопствено учешће од 50%;

- Право на персонализовану годишњу карту без накнаде, за све зоне на територији града Крагујевца које могу остварити: труднице, ратни војни инвалиди и мирнодопски војни инвалиди, глува и наглува лица, слепа и слабовида лица, лица оболела од церебралне парализе, дечије парализе и плегије, лица оболела од мишићне дистрофије, лица оболела од мултипле склерозе, дијализирана и трансплантирана лица и хронични бубрежни болесници, лица са умереном, тешком и дубоком душевном заосталошћу и лица оболела од поремећаја развоја, добровољни даваоци крви који су крв дали 75 и више пута, лица са и преко 65 година живота. Право на превоз без накнаде са неограниченим временом трајања без возне исправе остварују деца до седам година старости и припадници комуналне полиције у униформи. 
Поред тога Одлуком о остваривању права на превоз у јавном саобраћају, деце припремног предшколског програма, ученика и запослених у основним и средњим школама Скупштине града Крагујевца утврђено је право на бесплатан превоз и за: децу и њихове пратиоце ради похађања припремног предшколског програма на удаљености већој од два километра, ученике основних школа без обзира на удаљеност места становања ученика од школе, децу и ученике основне школе који имају пребивалиште на територији града Крагујевца и у случајевима када ученици похађају школу на територији друге јединице локалне самоуправе - ако је школа коју похађају најближа месту пребивалишта ученика, ученике средњих школа на територији града Крагујевца, без обзира на удаљеност пребивалишта ученика од седишта школе, ученике основних и средњих школа са сметњама у развоју и инвалидитетом без обзира на удаљеност места становања од школе и њихових пратилаца и запослене у основним и средњим школама као накнаду за долазак и одлазак са рада.

Локалним акционим планом за унапређење положаја особа са инвалидитетом града Крагујевца за период 2018-2020.године планирана је набавка пет нископодних аутобуса на градским линијама, звучна најава станица за три аутобуса јавног градског превоза, као и пет аутобуса градског превоза који имају крупна слова и бројеве са контрастним бојама. 
Број легалних такси возила на територији града је 667 возила (податак из фебруара 2019.године).




12.2. БИЦИКЛИСТИЧКЕ СТАЗЕ
У Крагујевцу постоји једна обележена бициклистичка стаза дужине 2км. У плану је израда пешачко-бицикилстиче стазе око језера Бубањ. 

Околина града Крагујевца је изузетно повољна за развој планинског бициклизма. Посебно се простор Жежеља, Гледићких планина, Бешњаје користи за планински бициклизам.





      12.3. ПЛАНИНАРСКЕ СТАЗЕ
      Крагујевац је окружен обронцима трију планина: Рудник, Гледићке планине и Црни врх, на којима су маркиране планинарске стазе и то:

1. Гледићка трансферзала, чија је траса Ремонтни завод (250мнв)- Дубови - (652мнв) –Гувниште (657мнв) – Ситно камење (634мнв) – Орловица (680мнв) – Дуленски Црни врх (897мнв) – село Бајчетина – Аџине ливадее, планинарски дом „др. Соња Перишић“ (575мнв). Манастирска планинарска стаза , чија је траса село Дулени (440 мнв) – Голо брдо (724мнв) – Малован (641мнв) – намастири Ралетинац, Саринац и Денковац.
2. Крагујевачка планинарска стаза Жежељ –Бешњаја иде трасом насеље Ждраљица, водопад „Бук“ – врх брда Жежељ (468мнв) – предели слива реке Ждраљице – брдо Церјак(507мнв) – ловачка кућа – шумарева кућа на Бешњаји (кота 550). 

3. На Руднику има више планинарских стаза:

A) центар Страгара – запис – етно кућа – манастир Вољавча – Дугачка коса (784мнв) – Бојићи – Кулина – манастир Света Петка; 

Б) центар Страгара – бања – манастир Вољавча – кућа Танаска Рајића – Белечка;
B) центар Страгара – раскрсница за Љубичевац – Горњи Страгари – манастир Благовештење – Гаревица (828мнв) – Самарица (658 мнв) – манастир Света Петка .
12.4. КРАГУЈЕВАЧКИ САОБРАЋАЈНИ ТРАНСПОРТНИ МОДЕЛ

ЈП Урбанизам Крагујевац почетком 2018.године отпочело је процес израде саобраћајног модела - Саобраћајне студије, која има за циљ да се на основу поуздане анализе стања саобраћајног система Крагујевца идентификују проблеми функционисања, како у постојећем стању, тако и у прогнозираном периоду и у складу са савременим смерницама развоја градова, дефинишу планови развоја саобраћаја. Овај модел ће бити веома користан алат не само за област саобраћаја, већ и за друге области на које утичу саобраћајна решења, попут станоградње, заштите становништва од буке.

13. СТАВОВИ И ЈАВНОЗДРАВСТВЕНЕ ПОТРЕБЕ КРАГУЈЕВЧАНА/КИ 

(БРЗА ПРОЦЕНА – РАП)

У овом делу Плана јавног здравља града Крагујевца биће приказана анализа потреба – метода брзе процене потреба у заједници (у даљем тексту: РАП). Брза процена (РАП) представља први корак у планирању јавноздравствених интервенција у некој заједници. Светска здравствена организација и Европска мрежа здравих градова саветују да се слика здравља допуни консултовањем становника/ца о томе шта они увиђају као проблем и која су могућа решења. То је могуће утврдити различитим истраживањима, а брза процена је једна од примењиваних метода, бржа, једноставнија и јефтинија од других. Служи за прикупљање информација о здравственим потребама заједнице са фокусом на концепту квалитета живота. Служи за израду здравственог профила заједнице у кратком временском периоду, без великог ангажовања времена стручњака и трошења финансијских средстава. Практично је орјентисана, тако да сазнања до којих се долази имају више практичну, него научну вредност, укључују се представници/це заједнице у утврђивање проблема и проналажење могућих решења, а нагласак је на укључивању стручњака из свих сектора, који су релевантни за здравље заједнице. 

Брза процена је квалитативно истраживање, усмерено на разумевање одређене теме или проблема из перспективе локалне популације коју укључује. Ова метода испитивања ставова представника/ца локалне заједнице траје око два месеца. Брза процена се спроводи тако да резултати одражавају специфичности услова локалне заједнице. Ово истраживање је посебно ефикасно у прикупљању културолошки одређених података о вредностима, мишљењима, понашању и социјалном контексту одређене популације. Подаци нису нумерички, већ текстуални, а акценат није на томе колико је људи обухваћено неким проблемом, већ на томе шта су проблеми.

Најпре је на нивоу Градске управе за здравствену и социјалну заштиту Одељења за здравствену заштиту креиран упитник са шест питања отвореног типа, чији је циљ да испита мишљење и ставове Крагујевчана/ки о различитим аспектима квалитета живота у Крагујевцу. Одабраним панелистима/кињама је упућена молба да у форми есеја одговоре на питања садржана у упитнику и то:

· Какав је, за Вас, град Крагујевац?

· Како живе Крагујевчани/ке?

· Шта умањује квалитет живота у Крагујевцу?
· Шта доприноси квалитету живота у Крагујевцу? 

· Какав Крагујевац желите да видите за десет година?

· Шта треба предузети да би се остварила та визија?

У истраживање су били укључени панелисти/киње, односно одабрани представници/це локалне самоуправе: градоначелник, чланови/це Градског већа, одборници/е, начелници/е и запослени/е у организационим јединицама града, представници/е установа здравствене и социјалне заштите, образовања, културе, урбанизма, комуналних делатности, заштите животне средине, канцеларије за младе, медија, привредници/е.... У брзу процену су укључени/е грађани/ке појединачно и преко организација цивилног друштва, спортских и других клубова и удружења, представници/е полиције, правосуђа, службе за запошљавањe...

Укупно 120 упитника је послато на електронске адресе, а враћена су попуњена 62 упитника. 

Прикупљени упитници обрађени су методом тематске анализе текста, која подразумева издвајање кључних речи/значајних текстуалних индикатора и њихово организовање у тематске целине. Одговори на свако од шест питања посматрани су као једна целина, тако да као крајњи резултат анализе имамо најчешће теме и подтеме које одсликавају одговоре на свако од шест питања из упитника. Број који се налази у загради поред сваке теме означава фреквенцију појављивања дате теме у упитницима. Посебно су издвојени цитати одговора испитаника/ца, како би допринели већем разумавању теме. 

Напомена

Цитати есеја приказани у тексту који следи не одражавају ставове уредништва, већ изражавају искључиво став учесника/ца истраживања. 

   
Анализа есеја на питање:  Какав је за Вас град Крагујевац?
Основне теме:

1. Центар Шумадије и Поморавља   (23)

2. Град могућности  (18)

3. Град са богатом историјом (13)

4. Једно од најбољих места за живот и рад (12)

5. Град контраста и великих промена (11)

6. Неплански грађен град (9)

7. Град средине  (6)

              Теме, подтеме и илустрације из есеја

1. Центар Шумадије и Поморавља   (23)

- четврти макрорегионални центар у Републици Србији

- административни, културни, економски центар

- образовни и културни центар

- здравствени центар

''Град са лепим географским положајем, великим потенцијалима, школованим људима, високообразовним и културним институцијама, привредом у замаху...''

'' Kрагујевац је главни образовни и здравствени центар Шумадије.У граду функционише више здравствених установа које су стуб  здравствене заштите у Србији.За град  је од великог значаја и постојање  Медицинског факултета.''

'' Модеран град са пуно могућности, са дивним географским положајем, са свим условима за леп породичан живот, за спорт, рекреацију, дружење, град са пуно квалитетних образовних институција, зеленила. Довољно велики да пружи много, а опет довољно мали да све буде релативно лако доступно.''

''Крагујевац је универзитетски и четврти микрорегионални центар у Републици Србији.. Град са веома развијеном мрежом установа примарне здравствене заштите, као и установом терцијарног нивоа здравствене заштите. Све то доприноси да становници града Крагујевца имају најбољу могућу здравствену заштиту.''
2. Град могућности  (18)

''Крагујевац је град који има потенцијал да буде центар региона у погледу културе, образовања, привреде... Потенцијално добро место за живот које има перспективу и ресурсе које би требало искористити.''

''Бољи од већине градова у Србији, али још увек недовољно развијен и уређен. Град који има потенцијале да буде много боље место за живот.''

''Диван град, са пуно потенцијала за квалитетан живот.''

''Крагујевац је средина великих могућности за живот, запошљавање и напредовање''

''Град културног и економског потенцијала у коме се стварају бољи услови за живот и рад''

'' Крагујевац је град у коме би се могло дивно живети када би економска ситуација била повољнија. потенцијали су велики, али неискоришћени пошто се увек као препрека добрим намерама и плановима испречи недостатак новца.''

''Град културног и економског потенцијала у коме се стварају бољи услови за живот и рад.''
3. Град са богатом историјом (13)

- прва српска престоница

- основане бројне институције прве у Србији
'' Стара српска престоница, мешавина традиционалног староградског духа и савремене градње у новијој историји са бројним историјским знаменитостима...''

'' Крагујевац, први град престоница, град са посебном историјом и душом...''

'' У Крагујевцу је боравио први школовани доктор, основана прва апотека, први суд, донет први Устав модерне Србије, основана прва гимназија, први музеј...''

4. Једно од најбољих места за живот и рад (12)

- ''Најлепши'' град

- град који се ''носи у срцу'' 
	''Мој родни град и моје омиљено место на планети коме се увек враћам са носталгијом и локал патриотизмом. Град од кога и за кога живим.''

	''Одлично место за живот, због близине јавних објеката, добро организованог јавног превоза и свих других услуга које чине живот калитетним( социјалних, здравствених, образовних, културних...)''


	''Нисам ту. Отишао сам из њега пре пар дана, а он ми већ недостаје. Шта ли је то што ме толико веже за њега? Срећом, већ сам на путу. Стижем. Шетам познатим улицама и већ ми је топлије око срца. Дрвеће ми заклања сунце и чини пријатан хлад. Стао сам на тренутак да одморим у хладу једног. Oко мене шарени излози великог тржног центра.  Људи ужурбани и радосни улазе и излазе. Настављам даље. Долазим до великог парка. Волим да седим у ресторанској башти. Деца весело трчкарају док их родитељи брижно гледају. Једна девојчица је пришла фонтани и весело прскала около. Њен брат је видео, па је и он пришао. Прскали су се и смејали – баш као ја кад сам био мали. То је то. Све што волим је овде, волим сваку стопу овог мог града.''


	''Са скривеним и недовољно искоришћеним лепотама и предностима које ни сами суграђани довољно не познају (језеро Бубањ, музеј код пијаце, водопад Бук у Ждраљици, музејски комплекс Тополивнице иза старе Управне зграде, стара црква и стара Скупштина на десној страни Лепенице...).''


	''Леп град у коме могу да нађу себе све генерације Крагујевчана. Универзитет са својим факултетима омоћава школовање младим људима без одласка из свог града. Добро развијена структура здравствених установа са КЦ на челу, поставља наш град као седиште за решавање здравствених потреба становништва западне Србије. Путна инфраструктура се сваке године побољшава тако да за само сат времена смо у главном граду. И отворени велики тржни центри су Крагујевац свртали у ведеће центре за куповину. Досањали смо и сан да у нашем граду гледамо ватерполо утакмице. И на крају Крагујевац је један од најбезбеднијих градова у Србији.''



	


5. Град контраста и великих промена (11)

- нефункционалност и неефикасност институција 

- спој модерног и традиционалног

- утицај борбе за опстанак на настанак колективне летаргије 

- губитак идентитета града 

''Специфичан је по убрзаном економском развоју, а у исто време град који негује традицију и културу.''
'' Успаван, мало је културних дешавања, ниска свест грађана.''

''Град са два лица. Једним грађанским, префињеним, образованим, културним и једним сасвим супротним, које по некад преовладава. Богат духом, сиромашан новцем, а дух све више посустаје...''

''Садржаји који одликују урбану средину нису се адекватно и квалитетно развили. Култура је на врло ниском нивоу у односу на величину града и спознају о Крагујевцу као првом престоницом савремене Србије и перјаницом у тој сфери.....''

''У самом срцу прелепе Шумадије, смештен је град Крагујевац. Град са великим потенцијалом, међутим недовољно искоришћеним. Прошлост града, разлози његовог оснивања, његовог развоја, понекад сјаја, доминанте његових просторних и функционалних структура, представљају чиниоце који условљавају актуелно стање свакодневице и њене перспективе. Врло често се град Крагујевац помиње у контексту „први у Србији“, први Универзитет, прво Позориште, први суд и тд., међутим, након толико времена потрбено је да одредница „први“ има своје савремено утемељење. Тренутно, гледајући композицију града, све постоји, универзитет, музеји, позоришта, клиника, суд...али, када бисмо граду одузели титулу „први“, бојим се да прави идентитет и капацитет Крагујевца не би постојао. Град који је деведесетих година преживео „долину глади“ јесте прилично опорављен, али ако бисмо представљали слику Крагујевца, не можемо, а  да је не посматрамо у ширем контексту, контексту државе и региона. Вишедеценијска борба за опстанак утицала је на градски колективитет који нема сачувану градску матрицу и на огромни одлив правог крагујевачког становништва. Сви периоди транзиције утицали су на становнике града, стварањем колективне летаргије и немарности. Непостојање градског трга, доводи до раштрканости сцена у граду. Јединствено место које би имало за циљ размену информација, представљање културних програма, све у свему тај јединствени јавни простор обављао би комуникацијску функцију. За најмлађе би постојање оваквог језгра и њихова искуствена спознаја о градском простору, трајно утицала на формирање личности и правила понашања. Како је напоменуто, егзистенцијални проблеми нису превазиђени, али то нас не спречава да верујемо у еволутивни развој и наступајуће квалитативне промене, што наравно захтева и образовно-педагошки оквир у коме делујемо. Кампање које би се бавиле промоцијом неопходности очувања животне средине, исправног вођења првенствено личне хигијене, односа према здрављу тј. свим превенцијама које су данас доступне, неопходне су да бисмо избегли оно што данас можемо да видимо у болицама, наплатним редовима, градским саобраћајницама. Наиме, није довољно да постоји стратегија развоја урбане средине града, већ се средина мора лечити изнутра. Колективна свест грађана се мора пробудити, да бисмо све оно што имамо у капацитетима града, изнели на највиши могући ниво.''

''Крагујевац је, по свим карактеристикама и садржајима који град одређују, средина великих могућности за живот, запошљавање и напредовање. Ипак, Крагујевац се никако не може издвојити из осталих урбаних средина у Србији, које су само формално добра места за живот...'' 

6. Неплански грађен град (9)

- непланска урбанизација

- неприлагођеност јавних површина и јавних објеката од општег интереса потребама становника

'' Град је насељен стихијски, са углавном неквалификованом радном снагом. Нагло насељавање није праћено планском урбанизациојом стамбених објеката, асфалтирањем и изградњом широких улица.''

'' Град Крагујевац је неплански грађен, са уским улицама, неадекватним за број аутомобила који се свакодневно креће њима. Највећи недостатак града је мањак места за паркирање, као и повећана градња у центру града. Граду недостају зелене површине, урађени тротоари.''

7. Град средине  (6)

- средње развијен град

- Крагујевац је ''златна средина''

''Град Крагујевац за мене представља средње развијени град, који пружа могућност за солидан квалитет живота, али не и град који даје максималне могућности за професионални развој и други напредак.''
''Град који има све што је потребно за квалитетан живот, школе, факултете, позоришта, музеје, спортске објекте, а ипак није превелик и пренасељен. Град златне средине између малог и превеликог града.'' 

''Величина града по броју становника је оптимална за нормалан и здрав живот грађана. Становници не троше превише времена за превоз као у већим градовима док, са друге стране, има простора за развој различитих садржаја у односу на неке мање градове и заједнице.''

''Крагујевац је, по свим карактеристикама и садржајима који град  одређују, средина великих могућности за живот, запошљавање и напредовање.''

Анализа есеја на питање: Како живе Крагујевчани?

Основне теме:

1. Осећају се последице економске кризе  (34)

2. Присутни контрасти  (14)

3. Присутна инертност, осећај непотребности (9)

4. Осећај сентималне везаности за ''свој'' град  
Теме, подтеме и илустрације из есеја

1.Осећају се последице економске кризе  (34)

-    троугао: породица, посао, доколица

· несигурност и неизвесност

· отежано духовно унапређење и одрживост колективитета у граду

''Свакодневни живот просечног Крагујевчанина, као и сваког другог грађанина, је заправо сплет поступака у оквиру професионалног живота, породице и доколице. Сивило погоршања услова живота и претежно ретроградно понашање и мишљење грађанства, последњих деценија, довеле су до отуђења. Иако, не тако велики град, постао је пребрз за живот његових становника. Константно журење за послом, финансијском стабилношћу, стресна стања која са собом доносе и нус појаве, одразила су се на вољу за активним учешћем у културном животу града. Ако узмемо у обзир да је Крагујевац отворен град, самим тим што постојањем Универзитета доводи око 20.000 студената из окружења и шире, требало би да је перспектива града светлија.'' 
''У стереотипном размишљању становника на ширем простору региона у знаку да постоје «једнаке животне шансе за све», грађани су у константном ишчекивању. Без идеје да сопственим ангажовањем нешто промене. У постојећој неквалитетној свакодневници већине становника, тек треба створити услове за оно што се зове квалитет свакодневног живота, а који подразумева бројне и различите људске потребе.''
  ''Врло скромно живе и са ненормално мало пара успевају да се изборе у животу бар за храну,   телефон, интернет, ТВ (то им је прозор у цивилизацију), али са пуно разумевања за проблеме и у сталном ишчекивању бољег.''

2. Присутни контрасти (14)

· разлика у односу на север земље 

· богати – сиромашни

· пуно културних дешавања – мало финансијских могућности
''Неуједначено, постоји слој који живи високим стандардом живота и слој који живи на граници сиромаштва и испод границе сиромаштва.''

''Животни стандард Крагујевчана лошији у односу на северну регију земље.''

''Тешко је објективно оценити појединачни квалитет живота људи у једној заједници. Мислим да генерално Крагујевчани живе као и већина грађана у средње развијеним градовима Србије, изузимајући Београд и Нови Сад. Мислим да је значајан број наших суграђана у материјално тешкој ситуацији, а да припадници такозваног "средњег слоја" успевају тек делимично да одрже своје потребе на нивоу задовољен.''

3. Присутна инертност, осећај непотребности (11)

· одсуство идеја

· утеха у породици

''Устајем. Кувам јутарњу кафу и излазим на терасу. Уз дим цигарете и горки укус кафе посматрам мој град. Људи ужурбано иду на посао. Деца, већином плачљива и поспана улазе у кола да стигну у обданиште. Родитељи, забринути, али и брижни, објашњавају им како их тамо чека друштво, добри васпитачи, и како ће они врло брзо стићи по њих. Гледам их и сећам се. Како је то добро време било када сам ишао на посао, и кад се вратим, одлазио са децом у шетње по парку. Многи моји пријатељи су исто као и ја остали без посла. Кад се видимо, сетимо се лепих и веселих дана, славимо и данас, али сенка туге је увек присутна – осећај да нисмо потребни. Лоше размишљање ми прекида мој унук који ме зове да играмо фудбал. 
Срце ми заигра и добијем снагу коју сам на тренутак изгубио. Шта ја хоћу? Имам све. Моју децу, унуке и самим тим разлог да се будим насмејан. Ништа више нам није потребно.''

4. Осећај сентималне везаности за ''свој'' град  (10)

       -       остати упркос свему

       -       стално ишчекивање ''бољег''

''Прави Крагујевчани су они који воле свој град и који им припада и они њему такође и упркос свему живе у њему, то је веза нераскидива.''

'' Крагујевац је мој родни град у коме сам одрастала, школовала  се, запослила. Са довољно искуства могу да кажем да смо прошли различите фазе. Не желим да се сетим тешких.

Волим свој град који је  спој савременог и традиционалног. Крагујевац је град који има душу. У њему се одржавају концерти познатих група, позоришне представе за одрасле и децу, књижевне вечери и разне спортске игре. Постојање паркова омогућава квалитетну рекреацију... Не заборавимо знаменитости и историјске споменике, не заборавимо да је идуће године 200 година од када је Крагујевац проглашен престоницом обновљене Србије...''

Анализа есеја на питање: Шта умањује квалитет живота у Крагујевцу?

Основне теме:

1. Проблеми везани за лошу економску ситуацију (41)  

2. Неразвијена свест о грађанским вредностима (23)

3. Проблеми везани за инфраструктуру  (20)

4. Проблеми везани за животну средину (17)

5. Проблеми везани за здравствену заштиту (15)

Теме, подтеме и илустрације из есеја

1. Проблеми везани за лошу економску ситуацију (41)

· низак животни стандард

· недостатак инвестиција

'' Потреба за већим инвестицијама, недовољно малих и средњих предузећа који би допринели развитку економске ситуације у Граду, неповољан положај у односу на коридор 10, преоптерећеност Града неурбанизованом периферијом.''

'' Срце ме заболи када чујем приче младих људи који су без посла. Завршили су школе које су обећавале радна места, али када се студирање привело крају, о послу више нико није причао. Са пуном фасциклом препорука, диплома и признања, исти ти људи пуни вере пријавили су се на биро. Године су пролазиле, али позива није било. Нашли су привремене послове који нису у вези са њиховом струком и тако су пролазили дани, месеци и године. Сада радимо на томе да оваквих случајева буде све мање. Радимо на томе да нашој омладини ставимо осмех на лице и обезбедимо сигуран живот. Надам се да ћемо то и успети.''

'' Незапосленост, као и мала примања проузрокују лош социјални статус становника. Такође, различити културни утицаји услед прилива становнишва са различитих географских подручја, довели су до тога да некадашња престоница изгуби свој изворни дух и свој идентитет.''

2. Неразвијена свест о грађанским вредностима (23)

· потреба за већом бригом о старијим/деци/младим/ОСИ

· утицај економске нестабилности и нивоа свести становништва на доступност садржаја -   култура/образовање/спорт...

· неодређеност у преузимању одговорности

''Турбулентна прошлост, која је изазвала економску нестабилност и поремећај система вредности, се у највећој мери одразила на лош квалитет живота. Неодређеност у преузимању одговорности сваког појединца/житеља града утиче на животни простор у коме делујемо....'' 

''...Можемо да помињемо културну понуду, социјалну и здравствену заштиту свих грађана, па и најосетљивијих група друштва, али док та најосновнија економска није задовољена, не можемо причати ни о побољшању осталих аспеката градског живота. Једино сегмент бриге о чистоћи града и очувању зелених површина, не можемо повезати са економском ситуацијом града. О чистоћи града не могу водити рачуна само градске институције, тј. надлежна предузећа, сваки појединац треба да има свест о важности чисте и здраве околине, што у случају већине градова у Србији, па и у Крагујевцу, није случај.''

''Као особи са инвалидитетом квалитет живота ми додатно умањује недостатак социјалних услуга на нивоу заједнице и адекватних сервиса подршке, као и недовољна приступачност објеката и услуга јавне намене (јавни превоз, банке, поште, здравствене услуге, образовни и културни објекти, угоститељски објекти...).''

''Недостатак солидарности од стране оних који треба да им помогну...'' 
''Статусна криза. Сви желе лидерску позицију, а она се осваја мукотрпним радом, а не усвојеним ленчарењем, оговарањем и мржњом према бољима.''   
''...Општа летаргија грађана, недостатак грађанског активизма усмерена на унапређење града и свих његових капацитета одаје утисак учмале атмосфере и ниског нивоа свести о грађанским вредностима.''

''Квалитет живота у Крагујевцу умањује тенденција за вредностима које нису достојне моралних, честитих људи...''

3. Проблеми везани за инфраструктуру (20)

· комунална инфраструктура – канализациони систем/отпад/нечистоћа/грејање/превоз

· непланска градња  

· мало паркинг места/зелених површина/игралишта за децу/недовољан број аутобуса/бициклистичких стаза

· неравномеран развој различитих делова града - периферија

· гужве у саобраћају

''Квалитет живота у граду умањује превелики број аутомобила, уске улице, гужва, немогућност да се пронађу паркинг места, велики број градилишта у самом центру града. Лоше осмишљени и урађени тротоари, непостојање бициклистичких стаза...''

''Велика гужва у саобраћају, пуно аутомобила, недовољна заинтересованост и отвореност људи за новине и прихватање промена, недовољна примања, недовољно развијен приватни сектор као и у целој земљи, недовољно здраво и недовољно чисто окружење, недовољна развијена еколошка свест људи, недовољно поштовање и познавање сопствене традиције, неодговарајући систем вредности. Превелика концентрација људи, посебно у неким насељима, непланско пројектовање, недовољна доступност институција за особе са инвалидитетом, запостављање неких делова града, проблем канализационе мреже у неким деловима града, низак ниво свести људи о значају бриге о свом здрављу, лоши међуљудски односи.''

''Потребно је још више се трудити да се доведу страни инвеститори у Крагујевац, да се отварају нова радна места, да се млади људи преселе из кафића у фабрике.''

''Стихијска градња у ужем градском језгру, непланска стамбена надоградња без довољног броја паркинг места са узаним једносмерним улицама, велика загађеност ваздуха нарочито у зимском периоду због начина грејања старе топлане, недовољан број шеталишта и игралишта за децу.''

4. Проблеми везани за животну средину (17)

· присуство загађења - ваздух/вода/бука/одлагање отпада/нечистоћа

-    низак ниво свести грађана/ки о значају бриге о животној средини

''Потребна су већа улагања, јер у граду постоје нерешена питања рада предузећа Енергетика (загађење ваздуха нарочито у Пивари), као и питање трајног одлагања отпада (депонија у Јовановцу која је на 3 км од центра Града).''

''Крагујевац има велики потенцијал, али треба га непрестано надограђивати. Загађен ваздух, издувни гасови,  велика концентација смога, висок степен буке, свакако не доприносе квалитету живота. Ако су основни услови за здрав живот угрожени, онда ће и квалитет живота бити лош.''

''Ту је и градска депонија која је неприхватљиво близу насеља и делује застрашујуће... Енергенти који се у највећој мери користе загађују нам ваздух.''

5. Проблеми везани за здравствену заштиту (15)

· низак ниво свести грађана/ки о значају бриге о свом здрављу

· неорганизованост и неспремност здравственог система да одговори на растуће потребе становника

· угрожено ментално здравље/лоши међуљудски односи

''Бука у ужем центру, недовољно широке саобраћајнице, камионски транспорт кроз делове града у којима се налазе школе, недовољно паркинг места, односно непостојање уређеног затвореног паркиралишта. Све горе наведено, итекако, утиче на квалитет живота. Недовољно одговорности појединца који би требало да воде бригу о свом здрављу, јер многи фактори ризика се могу избећи како би се сачувало здравље. Доследна примена законских прописа из области здравства, омогућавају да грађани на  другачији  начин гледају на факторе ризика.''

''Загађеност ваздуха, лоша комунална хигијена, недовољно доступна (КЦ ван ИЗИС-а) и квалитетна (нељубазност) здравствена заштита, недовољно познавање права пацијената.'' 
''Када говоримо о здравственој заштити, крути ставови запослених, нарочито медицинских сестара на шалтеру, са којима корисници остваре прве контакте, неспремност да се дају информације, једнако поступање према неједнакима и неспремност да то сагледају. Боља организованост у оквиру  постојећих капацитета, која је такође веома неуједначена по областима рада (негде је боља, негде лошија).''

Анализа есеја на питање:  Шта доприноси квалитету живота у Крагујевцу?
Основне теме:

1. Квалитетни људи  (21)

2. Разграната мрежа институција (20)

3. Доступност разних садржаја  (19)

4. Развијена инфраструктура (13)

5. Географски положај (11)

6. Убрзан привредни развој  (9)

7. Величина града  (9)

Теме, подтеме и илустрације из есеја

1. Квалитетни људи  (21)

- образован кадар


- свеприсутан ентузијазам и вера у напредак

'' Квалитету живота у Крагујевцу доприноси његова величина, као седишта Централне Србије. Крагујевац је универзитетски град што је велика предност у односу на друге градове. То је потенцијална шанса у младим,перспективним кадровима. Такође, град има потенцијале у капацитеима у погледу грађевинских објеката, машина и опреме фабрика које су некада биле носилац успешног развоја града. Крагујевац је географско, социолошко, универзитетско, задравствено, демографско , трговачко седиште,које те ствоје предности само улагањима може да претвори у праве шансе за убрзани развој.''

'' Поред тога, доприносе и стручни људи и ентузијасти који се несебично труде да допринесу својим знањем и ангажованошћу квалитету живота свих грађана.''
2. Разграната мрежа институција (20)


- установе културе и образовања


- спортско-рекреативне институције


- установе здравствене и социјалне заштите

'' Квалитетном животу грађана доприноси добра здравствена доступност, првенствено на примарном нивоу и континуирана брига за здравље суграђана. Једино здрав човек је способан да управља и организује живот на најбољи начин, да буде задовољан сопственим резултатом. Квалитетан културно- едукативни живот у Крагујевцу доприноси емотивном и духовном задовољству, што је основ здравља.''

'' ... постојање служби релевантних за квалитет јавног здравља, како за испитивање, тако и одржавање и унапређење. Активно учешће различитих установа у програмима и пројектима унапређења услуга и статуса грађана.''

''... То што је град универзитетски и здравствени регионални центар, има велики број спортских објеката доступних грађанима...''
3. Доступност разних садржаја  (19)

- културно-уметничка дешавања

- спортско-рекреативни садржаји

- различити видови неформалног образовања
''Град који има Универзитет, Клинички центар, Установе културе, мрежу институција различитих делатности, а не подразумева коришћење превоза у самом оквиру града, је град који је у предсности у односу на метрополе. Док су у појединим градовима главне ставке буџета превоз, за Крагујевац то није случај. Осим до градских институција, врло лако се може доћи и до простора који пружа могућност за рекреацију. Уређени простор Шумарица, даје могућност особама свих узраста за бригу о здрављу путем рекреације. Напредовање у сређивању Великог парка, као простора који пружа забаву и рекреацију за децу, такође је веома значајан, при том се налази у центру града. Биоскопске сале у Тржном центру Плаза, програми културе којих у дневном пресеку има пуно, такође су одлике града величине Крагујевца. При том, треба напоменути, да су цене карата углавном далеко приступачније, него што су у другим градовима у Србији, а већина их је и бесплатна. Одређене манифестације на годишњем нивоу, које су временом постале традиционално неговане, грађани радо прате. Широк спектар високог образовања у Универзитетском граду, је такође предност. Могућност набавке скоро свих производа, је иста као и у главном граду. Сва насеља имају пијаце које су добро снабдевене производима. И, без обзира на економску ситуацију, Крагујевчани увек остају добри домаћини, тако да се гости увек радо враћају, било да је у питању службена, или приватна посета. 

''Изнад свега рад, запосленост, затим много културних дешавања, бројних трибина са разним темама, бројне образовне институције и пре свега људи ентузијасти.''

''Присуство образовних установа свих нивоа образовања, дуга индустријска традиција, значајне културне установе, бројне јавне манифестације, а посебно имиџ отвореног и миротворног града.''

4. Развијена инфраструктура (13)

- комунална инфраструктура

- саобраћајна инфраструктура

- зелена инфраструктура

''Из дана у дан се примећују помаци у стварању бољег живота у нашем граду, почев од чистоће града па до уређења паркова, шеталишта.''

''Већи степен економске сигурности грађана (образовање, запошљавање, више зараде и пензије...), једнаке могућности свих чланова заједнице да се равноправно укључе у друштвени живот заједнице, боља информисаност, уклањање свих облика физичких и комуникационих баријера ради несметаног кретања и функционисања особа са инвалидитетом, развијене и успостављене различите врсте социјалних услуга и сервиса подршке за особе са инвалидитетом.''

'' Квалитетне саобраћајнице и сигнализација у централној зони, довољно паркинг места, велики избор ресторана и хотела, језеро у Шумарицама са својим садржајима и околином, Шумарички парк.''
'' Пуно образованих и искрених људи који воле свој град, пуно културних догађаја, добро развијена инфраструктура за бављење спортом и рекреативним активностима, осредња величина града даје услове за мирнији живот, квалитетне образовне институције.''
'' Паркови и шуме. Здрава пијаћа вода.''
5. Географски положај (11)

- средиште Централне Србије

- језера

- Шумарице

- Рудник
'' Добра позиција Града, величина Града, природно окружење (Рудник, Гледићке планине).''
'' Постојање два језера у близини града, чији капацитети нису у потпуности искоришћени, постојање Великог парка и Шумаричког спомен комлекса. Постојање затвореног и отвореног базена, са квалитетним садржајима у смислу Креативног парка за децу, бројни културно уметнички садржаји, постојање Универзитета, изградња Центра за матичне ћелије и Центра за ВТО КЦ Кг, сарадња са бројним градовима побратимима,  економски развој који  се очекује припремањем индустријских зона и планским стварањем услова за будуће инвеститоре. ''    
6. Убрзан привредни развој  (9)


- индустријализација


- инвестиције
''Универзитет, прилив високообразовног кадра, културно-историјске знаменитости, индустријализација, релативно развијена инфраструктура.''

'' Јачање привреде које аналогно томе повлачи за собом отварање нових радних места, побољшање куповне моћи суграђана и самог квалитета живота.''
7. Величина града  (9)


- град ''златне'' средине


- брза и лака доступност садржаја
''... Пре свега им се као и мени допада што за све што је појединцу потребно није неопходно ићи у неко друго место (образовање, лечење, културни живот), а још увек не постоји отуђеност као у велегаду.''

'' Територијална конфигурација (близина) свих потребних државних, образовних, здравствених, спортских и културних установа омогућава брже и ефикасније решавање неопходних обавеза.''

''Све је на дохвату руке, релативно безбедан град за одгајање деце, универзитетски центар.’’
Анализа есеја на питање:  Какав Крагујевац желите да видите за 10 година?
Основне теме:

1. Економски развијенији град  (31)

2. Унапређено стање животне средине (25)

3. Унапређен културни живот града (17)

4. Унапређена инфраструктура (17)

5. Крагујевац – град насмејаних људи у коме млади остају (17)

6. Унапређена здравствена заштита  (15)

7. Унапређена урбанистичка решења (15)

Теме, подтеме и илустрације из есеја

1. Економски развијенији град  (31)

- развијенија индустрија и приватни сектор

- виши животни стандард

- већа запосленост

''Желим да видим развијену индустрију са већим бројем нових радних места и бољим животним стандардом грађана. Желим развијену секундарну здравствену заштиту, која би решила проблем  гужве и смањила листе чекања на  неке здравствене услуге.''

''Крагујевац као модеран, европски град. То подразумева улагања инвеститора и стварање индустријских зона, са пре свега крупним капиталом али и улагања у предузетнике. На тај начин се ствара база за свеукупни развој, а и коришћење предности у погледу наслеђених индустријских капацитета (грађ,обејкти,опрема, стручна радна снага). Престао би одлив најумнијих људи, као и обезбеђена егзистенција осталих квалификационих структура. Крагујевац са планским развојем инфраструктуре.Град са сензитивном културом, са здравственом заштитом по мери грађана, са државном администрацијом едукованом и спремном ка брзом,квалитетном задовољењу потреба странака, без запошљавања по критеријумима недостојним професионализма. Пољопривредна производња са органском храном, са прерађивачком индустријом која користи што климатске прилике нуде (воће, сточарски производи, поврће). Град чистих улица, без касних ноћних излазака, без препродаваца наркотика, град са упосленим младим нараштајима, којима треба подршка.''

'' Да буде развијенији, пре свега економски јачи, али и да задржи лепоту, јединственост и дух који има...''

2. Унапређено стање животне средине (25)


- еколошка свест грађана/ки на вишем нивоу


- без нечистоће на улицама

- квалитетнија вода, ваздух, земљиште

- развијен систем селекције отпада и рециклаже 

- без депоније у Јовановцу

''Град у коме је повећана запосленост и самим тим динамичнији развој. Велики број малих и средњих предузећа, већи број инвестиција, јача привреда. Искоришћене могућности туризма, културе (нпр. концертна сала), боље организован јавни превоз. Модерна депонија. Квалитетна пијаћа вода, незагађен ваздух, чист град. Универзитетски центар са свим садржајима који су потребни студентима. Развијена сеоска подручја.''

''Чистији, урбанистички уређенији са више тргова и шеталишта, са суграђанима који га више воле.''

'' Као чистији град, развијенији у економском и културном смислу. Град који има статус који приличи првој престоници.''

3. Унапређен културни живот града (17)


- више културних садржаја 


- више Крагујевчана/ки укључено у културни живот града

'' Бољи у сваком смислу те речи, развијенији, лепши, чистији, срећнији, са више културних садржаја...''

'' Запослене и веселе житеље града који живе пристојно, који посећују културна дешавања и догађаје. Младе који воде своју децу у шетњу.''

''... Као град који је искористио и користи свој потенцијал и приближава се заједници развијених, економски стабилних, културно еманципованих градова западне Европе.''

'' ...Запослене и веселе житеље града који живе пристојно, који посећују културна дешавања и догађаје. Младе који воде своју децу у шетњу.''

4. Унапређена инфраструктура (17)

- комунална инфраструктура

- саобраћајна инфраструктура

- зелена инфраструктура

'' Град са добро развијеном инфраструктуром и у градским и приградским насељима, са још више културних садржаја, више зеленила, са више насмејаних и задовољних људи на улицама, развијеном еколошком свешћу људи, без депоније у Јовановцу, без гужви у здравственим установама, са  модерним јавним превозом, бољим условима за живот особа са инвалидитетом, са више деце, трудница,младих који остају у граду, са политичарима и функционерима који се искрено боре за напредак заједнице,  се искрено. Јавне институције које брину о својим грађанима. Боља урбанистичка решења.''

'' Са решеним проблемима саобраћајница, водоснабдевања и канализације (посебно приградска насеља - Ждраљица, Белошевац, Петровац, Станово...). Чистији град и више зелених површина или бар дрвећа, више пракинг простора, чистим амбулантама, јаком здравственом услугом и ОМЛАДИНОМ КОЈА РАДИ ЛЕГАЛНО. Омладином у браку и пуно мале деце. Више обданишта и рецимо лепшим зонама по граду организованим за бесплатан одмор и разоноду, а посебно Лепенички булевар и корито Лепенице...''

''Чист и урбано сређен град, са доста зеленила и цвећа, уређених фасада и пешачких зона, игралишта за децу, Повећати доступност свих услуга грађанима уз што мање стреса приликом обављања послова везаних за државну администрацију, без корупције.''

''Саобраћајно повезан квалитетним саобраћајницама са коридорима 10, 11 и Моравским коридором, са изграђеном јужном обилазницом и измештеном пругом, са изграђеном Индустријском зоном "Сервис 2", "Феникс" и "Собовица", са играђеним НТП и слободном зоном пословања. Са реконструисаним комплексом Војно-техничког завода, изграђеном Градском болницом, уређеним Шумаричким и Језером "Бубањ" (окруженим модерним хотелима и ресторанима и др. забавним садржајима), сређеним Спомен парком "Шумарице" и изграђеним аква парком или забавним парком типа "Дизниленд"... и најважније: са људима на чијем лицу је осмех!''

5. Крагујевац – град насмејаних људи у коме млади остају (17)

- боља перспектива за младе

- више деце и задовољних родитеља који раде

- више осмеха на улицама

''Као град са развијенијом привредом, већом запосленошћу, посебно младих, више осмеха на лицима, више деце и трудница, више културе, квалитетних људи, са чистим улицама, чистим ваздухом, више бриге према деци и љубазности према старим и болесним, мање понижења за све, а посебно оне скромне и културне.''

'' Град у коме млади имају перспективу и због тога ће остати у Граду и улагати своје напоре да побољшају квалитет живота свих становника...''

'' Крагујевац град младих, успешних и задовољних људи, без пијачних тезги у центру града од којих људи преживљавају, град у коме ће се ред и закон поштовати, једном речју организовано друштво, бар донекле приближно европским градовима.''

''...уређеност централног језгра, побољшање критичних саобраћајница, све више породица са троје деце, побољшан породичан и друштвени живот.''

'' Град у којем су људи здрави, срећни и насмејани. Град у којем људи раде и имају добре плате. Град са чијим се вредностима његови житељи идентификују и из тог разлога га чувају, не прљају, чисте, уређују... Град у којем живе задовољни људи и насмејана деца.''

'' ...За 10 година видим младе душе које поносно одлазе на своје послове и децу која се безбрижно играју у топлини својих домова са насмејним родитељима. Млади неће одлазити из родне земље и корене ће пуштати поред својих најмилијих.''

''... Желео бих да видим град у коме ће се ценити и адекватно вредновати успеси младих људи. ''

6. Унапређена здравствена заштита  (15)


- већа пажња се поклања превентивним здравственим услугама


- успостављен секундарни ниво здравствене заштите у граду


- боља доступност здравствених услуга за све категорије становништва

''Економски, културни, образовни, здравствени центар у региону, који даје добар основ за материјалну, социјалну, здравствену сигурност суграђана. Град који има развијену превенцију, препознаје потребе грађана и кроз ефикасну здравствену заштиту их решава.''

''Регионални центар у правом смислу те речи, културни центар и значајна туристичка дестинација, град у коме је преваленција хроничних незаразних болести снижена бар за десет процената.''

7. Унапређена урбанистичка решења (15)

- централни градски трг са главном функцијом размене информација у граду

- више шеталишта  и дечјих игралишта

- уједначен развој свих делова града (град-приград и село-град)

- сви садржаји у граду доступни особама са инвалидитетом

'' Крагујевац за десет година би требало да буде урбана средина са јасним, оправданим лидерским местом у региону. Индустријски, Унививерзитетски, здравствени и културни центар, у ком је стабилизовано материјално стање грађана. Препознатљив по индустрији, али и по више мотивисаним грађанима за покретање сопствених послова, као и малих и средњих предузећа. Град у коме су фасаде умивене, национална историја сачувана, програми установа културе унапређени и у складу са програмима појединаца и НВО-а. Град у коме постоји централно језгро, које би сведочило о свим атрактивностима и резултатима који се у граду постижу. Самим тим и град који би привлачио туристе, али и давао шансу стручњацима из других средина, како би се одлучили да се доселе и дају свој допринос граду. Демографски дефинисан простор постаје сређен, са више зелених површина и искоришћених капацитета. Рецимо Бубањ језеро, Шумарице и шумаричко језеро, Велики парк и друге локације имају јасну визију, а стављају се и у другу функцију у смислу да ће се адекватни програми културе намењене различитим циљним граупама, у овим новим-освеженим амбијентима и реализовати. Грађани су мотивисанији, највећим делом због стабилне материјалне ситуације, а самим тим су укљученији градски културни живот. Свест о очувању животне средине, о здравственој превенцији, али и о личној хигијени је на знатно вишем нивоу него што је била. Инклузија ОСИ у друштво је унапређена, и они без баријера активно учествују у свакодневном градском животу. Деца и пензионери имају свој јединствени-креативни простор на отвореном у ком активно делују, размењују информације и проводе своје слободно време. Туризам града није побољшан само због јаче културне понуде у језгру града, већ промовише традиционалну кухињу, домаћинства, као и природне лепоте Шумадије.''

''Мој родни град је лепши и чистији. Високе зграде, али не у ужем центру града, на врху сваке од њих су постављене светлеће рекламе које, када падне ноћ, обасјавају читав град. Око зграда је пуно зеленила и цвећа. Свуда около су игралишта за децу. Уске стазе из парка излазе на главне улице које су широке , праве и прекривене квалитетним асфалтом. Свака улица има по неколико трака по којима се полако крећу аутомобили и аутобуси. За камионе реконструисане су заобилазнице. На тротоарима клупе за пешаке, а поред сваке је улична светиљка. У центру града велик трг украшен  стакленим стубовима  који светле ноћу. У средини трга је фонтана.Желим да Крагујевац буде град у коме је живот лепши и занимљивији. У њему се сваког дана дешавају нове занимљиве ствари. Он је, и даље град, у коме је спојено модерно са традиционалним, град који има душу.''

''Чист, са уређеним фасадама, са уређеним зеленим површинама између зграда, са више запослених, са изграђеним обилазницама...''

'' За десет година бих волео да у граду Крагујевцу видим развијену индустрију, велику запосленост, вишљи стандард, модерну аутобуску и железничку станицу, као и квалитетнија дешавања и садржаје за младе.''

Анализа есеја на питање:  
Шта је потребно учинити како би се остварила та визија?
Основне теме:

1. Привредни амбијент (32)

2. Јачање грађанских вредности (24)

3. Сарадња (14)

4. Брига о стручним кадровима као најважнијем ресурсу заједнице (12)

5. Веће улагање у инфраструктуру (11)

6. Подршка младима (11)

7. Стратешки дефинисани приоритети за развој града (9) 

Теме, подтеме и илустрације из есеја

1. Повољан привредни амбијент (32)


- подстицајне мере за привлачење нових инвестиција


- поједностављење административних процедура


- јачање комуналног сектора


- развој села


- јачање приватног сектора

''......Неопходна су већа финансијска улагања у инфраструктуру, привреду, образовање, науку, животну средину, здравствене институције...Неопходно је подстаћи суграђане да више брину о свом непосредном окружењу и себи, да улажу у себе и своје здравље......''

'' Добро организовати комуналне службе, са јасним плановима и прецизним циљевима уз добру дисциплину запослених. Не давати великим приватним предузетницима уступке за отварање фирми без њихових обавеза за урбаним изгледом фирми и уз њихову обавезу за удружени рад са Градом на социјалном статусу запослених (обданишта, превоз, превентивно лецење, исхрана). Урадити социјални програм запослених у градским структурама и просвети. Запослити младе.''

''..........Средити економски и природни амбијент, развијати се у складу са начелнима одрживог развоја, плански приступати развоју заједнице у координацији свих релевантних интересних група.''

'' Најважније је улагати, обезбедити средства за индустријске зоне, урбанизацију, запошљавање најбољих студената (лекара, технолога, инжењера, агронома, правника, економиста), сачувати базе знања од миграције у друге средине, јер без тога нема успеха. Сва улагања ће се вишеструко вратити и створити основу за  улагања у надградњу. Изградити производне капацитете за прераду пољопривредних производа, створити кооперативне односе са пољопривредним произвођачима, оснажити село да би и град живео боље.''

''Развијати нове програме подстицаја развоја привреде (пољопривреда, индустрија, саобраћај, туризам). Развијати нове услуге и програме социјалне и здравствене заштите (посебно превентивне). Развој образовних установа. Подизање свести грађана о потреби заштите и одржања јавног здравља, као и животне средине.''

''.....Довести нове инвеститоре, нова предузећа, које ће смањити број незапослених, дати им пострек да баш у нашем граду отворе своје погоне, уозбиљити школство и вратити озбиљност школовања првентвено на крагујевачке факултете са циљем добијања квалитета а не квантитета. Сачувати старе вредности Крагујевца, од рушења и преуређивања, осмислити и уредити језгро града, открити и приказати историјске знаменитости града. Дати могућност да прави људи од знања дају своје предлоге у циљу уређења града......''

''...учинити град атрактивнијим за стране инвеститоре, променити привредну структуру и привредну слику града - уместо неуспешних јавних предузећа пружити значајнију подршку из јавних средстава перспективним компанијама из савремених области пословања.''

2. Јачање грађанских вредности (24)


- осећај припадности заједници 

- осећај значаја личног доприноса заједници


- свест о личној одговорности у свим сегментима


- промоција добре праксе


- сви видове контроле


- борба против корупције


- јачање предузетничког духа

''Више пута у овом упитнику помиње се финансијска стабилност. Пружање могућности за запошљавањем је неопходност како би се створила добра клима за побољшање квалитета живота. Оног момента када се постигне оптимална материјална обезбеђеност грађана, могуће је очекивати да ће се и креативни индивидуалци пробудити и дати свој допринос. Последњих година се већ ради на обезбеђивању адекватног простора за културну понуду града и рад установа културе, тако да ова стратегија треба да настави својим током. Отвореност ка инвеститорима, сарадња са градовима у којима владају добри и уређени системи, могу бар да помогну у начину спровођења добре праксе у вођењу града. Младим људима, добрим свршеним студентима, треба дати ваљан разлог да остану у Крагујевцу и своје знање и оптимизам утисну у њега. Континуиране кампање које би се бавиле питањима буђења свести о очувању животне средине, као и задравственој превенцији могле би да допринесу бољитку у животима Крагујевчана. Стратегија развоја града, ради бољег и удобнијег живота у Крагујевцу, требало би да има своје приоритете. Неки од њих не зависе директно од финансијског стања тј. буџета града, него правилно одабране методе за спровођењем одређених активности са циљем да се утичена колективну свест грађана.''

''Да не очекујемо да неко други све реши, већ да свако од нас да свој допринос развоју града.....’'

''Неопходан је озбиљнији, ефикаснији и бржи приступ решавању озбиљних еколошких проблема у Крагујевцу.''

''Промена свести кроз константан рад на себи и сопственом формалном и неформалном образовању, то је једини начин да се превазиђе статусна криза која је присутна код највећег броја становника.''

''....Подићи свест људи о значају традиције, културе, бриге о људима, бриге о свом здрављу,  емпатије, улагати у образовање деце и младих, улагати у развој приватног сектора, подстицати волонтеризам.''

''Мењати свест људи о томе да Град не може нико да више воли од нас самих, и да он припада нама а не другима. Да га више чувамо, и да будемо одговорнији. Да бирамо у органима власти људе са визијом и идејом, поштене, вредне и одговорне....''

''Појачати контролу пре свега на свим инстанцама, улагати у сопствено образовање да би се променила свест људи и да би схватили и прихватили чињеницу да сами треба да се изборе за себе и своје благостање..........''

'' Константно подизање свести шире заједнице  о потреби изградње грађанског друштва и свих његових вредности.''

''.........Изменити правну регулативу (мислим на казнене одредбе), која се односи на очување и заштиту животне средине, и спроводити све то доследно у пракси. Акценат на културна дешавања. Подизати свест људима о хигијени и значају очувања природне средине. Спроводити акције чишћења, садње дрвећа. Више јавних културних манифестација. Више спортских манифестација већег значаја и сл....''

3. Сарадња (14)

· ЛС

· други нивои власти

· грађани/ке
· међународна сарадња

-    примери добре праксе (на државном и међународном нивоу)

'' .......Треба умрежити локалне институције које заједно иду ка заједничком циљу. Граду који је жељена дестинација за туристе и град у којем млади стручњаци желе да живе и раде и стварају породице.''

'' .......Добар план, усклађен са државним институцијама, конструктивност, добра воља, ентузијазам, људи који би то радили за град, а не за себе, визијa, рад, .......''

''......Људи неуморно раде на томе да заједничка визија буде заиста остварена. Као што сам већ напоменуо локална самоуправа, привредна комора, центар за социјални рад, породични смештај и усвојење, као и многи други покушавају да наши снови постану стварност.Осим њих: продавнице, пекаре, посластичарнице и доктори су препознали потенцијал у хранитељима. Остварили смо сарадњу са свим добрим људима који нас донацијама, запошљавањем деце и волонтерством подржавају у нашим циљевима. Битно је да сви ми направимо скуп одговорних људи који ће улагати у будућност, без размишљања о користи и реклами.Сви ми свој посао схватамо озбиљно и свесни смо да можемо обликовати њихову будућност. Не желимо признања и аплауз. Желимо да људи схвате да све радимо за њих, улажући у њихово срећно данас и сигурно сутра. Ако наставимо овако, пуни ентузијазма и љубави, визија ће бити остварена.... 
''.........увезивање свих адекватних чинилаца у циљу заједничког предузимања активности како би се створио повољан животни амбијент, као и рад са младим у циљу усмеравања њихових активности ка друштвено прихватљивим нормама.''

''.......развијати се у складу са начелнима одрживог развоја, плански приступати развоју заједнице у координацији свих релевантних интересних група........''

4. Брига о стручним кадровима као најважнијем ресурсу заједнице (12)


- сви видови образовања и стручног усавршавања


- избор најквалитетнијих и најодговорнијих људи 

''...... Едукација становништва о здравим стиловима живота, промоција и превенција болести, увођење здравих навика у исхрани почев од вртића, превенција вршњачког и породичног насиља, промоција свих врста спортских активности кроз укључивање најмлађих у  школе подмлатка......''

''...... Много рада, ангажовање стручних људи, мотивација грађана, промена свести грађана.''

''.... едукација и професионално усавршавање запослених, поштовање етичких принципа кроз додатну едукацију свих запослених. Ове активности би  омогућиле  бољу организацију свих служби, праћење  потреба грађана и могућност да се на њих брзо и ефикасно одговори. Формирати тимове који ће се бавити анализом постојећег стања у разним сегментима и давати предлоге за унапређењем праксе. …
'' .......Поставити на кључна места људе са адекватном струком, радним искуством и менаџерским способностима без обзира на политичку припадност, радити на унапређењу нивоа образованости и свести грађана, увести ред и рад у све сфере друштвеног живота.''

5. Веће улагање у инфраструктуру (11)


-  обилазнице


- акумулација Гружа


- депонија Јовановац


- зелене површине у граду

''Измештање магистралног пута кроз шири центар града, прављење обилазнице. Контролисти Енергетику са каквим квалитетом угља греје грађане. Пошумњавањем околине и језгра града....''

'' Затварање градске депоније у Јовановцу, измена начина грејања у зимском периоду, обезбеђивање акумалације језера Гружа ради обезбеђивања здраве пијаће воде у будућности. Замена дотрајалих водоводних и канализационих цеви, асфалтирање улица и прављење заобилазница око града.......''

'' ......Уређење индустријских зона код Метроа и у Собовици и довођење нових инвеститора у ове зоне, уређење десне обале Лепенице у зони Трга Тополивца, претварање разрушене касарне Р.Путник у модерну пијацу и нову библиотеку, уредити језеро Бубањ, увести кружни ток на раскрсници Мала Вага, уредити парк код тренутне пијаце...''

6. Подршка младима (11)


- подстицајне мере 


- адекватно вредновање успеха


- популациона политика
''.........Крагујевац са много бољом популационом политиком, са више обданишта, са базенима у школама, са потенцирањем здравог тела и духа код најмлађих нараштаја. Здравствена заштита оријентисана ка пацијенту, са много више специјалиста.''

'' ..........Развијати нове програме подршке породици и подстицања наталитета и стварање амбијента у коме би млади желели да остану.''

''... Наћи изворе финансирања за организације младих који поседују доста креативних и практичних идеја, чиме ће омладина бити инспирисана да активно учествује у развоју нашег града. Неопходан је озбиљнији, ефикаснији и бржи приступ решавању озбиљних еколошких проблема у Крагујевцу.''

пијаце која је изванредне лепоте претворити у културни центар са библиотеком, галеријама и сл.''

7. Стратешки дефинисани приоритети за развој града (9) 


- јасна визија 


- дефинисани ресурси


- мониторинг

'' ........Треба дефинисати и усвојити јасну стратегију у циљу горе наведеног, при чему треба заузети јасан став у погледу вођења бескомпромисне политике зарад спровођења једне такве стратегије.......''

''....... Радити на изради и усвајању стратегија за побољшање квалитета живота вулнерабилних популационих група.''

''Пре свега визија шта хоћемо, стратешка опредељења, конкретизација кроз детаљне планове и пројектне активности, дефинисање рокова, процена средстава и праћење реализације. За све области стварања и живљења поставити такве циљеве и детаљне разраде........''
14. SWOT – ЈАВНО ЗДРАВЉЕ ГРАДА КРАГУЈЕВЦА
	СНАГЕ
	СЛАБОСТИ

	-Квалификован, високо едукован кадар и повољна структура кадра уз партнерски однос на раду

-Тимски рад, уз традицију и поверење у институције система (здравство, култура, образовање, безбедност...)

-Развијене специјалистичка служба Дома здравља

-База наставно научног кадра, база факултета

-Широк спектар услуга ИЗЈЗ

-ИЗЈЗ прати, процењује и анализира здравствено стање становништва уз утврђивање фактора ризика

-Континуирана контрола централног водовода и контроле јавних чесама

-Вршење анализа стања животне средине (вода, ваздух, комунална бука) и хране – препоруке Института за јавно здравље

-Најсавременија лабораторија за рано откривање ризика од аутоимуних болести

-Велика обухваћеност имунизацијом

-Иновативне дијагностичке процедуре

-Обука и информисање становништва

-Радно активно становништво – куративне и превентивне услуге на једном месту

-Превентивни центар и развијен саветовалишни рад

-Ентузијазам стручног особља

-Развијена мрежа волонтера ЦК

-Добра међуинституционална/међусекторска сарадња уз бројне пројекте 

-Развијен систем вршњачке едукације и континуиране медицинске едукације (КМЕ)

-Континуирани рад на унапређењу квалитета рада

-Регионални центар за третман медицинског отпада

-Постојање здравствено образовне научно истраживачке установе

-Међусекторска сарадња

-Постојање сарадње ИЗЈЗКГ, сектора за ванредне ситуације МУПа Србије, Ватрогасних јединица

-Постојање градског штаба за ванредне ситуације и Савета за здравље Града Крагујевца

-Системска сарадња свих здравствених установа и локалне самоуправе у области физичког, менталног и социјалног здравља становништва

-Актуелна и ажурна база осигураника (Апотека) и медицинских докумената

-Добра сарадња Града са институцијама образовања и културе, комуналним сектором...

-Велики број културних манифестација

-Велика ангажованост Канцеларије за младе и бројне организације младих са завидним степеном сарадње

-Добра организација комуналних делатности у граду (снабдевање водом за пиће, чистоћа, пијаце, зелене површине, јавни превоз...)

-Обнова механизације и улагање у кадар у комуналном сектору

-Добра организација инстутуција система социјалне заштите

-Постојање и добар рад установе за пружање услуга социјалне заштите ''Кнегиња Љубица''

-Динамична примена закона у области насиља у породици

-Локални савет за запошљавање

-Постојање програма запошљавања уз добру сарадњу НСЗ, послодаваца, ЛС

-Обуке за незапослена лица уз акценат на осетљиве групе

-Постојање детаљних база података 
	-Оријентисаност на куративну здравствену заштиту

-Недовољан кадар

-Недовољно развијен информациони систем

-Неумреженост институција

-Неуједначена временска и просторна доступност услуга

-Оптерећеност администрацијом – мањак времена за рад са пацијентима 

-Ограниченост капацитета ЛС за подршку систему здравствене заштите

-Неуниформност података о пацијентима

-Непостојање Опште болнице -  оптерећеност терцијарне здравствене заштите

-Непостојање Центра за ментално здравље – немогућност спровођења психијатрије у заједници

-Недовољно схватање значаја менталног здравља за функционисање породица и заједнице

-Недовољна информисаност становништва на тему здравља, очувања жив.средине, културних дешавања у граду...

-Недовољно познавање и поштовање права пацијената од стране здравствених радника

-Недовољно познавање и поштовање права и дужности  од стране пацијената 

-Непостојање завода за здравствену заштиту студената

-Недовољан број запослених, нарочито специјалиста

-Дуго чекање на прегледе код лекара, недовољно ефикасан систем заказивања прегледа

-Недадекватан одзив на превентивне прегледе

-Непостојање довољно пунктова – непокривеност неких територија

-Недовољна опремљеност и застарелост опреме и возила

-Непостојање адекватне базе података – неумреженост Хитне помоћи и  Дом здравља (Само тренутно стање засновано на подацима од пацијента

-Грађевинска неприлагођеност простора тимском раду и стандардима ЕУ

-Присутна несташица појединих вакцина из групе Законом обавезних

-Мали број локалних водовода и индивидуалних бунара подложно редовним контролама воде – немогућност сагледавања правог хигијенског стања на терену

Учестало вршњачко насиље и недостатак видео надзора и других мера заштите у образовних институцијама

-Недовољно развијене вештине комуникације 

-Превелика централизација система 

-Недовољно развијена инфраструктура на сеоском подручју

-Неадекватан систем снабдевања топлотном енергијом

-Неадекватно стање саобраћајница у граду, јавног осветљења, саобраћајне гужве, недовољно јавних паркиралишта

-Неадекватно регуласан систем одлагања отпада  

-Недовољан обухват маргинализованих група, посебно жена, деце, затвореника

-Питање дугорочне одрживости нових радних места финансираних кроз програме подстицања запошљавања

-Недовољна имплементација прописа у области животне средине и недостатак одговарајућих прописа

-Слаба информисаност послодаваца у погледу програма запошљавања, обука

-Слаба мотивисаност незапослених за додатне обуке, додатно школовање

-Недовољно зелених површина, бициклистичких стаза, дечијих игралишта

-Непланска градња

-Непостојање система за рециклажу



	ШАНСЕ
	ПРЕТЊЕ

	-Интерсекторска сарадња институција (факултети, министарство, ЛС, медији, институти, привредни субјекти, Црвени крст,школе, ЦСР, НВО, удружења, здравствене установе)

-Боља организација система (отварање Опште болнице, ЗЗЗ студената, Центра за ментално здравље, и др)

-Организована едукација становништва од најранијег узраста

-Учешће на пројектима као одговор на потребе

-Универзитет, развој научно-истраживачког рада

-Унапређење квалитета рада, проширење спектра услуга и развој нових технологија

-Нови извори финансирања

-Увођењем пунктова побољшава се доступност и квалитет услуга (мобилни тимови Дз, хитна помоћ)

-Ширење тржишних услуга

-Проширење услуга физикалне медицине и алергологије за цео град (ЗЗЗР)

-Откривање и допунска имунизација теже доступних популационих група

-Масовнија имунизација против грипа

-Стварање услова за реализацију епидемиолошких аналитичких студија које би дале валидније податке о етиологији болести срца и крвних судова

-Утврђивање надлежности инспекцијских органа на основу Закона о безбедности хране

-Континуиран рад на побољшању хигијенских услова у процесу производње, транспорта, чувања и промета хране

-Модернизација процеса прераде воде; санација и уређење јавних чесама

-Повећан обухват контролисаних локалних водовода и индивидуалних бунара

-Осавремењавање опреме за контролу аерозагађења

-Вршење редовног мерења комуналне буке и праћење здравствених ефеката на становништво

-Информисање и едукације становништва (животна средина, превенција, права пацијената, 
-Добри услови за рад Канцеларије за младе, удрућења

-Вршњачка едукација, волонтеризам

-Рад полиције у заједници са мерењем учинка

-Мултидисциплинаран рад, посебно у превентивном смислу

-Адекватна производња и диструбуција топлотне енергије

-Решавање проблема управљања отпадом 

-Боље просторно и урбанистичко планирање, озелењавање

-Промоција бициклизма и пешачења

-Боље коришћење постојећих извора финансирања, посебно ЕУ фондова

-Унапређење јавног превоза, како би се смањило коришћење аутомобила

-Оживљавање зелених пијаца

-Постојање удружења, стручних служби и стручног кадра у граду

-Већа улагања у систем социјалне заштите уз афирмисање маргинализованих група

-Програми подстицања запошљавања са различитих нивоа

-Нови послодавци и проширење делатности постојећих

-Привлачење инвестиција и отварање нових радних места

-Постојање локалних медија
	-Старење популације

-Високи постојећи нормативи о броју прегледа по лекару 

-Недостатак кадрова (здравство, образовање, безбедност, култура...)

-Тешкоће у финансирању неуговореног кадра

-Законска регулатива – могућност преноса оснивачких права са локалне самуправе на републику

-Оптерећеност установа извршним судским решењима

-Пораст фактора ризика и хроничних незаразних болести и малигнитета

-Нелојална конкурентност на тржишту

-Лоша финансијска ситуације привреде и становништва (лош материјални статус корисника)

-Одлив стручног кадра

-Нејединствена цена лека и услуга

-Непостојање мреже апотека

-Начин снабдевања државних установа

-Несигурни извори финансирања и недовољна фин.средства 

-Отпор увођењу промена

-Неадекватан ниво културе
-Недовољно познавање права/дужности пацијената (пацијенти и здравствени радници)
-Немогућност заштите аутентичности програма

-Постојање антивакциналног лобија

-Изостанак имунизације код деце из тешко доступних популационих група

У структури морталитета водеће кардиоваскуларне болести и малигни тумори

-Забележене неисправности на узорцима хране и намирница

-Јавне чесме у граду не показују сталну микробиолошку и физичко-хемијску исправност воде за пиће

-Присутна аерозагађења и загађење буком

-Све више присутно насиље, посебно вршњачко уз нове облике криминалитета

-Загађеност животне средине (ваздух, вода, земљиште, бука,...)

-Велика незапосленост, посебно младих

-Смањење средстава за програме запошљавања

-Недолазак нових инвеститора 

-Промена економске политике


� Без зеленила у оквиру пословања и гробља (вредност у загради је са поменутим бруто површинама)

